കുഞ്ഞമ്പുവിനെ ഇപ്പോള്‍ഓര്‍ക്കുന്നതെന്തിന് ?\nDec 12, 2015, 07:52 PM IST\n(പോത്തേരി കുഞ്ഞമ്പു: 1857 1919) നമ്മുടെ ആദ്യനോവലിസ്റ്റുകളില് ഒരാള്, അവര്‍ണര്‍ക്കായി പള്ളിക്കൂടം തുടങ്ങിയ മഹാന്,അച്ചടിശാലയും ബാങ്കും സ്ഥാപിച്ച് കാലത്തിന് മുമ്പേ നടന്ന ഒരാള്...അദ്ദേഹത്തെ ഇപ്പോള് ഓര്‍ക്കേണ്ടത് മലയാളിയുടെ കടമയാണ്...\nനമ്പൂതിരി: ''നിണക്കു കാര്യം അറിഞ്ഞുകൂടാ, മകളേ. ചെര്‍മന് എഴുത്തു പഠിക്കാന്‍തന്നെ പാടില്ല.''\nഅവന് എഴുത്തുപഠിച്ചു പാട്ടുപാടാന് തുടങ്ങിയാല് നാട്ടില് മഴ പെയ്കയില്ല.\nകുട്ടി: ''ഇന്നലെ വയ്യിട്ടു നല്ല മഴ പെയ്തുവല്ലോ.''\nനമ്പൂതിരി: ''നീ എന്തെങ്കിലും പറയൂ, കുട്ടീ. ചെര്‍മന് പഠിക്കാന് പാടില്ലെന്നു വിധിച്ചിട്ടുണ്ട്. നിണക്കു പറഞ്ഞാല് മനസ്സിലാകില്ല.''\nസരസ്വതീവിജയം (നോവല്) പോത്തേരി കുഞ്ഞമ്പു\nജാതി കൊടികുത്തിവാണ 19ാം നൂറ്റാണ്ടില് നമ്പൂതിരിപുലയ വിവാഹം അദ്ദേഹം നോവലില് ആവിഷ്‌ക്കരിച്ചു\nജാതിയില് താഴ്ന്നവന് അക്ഷരം തീണ്ടിക്കൂടാത്ത കാലത്തിന്റെ ചിത്രമാണ് മലയാളത്തിലെ ആദ്യനോവലുകളിലൊന്നായ 'സരസ്വതീവിജയ'ത്തിലെ ഈ സംഭാഷണം. വക്കീലായ ഒ. ചന്തുമേനോന് തലശ്ശേരിയില്‍നിന്ന് 'ഇന്ദുലേഖ' രചിച്ച് രണ്ടുവര്‍ഷം കഴിഞ്ഞപ്പോഴാണ്1892ല്, മറ്റൊരു വക്കീലായ കുഞ്ഞമ്പു തലശ്ശേരിയില്‍നിന്ന് 20 കിലോമീറ്റര് അകലെ കണ്ണൂരില് 'സരസ്വതീവിജയം' പ്രസിദ്ധീകരിച്ചത്. 19ാം നൂറ്റാണ്ടിലെ മലയാള നോവല് രചയിതാക്കളിലെ ഒരേയൊരു ഈഴവനായിരുന്നു കുഞ്ഞമ്പു.\nകുബേരന് നമ്പൂതിരിയുടെ കാര്യസ്ഥന് രാമര്‍കുട്ടി നമ്പ്യാര് ഒരു അവര്‍ണനെ മര്‍ദിച്ച് അവശനാക്കുന്നതും തുടര്‍ന്നുള്ള സംഭവങ്ങളുമാണ് നോവലിന്റെ പ്രമേയം. സാമൂഹികപരിഷ്‌കരണം, ദളിത് മുന്നേറ്റം എന്നിവ വിഷയമായ നോവല് കുമാരനാശാന്റെ 'ദുരവസ്ഥ'യ്ക്കും30 വര്‍ഷം മുമ്പാണ് വെളിച്ചം കണ്ടത്. ജാതീയത കൊടികുത്തിവാണിരുന്ന 19ാം നൂറ്റാണ്ടിലാണ് നമ്പൂതിരിപുലയ വിവാഹമെന്ന വിപ്ലവകരമായ ആശയം അദ്ദേഹം ഈ നോവലിലൂടെ ആവിഷ്‌കരിച്ചത്. കുറിയേടത്ത് താത്രിയുടെ സ്മാര്‍ത്തവിചാരത്തിനും 13 വര്‍ഷം മുമ്പാണ് നോവലിലെ സ്മാര്‍ത്തവിചാരവും പുറന്തള്ളലുമെന്നതും ശ്രദ്ധേയമാണ്. കീഴാളവീക്ഷണത്തിലുള്ള ആദ്യ മലയാള നോവലും സരസ്വതീവിജയമാണ്.\n'പണ്ടെത്ര പുലയരെ ജീവനോടെ കിളങ്കാലില് കിടത്തി കിളച്ചിട്ടുണ്ട്. എത്ര എണ്ണത്തിനെ ചളിയില് ചവിട്ടി മുക്കീട്ടുണ്ട്. അതിനൊന്നും കുറ്റമുണ്ടായില്ലല്ലോ' എന്ന് രാമര്‍കുട്ടി നമ്പ്യാര്‍ക്ക് തടവുശിക്ഷ വിധിച്ചതറിഞ്ഞ് അദ്ദേഹത്തിന്റെ ഭാര്യയും അമ്മയും കരഞ്ഞുകൊണ്ട് ഉരുവിട്ട വാക്കുകള് അക്കാലത്ത് കീഴാളര് നേരിട്ട അടിച്ചമര്‍ത്തലിന്റെ സാക്ഷിമൊഴിയാകുന്നു. ദുരവസ്ഥയെ കേരളത്തിലെ പുരോഗമന സാഹിത്യത്തിന്റെ മുന്നോടിയായാണ് ഇ.എം.എസ്. വിശേഷിപ്പിച്ചത്. കുടിയൊഴിപ്പിക്കല് വിഷയമായ രചനയായിട്ടും പുരോഗമന സാഹിത്യപ്രസ്ഥാനത്തിന്റെ കോലായചര്‍ച്ചകളിലും കുഞ്ഞമ്പുവിന്റെ നോവലിന് ഇരിപ്പിടം കിട്ടിയില്ല.\nപോത്തേരി കുഞ്ഞമ്പു ജാതിവ്യവസ്ഥയോടുള്ള തന്റെ എതിര്‍പ്പ് ഒടുക്കിയത്, ഈ നോവലെഴുതി മാത്രമായിരുന്നില്ല; അക്ഷരം തൊട്ടുകൂടാത്തവര് എന്ന് സമൂഹം വിധിച്ചവര്‍ക്കായി തന്റെ വീടിനടുത്ത് ഒരു പള്ളിക്കൂടമുണ്ടാക്കിക്കൊണ്ടുകൂടിയായിരുന്നു. അതില് ക്ഷുഭിതരായ നാട്ടുകാര് അന്ന് ആ മഹാമനുഷ്യനുനേരേ ചീറിയടുത്തു. ആ വെളിച്ചം തല്ലിക്കെടുത്താന് പലരും ഒരുങ്ങി. സ്വന്തം സമുദായക്കാരായിരുന്നു എതിര്‍പ്പുമായി മുന്നില്. അദ്ദേഹത്തിന്റെ കുടുംബത്തിന് തുണിയലക്കിക്കൊടുക്കുകയും ക്ഷൗരം നടത്തുകയും ചെയ്തിരുന്നവരെ അതില്‍നിന്ന് വിലക്കി. കുഞ്ഞമ്പു അടങ്ങിയിരുന്നില്ല. ദൂരദേശത്തുനിന്ന് ആ സമുദായത്തില്‍പ്പെട്ടവരെ കൊണ്ടുവന്ന് വീടിനടുത്ത് താമസിപ്പിച്ച് അദ്ദേഹം അതിനെ നേരിട്ടു! അയ്യങ്കാളി പുലയര്‍ക്കായി പള്ളിക്കൂടം സ്ഥാപിക്കുന്നതിനുംമുമ്പ്, സഹോദരന് അയ്യപ്പന് 'പുലയന് അയ്യപ്പന്' എന്ന് ശകാരമേറ്റുവാങ്ങുന്നതിനുമൊക്കെ കാല് നൂറ്റാണ്ടുമുമ്പാണ് ഇതെല്ലാം നടന്നത് എന്നുമോര്‍ക്കുക.\nസ്‌കൂള് മാത്രമല്ല, ബാങ്കും അച്ചടിശാലയും സ്ഥാപിച്ച് കുഞ്ഞമ്പു കാലത്തിനുമുന്നേ നടന്നു. ടിപ്പു സുല്‍ത്താന്റെ പതനശേഷം 19ാം നൂറ്റാണ്ടോടെ, ബ്രിട്ടീഷ് മേല്‍ക്കോയ്മ മലബാറില് വേരുറപ്പിച്ചു. ടിപ്പുവിന്റെ ഭരണകാലത്തുതന്നെ ക്ഷയിച്ചുതുടങ്ങിയ സവര്‍ണാധിപത്യത്തെ ബ്രിട്ടീഷ് കൊളോണിയല് സംസ്‌കാരവും ബാസല്‍മിഷന്റെ വിദ്യാഭ്യാസവും കൂടുതല് ദുര്‍ബലമാക്കി. ഈ സാഹചര്യത്തിന്റെ ഗുണം കൈമുതലാക്കിയവരായിരുന്നു മലബാറിലെ തിയ്യസമുദായം. വിദ്യാഭ്യാസത്തിലൂടെയും തൊഴില് പദവികളിലൂടെയും അവര് പതുക്കെ സാമൂഹികമായിത്തന്നെ ഉയര്‍ന്നുവന്നു. ഈയൊരു സാമൂഹികാടിത്തറയില്‍നിന്നാണ് കുഞ്ഞമ്പുവിന്റെ വളര്‍ച്ചയുണ്ടായത്. ആ വളര്‍ച്ചയില് സ്വന്തം നേട്ടങ്ങള് വെട്ടിപ്പിടിക്കാനല്ല, കീഴാളരെ കൈപിടിച്ചുയര്‍ത്താനാണ് അദ്ദേഹം മുന്‍കൈയെടുത്തത്.\nകണ്ണൂര് നഗരത്തിനടുത്ത പള്ളിക്കുന്നിലെ ഒരു സാധാരണ കുടുംബത്തില് 1857ലായിരുന്നു പോത്തേരി കുഞ്ഞമ്പുവിന്റെ ജനനം. അച്ഛന്, പോത്തേരി ഒണക്കന്. മെട്രിക്കുലേഷന് കഴിഞ്ഞ് കുറച്ചുകാലം കുഞ്ഞമ്പു മലപ്പുറത്ത് പോസ്റ്റുമാസ്റ്ററും തളിപ്പറമ്പ് മജിസ്‌ട്രേറ്റ് കോടതിയില് പകര്‍പ്പെഴുത്ത് ഗുമസ്തനുമായി. പിന്നീട് വക്കീല് പഠനത്തിലേക്ക് തിരിഞ്ഞു. പഠനം കഴിഞ്ഞ് തളിപ്പറമ്പിലും കണ്ണൂരിലും വക്കീലായി പ്രാക്ടീസ് തുടങ്ങി. അറക്കല്, ചിറക്കല് രാജകുടുംബങ്ങളുടെ നിയമോപദേശകനുമായി. അദ്ദേഹം ഒരു കേസ് വാദിച്ച മികവുകണ്ട് ചിറക്കല് കോവിലകം അദ്ദേഹത്തിന് നൂറുകണക്കിന് ഏക്കര് സ്ഥലമാണ് പഴയ കണ്ണൂര് പട്ടണത്തില് പതിച്ചുനല്‍കിയത്.\nപന്നേന്‍പാറയിലാണ് കുഞ്ഞമ്പു ആദ്യം സ്‌കൂള് സ്ഥാപിച്ചത്. മേലേ ചൊവ്വയിലേക്ക് താമസം മാറ്റിയപ്പോള് വീടിനടുത്താണ് അവര്‍ണസമുദായത്തിലെ കുട്ടികള്‍ക്ക് വിദ്യാഭ്യാസം നല്‍കാന് സ്‌കൂള് തുടങ്ങിയത്. അവരെ പഠിപ്പിക്കാന് സ്വന്തം സമുദായത്തിലുള്ളവര്‍പോലും തയ്യാറാകാതിരുന്നപ്പോള് തന്റെ സഹോദരനെ അവിടെ അധ്യാപകനാക്കി. ആന്ധ്രയില്‍നിന്ന് സ്ലേറ്റുകളെത്തിച്ചു. ഈ സ്‌കൂളാണ് പില്‍ക്കാലത്ത് ചൊവ്വ ഹയര് സെക്കന്‍ഡറി സ്‌കൂളായി മാറിയത്.\nകണ്ണൂര് ബാങ്ക് എന്ന കമേഴ്‌സ്യല് ബാങ്ക് സ്ഥാപിച്ചതും കുഞ്ഞമ്പുതന്നെ. കണ്ണൂരിലെ ആദ്യത്തെ ബാങ്കായിരുന്നു ഇത്. നീണ്ടകാലം കണ്ണൂര് നഗരസഭയുടെ ചെയര്‍മാനായിരുന്നു അദ്ദേഹം. കണ്ണൂര് റെയില്‍വേ സ്റ്റേഷന് സമീപത്താണ് അദ്ദേഹം എഡ്വേഡ് പ്രസ് എന്ന അച്ചടിശാല സ്ഥാപിച്ചത്. ഒട്ടേറെ പുസ്തകങ്ങള് അക്കാലത്ത് ഈ അച്ചടിശാലയിലൂടെ വായനക്കാരിലെത്തി. 1974 വരെ ഈ പ്രസ് നിലവിലുണ്ടായിരുന്നു. അവിടെയാണ് അദ്ദേഹം രചിച്ച 'സരസ്വതീവിജയം' നോവല്, ഭഗവദ്ഗീതോപദേശം, തീയ്യര്, രാമകൃഷ്ണസംവാദം, രാമായണസാരശോധന, മൈത്രി എന്നീ പുസ്തകങ്ങള് അച്ചടിച്ചത്. മതപരിഷ്‌കരണത്തെയും സാധുജനങ്ങളുടെ പുരോഗതിയെയും പറ്റിയുള്ള കുഞ്ഞമ്പുവിന്റെ കാഴ്ചപ്പാടുകള് ഒട്ടേറെ ലേഖനങ്ങളായി കേരളപത്രിക, കേരളസഞ്ചാരി, ഭാഷാപോഷിണി എന്നിവയിലൂടെ വെളിച്ചംകണ്ടിട്ടുണ്ട്.\nമേലേ ചൊവ്വയില്‍ത്തന്നെ ഒരു തുണിക്കടയും എണ്ണയാട്ടുന്നതിനുള്ള ചക്കും അദ്ദേഹം നടത്തിയിരുന്നു. അവര്‍ണസമുദായത്തില്‍പ്പെട്ട പെണ്‍കുട്ടികള്‍ക്ക് മാറുമറയ്ക്കാന് സ്വാതന്ത്ര്യമില്ലാതിരുന്ന കാലത്ത് അവര്‍ക്ക് പെറ്റിക്കോട്ടും മേല്‍ക്കുപ്പായവും കുഞ്ഞമ്പു വക്കീല് തയ്പ്പിച്ചു കൊടുത്തു അതും സൗജന്യമായിത്തന്നെ. സാമ്പത്തികമായി പിന്നാക്കം നില്‍ക്കുന്ന വിദ്യാര്‍ഥികള്‍ക്ക് സഹായധനവും അദ്ദേഹം നല്‍കിയിരുന്നു. കണ്ണൂരിലെത്തിയ ശ്രീനാരായണഗുരുവിനെ ഒരിക്കല് അദ്ദേഹം ചെന്നുകണ്ടു. ജാതിക്കും മതത്തിനുമപ്പുറത്ത് മനുഷ്യസമൂഹത്തിന്റെയാകെയുള്ള പുരോഗതിയാണ് തന്റെ ലക്ഷ്യമെന്ന കുഞ്ഞമ്പുവിന്റെ വാക്കുകള് ഗുരുവില് വലിയ മതിപ്പുണ്ടാക്കി.\nകുഞ്ഞമ്പു, വിദേശത്ത് അയച്ച് പഠിപ്പിച്ച് ഡോക്ടറാക്കിയ മകള് പാറു ഉത്തരകേരളത്തിലെ ആദ്യത്തെ ഗൈനക്കോളജിസ്റ്റായിരുന്നു. അവരാണ് കണ്ണൂര് പട്ടണത്തില് പോത്തേരി നഴ്‌സിങ് ഹോം സ്ഥാപിച്ചത്.\n20 വര്‍ഷം നഴ്‌സിങ് ഹോം നടത്തിയ ഡോക്ടര് പാറു പ്രസവശസ്ത്രക്രിയയും ചെയ്തിരുന്നു. ജോലിയിലെ മികവുകണ്ട് അവരെ കണ്ണൂര് കന്റോണ്‍മെന്റ് സൈനിക ആസ്പത്രിയില് ഡോക്ടറായ ബ്രിട്ടീഷുകാരന് ബര്‍ണാഡ് മില്ലറാണ് വിവാഹം ചെയ്തത്. പിന്നീട് ബെംഗളൂരുവിലേക്ക് താമസം മാറിയ ഈ ദമ്പതിമാര്‍ക്ക് മക്കളില്ല. ഈ അടുത്ത കാലംവരെയും പോത്തേരി നഴ്‌സിങ് ഹോം പ്രവര്‍ത്തിച്ചിരുന്നു.\nകുഞ്ഞമ്പുവിന്റെ മകന് പോത്തേരി മാധവന് ദേശീയ സ്വാതന്ത്ര്യസമരപോരാളിയായിരുന്നു. കണ്ണൂര് കോട്ടയില് കാവല്‍ക്കാരുടെയും സൈന്യത്തിന്റെയും കണ്ണുവെട്ടിച്ചുകടന്ന്, ബ്രിട്ടീഷ് പതാക വലിച്ചുതാഴ്ത്തി ത്രിവര്‍ണ പതാക ഉയര്‍ത്തിയ ധീരന്. കണ്ണൂര് സിഗാര് വര്‍ക്കേഴ്‌സ് അസോസിയേഷന്റെ ആദ്യ സെക്രട്ടറി. മദ്രാസ് അസംബ്ലിയിലേക്ക് തിരഞ്ഞെടുക്കപ്പെട്ടശേഷം അദ്ദേഹം സെക്രട്ടറിസ്ഥാനമൊഴിഞ്ഞു. അപ്പോള് ആ സ്ഥാനത്തെത്തിയത് കമ്യൂണിസ്റ്റ്പാര്‍ട്ടി നേതാവായ സാക്ഷാല് പി. കൃഷ്ണപിള്ളയാണ്. കുഞ്ഞമ്പുവിന്റെ മകനായ കുഞ്ഞിക്കണ്ണന്റെ മകന് രാമചന്ദ്രന് റോയല് നേവിയില് പൈലറ്റായിരുന്നു. കണ്ണൂരില് ആദ്യമായി വിമാനമിറക്കിയെന്ന നേട്ടം രാമചന്ദ്രന് സ്വന്തം. കണ്ണൂര് മട്ടന്നൂര് റോഡില് മേലേ ചൊവ്വയില്‍നിന്ന് നൂറുമീറ്റര് അകലെ കുഞ്ഞമ്പുവിന്റെ തറവാടായ പോത്തേരി വലിയവീട് ഇന്നുമുണ്ട്. കുഞ്ഞമ്പുവിന്റെ മറ്റൊരു മകള് ലക്ഷ്മിയുടെ മകന് വിജയരാഘവനും ലക്ഷ്മിയുടെ മകള് ശാന്തയുടെ മകന് അജിത്ത് ഗോപാലും കുടുംബവുമാണ് ഇപ്പോള് ഇവിടെ താമസം.\n'സരസ്വതീവിജയം' ആദ്യപതിപ്പിന്റെ മുഖവുരയുടെ തുടക്കത്തില് 'വിദ്യാധനം സര്‍വധനാല് പ്രധാനം' എന്നാണ് രേഖപ്പെടുത്തിയിരുന്നത്. 'സരസ്വതീവിജയം' എന്നത് കഥാപാത്രത്തിന്റെ പേരുമായി ബന്ധപ്പെട്ടല്ല, വിദ്യയുടെ വിജയം എന്ന അര്‍ഥത്തിലാണ് നോവലില് പ്രസക്തമാകുന്നത്. ജാതി ഇല്ലായ്മചെയ്യലിനൊപ്പം സ്ത്രീയുടെ തുല്യപദവിയെന്ന ആശയവും നോവല് മുന്നോട്ടുവെക്കുന്നു. ഇന്ത്യ നേരത്തേ കൈവരിച്ച അറിവിന്റെയും സമ്പത്തിന്റെയും തകര്‍ച്ചയ്ക്ക് ജാതിവ്യവസ്ഥ കാരണമായി എന്ന നിരീക്ഷണം നോവലിന്റെ മുഖവുരയില് കുഞ്ഞമ്പു പങ്കുവെക്കുന്നുണ്ട്. ജാതിവ്യവസ്ഥ തീര്‍ത്താല് തീരാത്ത ആപത്തുണ്ടാക്കി ജനങ്ങളെ അധമരും അന്യരാജ്യക്കാരുടെ ആശ്രിതരാക്കിയെന്നും അദ്ദേഹം വിമര്‍ശിച്ചു.\nമനുസ്മൃതിയെയും കുഞ്ഞമ്പു നോവലില് വെറുതേ വിടുന്നില്ല. അവര്‍ണര്‍ക്ക് വിദ്യാഭ്യാസവും അറിവും നിഷേധിക്കുമ്പോള് ബ്രാഹ്മണരും സ്വയം അജ്ഞരാകുന്നുവെന്ന കാഴ്ചപ്പാടായിരുന്നു അദ്ദേഹത്തിന്റേത്. അതിനാല് ഈഴവര്‍ക്ക് വിദ്യാഭ്യാസം നല്‍കുന്നതിനേക്കാള് പ്രാധാന്യം ബ്രാഹ്മണരുടെ മനസ്സിനെ പരിഷ്‌കരിക്കുന്നതിനാണ് നല്‍കേണ്ടതെന്ന് കുഞ്ഞമ്പു എഴുതിവെച്ചു. യോഗക്ഷേമസഭയ്ക്കും പതിറ്റാണ്ടുകള്‍ക്കുമുമ്പ് 'നമ്പൂതിരിയെ മനുഷ്യനാക്കാനുള്ള' മുദ്രാവാക്യം മുഴക്കിയ കൃതിയാണിതെന്ന് സരസ്വതീവിജയത്തെക്കുറിച്ച് പഠനം നടത്തിയ ഡോ. എ.ടി. മോഹന്‍രാജ് പറയുന്നു. കുഞ്ഞമ്പു അവര്‍ണര്‍ക്കായി പള്ളിക്കൂടം നടത്തിയ കെട്ടിടം പോത്തേരി വീടിന്റെ മുന്നില് റോഡിനോട് ചേര്‍ന്ന് ഇപ്പോഴുമുണ്ട്. അതിന്റെ താഴത്തെ നില ഇന്ന് ചായക്കടയാണ്.\nപുലയര്‍ക്ക് 'പഞ്ചമര്' എന്ന പേര് ആദ്യമായി നല്‍കിയത് കുഞ്ഞമ്പുവാണെന്ന് പറയപ്പെടുന്നുണ്ടെന്ന് ഉള്ളൂര് കേരള സാഹിത്യചരിത്രത്തില് രേഖപ്പെടുത്തിയിട്ടുണ്ട്. കുഞ്ഞമ്പുവിന്റെ ഭാഷ ശക്തമാണെന്നും ഉള്ളൂരിന്റെ പ്രശംസയുണ്ട്. ഉള്ളൂര് മലയാള സാഹിത്യചരിത്രത്തില് പ്രത്യേക സ്ഥാനംനല്‍കിയ ആ നോവലിന് തുടര്‍ന്നിങ്ങോട്ട് ക്രൂരമായ അവഗണന ഏറ്റുവാങ്ങേണ്ടിവന്നത് എന്തുകൊണ്ടാകാം? ഒ. ചന്തുമേനോന്, വേങ്ങയില് കേസരി നായനാര്, എം.ആര്.കെ.സി. എന്നിവര്‍ക്ക് സമശീര്‍ഷനാണെന്ന ചരിത്രപരമായ പ്രാധാന്യമുണ്ടായിരുന്നിട്ടുകൂടിയായിരുന്നു ഈ അവഗണന. അക്കാദമിക് തലത്തിലും 'സരസ്വതീവിജയം' അവഗണിക്കപ്പെട്ടു. ഉത്തരകേരളത്തിനുമാത്രമായി ഒരു സര്‍വകലാശാല കണ്ണൂരില് നിലവില്‍വന്ന് 20 വര്‍ഷമായിട്ടും ഇതുവരെ പാഠ്യപദ്ധതിയില് ആ നോവല് ഇടംപിടിച്ചിട്ടില്ല. കഴിഞ്ഞമാസം കണ്ണൂര് എസ്. എന്. കോളേജ് ഇംഗ്ലീഷ്, മലയാള വിഭാഗവും കണ്ണൂര് ആകാശവാണിയും ചേര്‍ന്ന് നടത്തിയതാണ് കുഞ്ഞമ്പുവിന്റെ കൃതികളെയും സംഭാവനകളെയും അനുസ്മരിച്ച് ആദ്യമായി നടന്ന പരിപാടി. ഇത്രയേറെ സംഭാവനനല്‍കിയിട്ടും കുഞ്ഞമ്പുവിനെ എന്തുകൊണ്ട് മറന്നുവെന്നതിന് നാം കാലത്തോടും മനസ്സാക്ഷിയോടും എന്ത് ഉത്തരം പറയും?


‘ഫിക്‌ഷൻ ഒരു റിപ്പബ്ലിക്ക് ആവുമ്പോൾ’: കരുണാകരനുമായി സവിത എൻ. സംസാരിക്കുന്നു | Literature | manoramaonline\n‘ഫിക്‌ഷൻ ഒരു റിപ്പബ്ലിക്ക് ആവുമ്പോൾ’: കരുണാകരനുമായി സവിത എൻ. സംസാരിക്കുന്നു\nസവിത എൻ. September 25, 2021 12:23 PM IST\nകരുണാകരൻ, സവിത എൻ.\nആരാധിക്കപ്പെട്ടിട്ടും ഏകാകിയായ താരറാണി; നടിയുടെ ജീവിതം പ്രവചിച്ച നോവൽ വീണ്ടും\nസവിത : താങ്കൾ ആത്മാംശത്തെക്കുറിച്ച് പറഞ്ഞുവല്ലോ! പക്ഷേ അത്തരം ഒന്ന് അനുവാചകർക്ക് കിട്ടുന്നത് ഫസ്റ്റ് പഴ്സൻ പോയിന്റ് ഓഫ് വ്യൂവിൽ ആണെന്ന് തോന്നിയിട്ടുണ്ട്. "ഒരൊറ്റ രാത്രി കൊണ്ട് " എന്ന കഥ തന്നെ നോക്കൂ. നമുക്ക് എഴുത്തുകാരനെ ആ വിധം സങ്കൽപിക്കാൻ പറ്റുന്നതു കൊണ്ടാവണം കഥയോട് അടുപ്പം തോന്നുന്നത്. അല്ലെങ്കിൽ മറ്റുള്ളവരുടെ രഹസ്യങ്ങളെക്കുറിച്ച് അറിയാനുള്ള ഒരു ത്വര മനുഷ്യസഹജമായി ഉണ്ടായിരിക്കണം. അങ്ങനെ തോന്നുന്നുണ്ടോ?\nഇത്ര മധുരിക്കുമോ പറയാതെപോയ വാക്കുകൾ; ഇത്രമേൽ സ്നേഹിക്കുമോ ഓർമകളെ !\nരഹസ്യങ്ങളെ പറ്റി പറഞ്ഞതുകൊണ്ട് പറയട്ടെ, പൊതുവേ ഫിക്‌ഷനിൽ ‘രഹസ്യം’ ‘സസ്പെൻസ്’ ഇവ ഉപയോഗിക്കുന്നത് ഇഷ്ടമില്ലാത്ത ആളാണ് ഞാൻ. കണ്ട ഒന്നിനെ പിന്നെയൊന്നുകൂടി കാണാതെ ഓർമിക്കുകയാണ് എന്റെ ഒരു രീതി...\nസവിത : താങ്കളുടെ പല കഥാസന്ദർഭങ്ങളും ഒരു സിനിമയിൽ കാണുന്നത് പോലെ വിഷ്വലൈസ് ചെയ്യാൻ പറ്റുന്നുണ്ട്. ‘ഒരൊറ്റ രാത്രി കൊണ്ട്’ എന്ന കഥയിലെ സ്ത്രീ ഗംഗയിൽ നീന്തിച്ചെന്ന് നോട്ടുകൾ ശേഖരിക്കുന്ന രംഗം, ‘അജ്ഞാതവാസ’ ത്തിലെ മാലിനി താങ്കളുടെ പിറകിൽ നടന്ന് ബസിൽ കയറുന്നത്, ‘പിടിച്ചു പറിക്കാരനിൽ’ താങ്കൾക്കു പിറകെ ഓടുന്ന പ്രേതത്തെ, അതിനെ കബളിപ്പിച്ചുള്ള താങ്കളുടെ അതിലും വേഗത്തിലുള്ള ഓട്ടം... അങ്ങിനെ പലതും. ഘടനയിലെ സങ്കീർണതയെ കുറിച്ച് പറയുമ്പോഴും ആഖ്യാനത്തിലെ ലാളിത്യം കൊണ്ടാവണം ഇതെല്ലാം മനസ്സിൽ കിടക്കുന്നത്. പറഞ്ഞു വന്നത്, കഥ വായിച്ചു തീർന്നാലും ദൃശ്യങ്ങൾ ഉള്ളിൽ നിൽക്കുന്നുണ്ട്. എന്നാൽ കഥ അങ്ങിനെ വായിച്ചു തീരുന്നുമില്ല. അത് അമൂർത്തമെന്നോ അപൂർണമെന്നോ പറയാവുന്ന അവസ്ഥയിൽ ആണ്. അതിന്റെ വിദ്യ എന്താണെന്ന് അറിയാൻ ആഗ്രഹമുണ്ട്.\nകരുണാകരൻ : സവിതയെപ്പോലെ ഒരു വായനക്കാരിയെ കിട്ടുക എന്നത് ഒരു കഥാകൃത്തിന് വളരെ സന്തോഷമാകും. ആ വായനക്കാരി ഒരു എഴുത്തുകാരി കൂടിയാവുമ്പോൾ കൂടുതൽ സന്തോഷമാകും. കാരണം, താങ്കൾ പറയുന്നത് ഒരു ‘അനുഭൂതി’യെപ്പറ്റി മാത്രമല്ല, ഒരു “പ്രപഞ്ച ഘടന”യെ പറ്റിയാണ്. ഓരോ കഥയും അതിനുവേണ്ട ഒരു എക്കോ സിസ്റ്റം കണ്ടുപിടിക്കുന്നു - ഒരു വായനയ്ക്കെങ്കിലും. ഇതാണ് കഥകളെക്കുറിച്ചുള്ള എന്റെ ഒരു ധാരണ. ഞാൻ അത് ഓരോ കഥയിലും ശരിയാണോ എന്നും പരീക്ഷിക്കുന്നു. എഴുത്തുകാരും യക്ഷിയും പ്രേതവും പോലുള്ള വിശേഷ വേഷങ്ങളും എന്റെ കഥകളിൽ വരാറുണ്ട്. ചിലർ ആവർത്തിക്കാരുണ്ട്. മനപ്പൂർവം ചെയ്യുന്നതാണ്. കാരണം, ഫിക്‌ഷൻ ജനന മരണങ്ങൾ ഇല്ലാത്ത ഒരു റിപ്പബ്ലിക്ക് കൂടിയാണ്. ജീവിതത്തിന്റെ പരമമായ ഉപയോഗമാണ് അവിടെ. എങ്കിൽ, ഞാൻ എന്നെ അവിടത്തെ ഒരു പൗരനായി പ്രഖ്യാപിച്ചിരിക്കുന്നു; കഥകൾ പതാകകളും.\nContent Summary: A Talk with writer Karunakaran and Savitha N.\n4d9ovac3asrb6k90aqs25l4ags video-component https-www-manoramaonline-com-literature-interviews


Anmary murder case; this is how police revealed the truth | ആൻമേരി കൊലപാതകം; പച്ചമരുന്ന് ചികിത്സയെ കുറിച്ച് അന്വേഷണം, ചുരുളഴിഞ്ഞ് ഇങ്ങനെ - Malayalam Oneindia\n5 min ago ബുറേവി ചുഴലിക്കാറ്റ് ശക്തി കുറഞ്ഞു അതിതീവ്ര ന്യൂനമർദമായി; തെക്കൻ കേരളത്തിൽ റെഡ് അലർട്ട് പിൻവലിച്ചു\n22 min ago വടകരയില് സജീവമായി മുരളീധരന്, കോണ്‍ഗ്രസ് സ്ഥാനാര്‍ത്ഥിയെ പിന്‍വലിച്ചതിന് പിന്നാലെ മനംമാറ്റം!!\nPublished: August 15 2020, 21:40 [IST]\nകാസർഗോഡ്; ആൻമേരിയുടെ കൊലപാതകത്തിന്റെ ചുരുളഴിക്കാനായത് പോലീസിന്റെ അന്വേഷണ മികവ്. ഐസ്ക്രീം കഴിച്ച ആൻമരിയയ്ക്ക് അസ്വസ്ഥത തോന്നിയതോടെ മഞ്ഞപിത്തമാണെന്നായിരുന്നു വിട്ടുകാർ കരുതിയത്. തുടർന്ന് പച്ചമരുന്ന് ചികിത്സ തേടുകയായിരുന്നു. ഇതേ കുറിച്ച് കൂടുതൽ അന്വേഷിച്ചതോടെയാണ് സംഭവം ആസൂത്രിതമായ കൊലപാതകമാണെന്ന് തെളിയിക്കാൻ സാധിച്ചത്.\nആൻമേരിയെ ചെറുപുഴയിൽ ഉള്ള ബന്ധുവീട്ടിൽ താമസിപ്പിച്ച് കൊണ്ടായിരുന്നു പച്ചമരുന്ന് ചികിത്സ നടത്തിയത്. ആൻമേരി മരിച്ചതോടെ പോലീസ് അസ്വാഭികമരണത്തിന് കേസെടുത്തു. പച്ചമരുന്ന് ചികിത്സയിൽ നടന്ന വീഴ്ചയാണോ മരണത്തിന് കാരണമായതെന്നായിരുന്നു പോലീസിന്റെ ആദ്യ സംശയം. പെൺകുട്ടിയുടെ മൃതദേഹം പോസ്റ്റുമാർട്ടത്തിനയച്ചതോടെ ശരീരത്തിൽ എലിവിഷത്തിന്റെ സാന്നിധ്യം കണ്ടെത്തുകയായിരുന്നു.\nപാലക്കാട് ജില്ലാ പഞ്ചായത്തിലെ നവീകരിച്ച കോൺഫറൻസ് ഹാൾ; ഉദ്ഘാടനം കെ ശാന്തകുമാരി നിർവ്വഹിച്ചു\nകുടുംബം മുഴുവൻ വിഷം കഴിച്ച് ആത്മഹത്യയ്കക് ശ്രമിച്ചതാണോയെന്നായിരുന്നു പിന്നീട് ഉയർന്ന സംശയം. എന്നാൽ സഹോദരൻ ആൽബിന്റെ ഇടപെടലുകളിൽ സംശയം തോന്നി നടത്തിയ അന്വേഷണമാണ് കൊലപാതകത്തിന്റെ ചുരുളഴിയിച്ചത്. ബളാൽ അരിങ്കല്ലിലെ ഓലിക്കൽ ബെന്നിയുടെ മകൾ ആൻമരിയയുടെ (16) കൊലപാതകത്തിൽ കഴിഞ്ഞ ദിവസമാണ് സഹോദരൻ ആൽബിൻ ബെന്നിയെ (22) പോലീസ് അറസ്റ്റ് ചെയ്തത്. സഹോദരിക്കും മാതാപിതാക്കൾക്കും ഐസ്ക്രീമിൽ വിഷം കലർത്തി നൽകിയായിരുന്നു ആൽബിൻ കൊല നടത്തിയത്.\nതന്റെ രീതികളോട് വീട്ടുകാർ അനിഷ്ടം പ്രകടിപ്പിച്ചതാണ് ആൽബിനെ ചൊടിപ്പിച്ചത്. ഇതോടെ കുടുംബത്തെ ഒന്നടങ്കം വകവരുത്താൻ തിരുമാനിക്കുകയായിരുന്നു. കൊലയ്ക്ക് ശേഷം സ്വത്ത് തട്ടിയെടുത്ത് കാമുകിയെ വിവാഹം കഴിക്കാനും ലക്ഷ്യമിട്ടിരുന്നതായി പോലീസ് പറഞ്ഞു.\nപ്രതിദിനം 20,000 കൊവിഡ് കേസ്; 'എങ്ങനെ നോക്കിയിട്ടും കണക്കുകൾ അങ്ങോട്ട് ചേരുന്നില്ല'\nഷിര്‍ദ്ദിയില് നിന്നും ആളുകളെ കാണാതാകുന്ന സംഭവം ഗുരുതരം: മനുഷ്യക്കടത്ത് സംശയിച്ച് കോടതി\nനടിയെ ആക്രമിച്ച കേസ്: അണിയറയിൽ വൻ അട്ടിമറി നീക്കം, ഉന്നതർ ഉൾപ്പെട്ടിരിക്കുന്നതായി സൂചന\nAnmary murder case; this is how police revealed the truth\nStory first published: Saturday, August 15, 2020, 21:40 [IST]


SAVE KERALA: April 2012\n2012 ഏപ്രിൽ 29, ദീപിക.\n2012 ഏപ്രിൽ 26, The Hindu.\n2012 ഏപ്രിൽ 26, മാതൃഭൂമി, ഏപ്രിൽ 25 മനോരമ.\n2012 ഏപ്രിൽ 26, ദീപിക.\n2012 എപ്രിൽ 25 ദീപിക.\n2012 ഏപ്രിൽ 22, ദീപിക, മാതൃഭൂമി.\n2012 ഏപ്രിൽ 22 ദീപിക.\n2012 ഏപ്രിൽ 20 ദീപിക.\n2012 ഏപ്രിൽ 13, ഇന്ത്യാവിഷൻ ഓൺലൈൻ.\n05 ഏപ്രിൽ 2012, ദീപിക.\n2012 ഏപ്രിൽ 03 മാതൃഭൂമി.


Syed Mushtaq Ali| അവസാന പന്തില് ഷാറുഖിന്റെ സിക്‌സ്; കര്‍ണാടകയ്‌ക്കെതിരെ മിന്നും ജയം, തമിഴ്‌നാടിന് കിരീടം | Syed Mushtaq Ali Trophy Tamil Nadu won over Karnataka in last ball thriller\nSyed Mushtaq Ali| അവസാന പന്തില് ഷാറുഖിന്റെ സിക്‌സ്; കര്‍ണാടകയ്‌ക്കെതിരെ മിന്നും ജയം, തമിഴ്‌നാടിന് കിരീടം\nടോസ് നഷ്ടപ്പെട്ട് ബാറ്റിംഗിന് ഇറങ്ങിയ കര്‍ണാടക നിശ്ചിത ഓവറില് ഏഴ് വിക്കറ്റ് നഷ്ടത്തില് 151 റണ്‍സാണ് നേടിയത്. മറുപടി ബാറ്റിംഗില് തമിഴ്‌നാട് 20 ഓവറില് ആറ് വിക്കറ്റ് നഷ്ടത്തില് ത്രസിക്കുന്ന ജയം സ്വന്തമാക്കി.\nNew Delhi, First Published Nov 22, 2021, 3:58 PM IST\nദില്ലി: സയ്യിദ് മുഷ്താഖ് അലി ടി20 കിരീടം തമിഴ്‌നാടിന്. നിലവിലെ ചാംപ്യന്മാായ തമിഴ്‌നാട് കര്‍ണാടകയെ നാല് വിക്കറ്റിനാണ് തോല്‍പ്പിച്ചത്. അവസാന പന്തില് സിക്‌സ് നേടി ഷാറുഖ് ഖാനാണ് (15 പന്തില് 33) തമിഴ്‌നാടിനെ വിജയത്തിലേക്ക് നയിച്ചത്. ടോസ് നഷ്ടപ്പെട്ട് ബാറ്റിംിഗിന് ഇറങ്ങിയ കര്‍ണാടക നിശ്ചിത ഓവറില് ഏഴ് വിക്കറ്റ് നഷ്ടത്തില് 151 റണ്‍സാണ് നേടിയത്. മറുപടി ബാറ്റിംഗില് തമിഴ്‌നാട് 20 ഓവറില് ആറ് വിക്കറ്റ് നഷ്ടത്തില് ത്രസിക്കുന്ന ജയം സ്വന്തമാക്കി.\nഅവസാന ഓവറില് 16 റണ്‍സാണ് ജയിക്കാന് വേണ്ടിയിരുന്നത്. പ്രതീക് ജെയ്ന് എറിഞ്ഞ ആദ്യ പന്തില് തന്നെ സായ് കിഷോര് ബൗണ്ടറി നേടി. രണ്ടാം പന്തില് സിംഗിള്. ഷാറുഖ് സ്‌ട്രൈക്ക് ചെയ്യാനെത്തി. നാല് പന്തില് ജയിക്കാന് വേണ്ടത് 11 റണ്‍സ്. മൂന്നാം പന്ത് വൈഡ്. അടുത്ത പന്തില് ഒരു റണ്. നാലാം പന്തില് വീണ്ടും ഒരു റണ്. ഷാറുഖ് വീണ്ടും സ്‌ട്രൈക്ക്. രണ്ട് പന്തില് ജയിക്കാന് വേണ്ടത് എട്ട് റണ്‍സ്. അഞ്ചാം പന്ത് വൈഡായി. അഞ്ചാം പന്ത് വീണ്ടുമെറിഞ്ഞപ്പോള് രണ്ട് റണ്‍സ് ലഭിച്ചു. അവസാന പന്തില് ജയിക്കാന് അഞ്ച് റണ്‍സ്. അവസാന പന്ത് ഡീപ് സ്‌ക്വയര് ലെഗിലൂടെ ഷാറുഖ് സിക്‌സടിച്ച് വിജയമാഘോഷിച്ചു. സായ് കിഷോര് (6) പുത്താവാതെ നിന്നു.\nLast Updated Nov 22, 2021, 3:58 PM IST


Home KERALA അതിദരിദ്രരുടെ പട്ടിക; അര്‍ഹതപ്പെട്ടവരെ മാത്രം ഉള്‍പ്പെടുത്തണം: ജില്ലാ കലക്ടര്\nകണ്ണൂര് :അതിദരിദ്രരുടെ പട്ടികയില് ഏറ്റവും ദാരിദ്രരായവരെ മാത്രം ഉള്‍പ്പെടുത്തണമെന്നും അനര്‍ഹരായവര് ഉള്‍പ്പെടാന് പാടില്ലെന്നും ജില്ലാ കലക്ടര് എസ് ചന്ദ്രശേഖര് പറഞ്ഞു. ആസൂത്രണ സമിതി ഹാളില് നടന്ന ജില്ലാ ആസൂത്രണ സമിതി യോഗത്തിലാണ് അദ്ദേഹം ഇക്കാര്യം പറഞ്ഞത്. അര്‍ഹരല്ലാത്തവര് പട്ടികയില് ഉള്‍പ്പെട്ടാല് പദ്ധതിയുടെ ഉദ്ദേശ ലക്ഷ്യം കൈവരിക്കാന് കഴിയില്ലെന്നും അദ്ദേഹം പറഞ്ഞു.\nബി പി എല് ലിസ്റ്റില് അര്‍ഹതയില്ലാത്തവര് ഉള്‍പ്പെടുന്നുണ്ടോയെന്ന് തദ്ദേശ സ്ഥാപനങ്ങള് പരിശോധിച്ച് ഉറപ്പു വരുത്തേണ്ടതുണ്ടെന്ന് ജില്ലാ ആസൂത്രണ സമിതി അധ്യക്ഷ ജില്ലാ പഞ്ചായത്ത് പ്രസിഡണ്ട് പി പി ദിവ്യ പറഞ്ഞു.\nഅതിദരിദ്രരെ കണ്ടെത്തുന്നതിന് വിവരശേഖരണത്തിനുള്ള തയ്യാറെടുപ്പുകള് തദ്ദേശ സ്ഥാപനങ്ങളില് പുരോഗമിക്കുകയാണ്. വിവരശേഖരണത്തിന്റെ ജില്ലാതല ഉദ്ഘാടനം കണ്ണപുരം ഗ്രാമപഞ്ചായത്തില് നടക്കും.\nപ്രണയത്തേക്കാള് പണത്തിന് വില നല്‍കിയ വീട്ടുകാര് ഇവരെ രണ്ടാക്കി; ആ പ്രണയം 35 വര്‍ഷങ്ങള്‍ക്കുശേഷം അവര് തിരിച്ചുപിടിച്ചു! അപൂർവമായ ഒരു പ്രണയകഥ\nജില്ലയിലെ ലൈഫ് അപേക്ഷകളില് ഗ്രാമങ്ങളില് ലഭിച്ച 31265 അപേക്ഷകളില് 8201 എണ്ണത്തിന്റെ പരിശോധന പൂര്‍ത്തിയായതായി പി എ യു പ്രൊജക്റ്റ് ഡയറക്ടര് യോഗത്തെ അറിയിച്ചു. അര്‍ബന് വിഭാഗത്തില് 7284 അപേക്ഷകളില് 5623 എണ്ണത്തിന്റെ പരിശോധന കഴിഞ്ഞു.\n2021- 22 വാര്‍ഷിക പദ്ധതി ഭേദഗതി യോഗം ചര്‍ച്ച ചെയ്തു. 32 തദ്ദേശ സ്ഥാപങ്ങളുടെ ഭേദഗതി യോഗം അംഗീകരിച്ചു. തദ്ദേശ സ്വയംഭരണ സ്ഥാപനങ്ങളുടെ പതിനാലാം പഞ്ചവത്സര പദ്ധതി തയ്യാറാക്കുന്നതിന് മുന്നോടിയായി ജനകീയാസൂത്രണത്തിന്റെ 25 വര്‍ഷത്തെ പ്രവര്‍ത്തനങ്ങള് വിലയിരുത്തും. ഇതനുസരിച്ച് അവസ്ഥാ രേഖ തയ്യാറാക്കുന്നതിനും വികസനരേഖ പരിഷ്‌കരിക്കുന്നതിനും അധ്യക്ഷന്മാര്‍ക്ക് നിര്‍ദ്ദേശം നല്‍കി.\nവികസന മേഖലകളില് കഴിഞ്ഞ 25 വര്‍ഷത്തിനുള്ളില് ഉണ്ടായിട്ടുള്ള മാറ്റങ്ങളും നേട്ടങ്ങളും വിശകലനം ചെയ്താണ് അവസ്ഥാ രേഖ തയ്യാറേക്കേണ്ടത്. ഓരോ വികസന മേഖലയിലും അഭിമുഖീകരിക്കുന്ന പ്രശ്‌നങ്ങള് പരിഹാര നടപടികള് എന്നിവ രേഖയില് ഉള്‍പ്പെടുത്തണം. ബന്ധപ്പെട്ട സ്ഥിരം സമിതിയുടെ നേതൃത്വത്തിലാണ് ഇത് നടത്തേണ്ടത്. ആദ്യപടിയായി തദ്ദേശ സ്ഥാപനതല ആസൂത്രണ സമിതിയും വര്‍ക്കിങ് ഗ്രൂപ്പുകളും ഡിസംബര് 10നുള്ളില് പുനഃസംഘടിപ്പിക്കണം.\nനഗര സഞ്ചയങ്ങള്‍ക്കുള്ള പതിനഞ്ചാം ധനകാര്യ കമ്മിഷന് ഗ്രാന്റ് വിനിയോഗവും നഗരസഞ്ചയ പ്രദേശത്തിന് പഞ്ചവത്സര പദ്ധതി തയ്യാറാക്കലും യോഗം ചര്‍ച്ച ചെയ്തു. കണ്ണൂര് നഗരസഞ്ചയത്തിന് 189 കോടി രൂപയാണ് അഞ്ചു വര്‍ഷത്തേക്ക് അനുവദിച്ചിട്ടുള്ളത്.\nമേയര് അഡ്വ. ടി ഒ മോഹനന്, ആസൂത്രണ സമിതി മറ്റ് അംഗങ്ങളായ അഡ്വ. കെ കെ രത്‌നാകുമാരി, അഡ്വ.ടി സരള, എന് പി ശ്രീധരന്, വി ഗീത, കെ താഹിറ, ശ്രീനാഥ് പ്രമോദ്, ലിസി ജോസഫ്, കെ വി ലളിത, സര്‍ക്കാര് നോമിനി കെ വി ഗോവിന്ദന്, ഡെപ്യൂട്ടി ജില്ലാ പ്ലാനിങ് ഓഫീസര് ടി രാജേഷ്, തദ്ദേശ സ്ഥാപന അധ്യക്ഷര്, സെക്രട്ടറിമാര്, ഉദ്യോഗസ്ഥര് തുടങ്ങിയവര് പങ്കെടുത്തു.\nPrevious articleഅക്വാകള്‍ച്ചര് പ്രൊമോട്ടര് നിയമനം\nNext articleവേലുത്തമ്പി ദളവയുടെ ജീവിതവും മരണവും പറയുന്ന “സ്വേർഡ് ഓഫ് ലിബർട്ടി” റിലീസ് ചെയ്തു\nആരെയും നിർബന്ധിച്ച് വാക്‌സിനെടുപ്പിക്കില്ല, കോവിഡ് വാക്‌സിന് സര്‍ട്ടിഫിക്കറ്റ് നിര്‍ബന്ധമാക്കുകയില്ലെന്നും കേന്ദ്രസര്‍ക്കാര്\nകേരളത്തിൽ കോൺഗ്രസ് നിലനിന്ന് പോകുന്നത് ലീഗിന്റെ ചിലവിൽ; ഇ.പി ജയരാജൻ\nനടിയെ ആക്രമിച്ച കേസ്; കേസിലെ ‘വിഐപി’ ശരത് ജി നായർ തന്നെയെന്ന് ക്രൈം ബ്രാഞ്ച് സ്ഥിരീകരിച്ചു\nസംസ്ഥാനത്ത് കോവിഡ് ഭീതി; തിരുവനന്തപുരം, എറണാകുളം ജില്ലകളിൽ രൂക്ഷം\nസോഷ്യൽ മീഡിയയിൽ വൈറലായി ഇന്ത്യ-പാകിസ്ഥാന്, ഹിന്ദു-മുസ്ലിം സ്വവര്‍ഗഅനുരാഗികളുടെ പ്രണയം\nലക്ഷങ്ങൾ മുടക്കി മുഖ്യമന്ത്രിക്ക് എസ്കോർട്ട് വാഹനങ്ങൾ വാങ്ങുന്നു\nഅഫ്ഗാനിസ്ഥാനിലെ ആദ്യ വനിതാ സംവിധായികയായ സബ സഹറിന് വെടിയേറ്റു


വ്യാജരേഖ കേസ്: എറണാകുളം-അങ്കമാലി അതിരൂപതാ പള്ളികളിൽ കർദിനാൾ ആലഞ്ചേരിക്കെതിരായ സർക്കുലർ വായിച്ചു. |\nവ്യാജരേഖാ കേസിൽ കർദിനാൾ മാർ ജോർജ് ആലഞ്ചേരിക്കെതിരെ സർക്കുലർ എറണാകുളം-അങ്കമാലി അതിരൂപതയ്ക്ക് കീഴിലെ പള്ളികളിൽ വായിച്ചു. രൂപത ജനറലാണ് സർക്കുലർ ഇറക്കിയത്. സർക്കുലറിനെതിരെ ഒരു വിഭാഗം വിശ്വാസികൾ പ്രതിഷേധിച്ചിരുന്നു.\nവ്യാജരേഖ ചമയക്കാൻ വൈദികർ ഗൂഢാലോചന നടത്തിയിട്ടില്ലെന്ന് സർക്കുലർ പറയുന്നു. മാർ ജേക്കബ് മനത്തേടത്തിനെയും ഫാ. പോൾ തേലക്കാട്ടിനെയും പ്രതി സ്ഥാനത്ത് നിന്ന് ഒഴിവാക്കാത്തതാണ് സർക്കുലർ ഇറക്കാൻ കാരണം.\nഅറസ്റ്റിലായ ആദിത്യനെ മർദിച്ചാണ് വൈദികർക്കെതിരെ മൊഴി കൊടുപ്പിച്ചതെന്നും സർക്കുലറിൽ അതിരൂപതാ വികാരി ജനറൽ ആരോപിക്കുന്നു. സിബിഐ അന്വേഷണമോ, ജുഡീഷ്യൽ അന്വേഷണമോ നടത്തി സത്യം പുറത്തുകൊണ്ടു വരണമെന്നും ഇതിൽ ആവശ്യപ്പെടുന്നു\n← കുടുംബവഴക്ക്: എറണാകുളത്ത് ഭർത്താവ് ഭാര്യയെ തലക്കടിച്ചു കൊന്നു\nഇന്ത്യയുടെ സന്നാഹം അടപടലം തകർന്നു; ബോൾട്ട് ഇളക്കി ട്രെന്റ് ബോൾട്ട് →


Steve Irwin son recreate picture of father with crocodile | ഒരേ സ്ഥലം, അതേ മുതല.. പതിനഞ്ചു വര്‍ഷങ്ങള്‍ക്കിപ്പുറം സ്റ്റീവ് ഇര്‍വിന്റെ ചിത്രം പുനരാവിഷ്‌കരിച്ച് മകന് | Mangalam\nThursday, July 04, 2019 Last Updated2Min 36 Sec ago English Edition\nThursday 04 Jul 2019 03.52 PM\nമുതലകളുടെ തോഴന് എന്നതിനപ്പുറം അതി സാഹസികമായ കഥകള്‍ക്കുടമയാണ് സ്റ്റീവ് ഇര്‍വിന്. ഇന്നും ലോകമെങ്ങും അദ്ദേഹത്തിന് ആരാധകര് ഉണ്ട്. ' ദി ക്രൊക്കഡൈല് ഹണ്ടര്' ടെലിവിന് പരമ്പരയിലൂടെ ലോക പ്രശസ്തനായ അന്തരിച്ച ഓസ്‌ട്രേലിയന് വന്യജീവി സംരക്ഷകന് സ്റ്റീവ് ഇര്‍വിന് എന്നും ആരാധകരുടെ മനസില് വിങ്ങലായുണ്ട്. അദ്ദേഹം മരിച്ച് 15 വര്‍ഷങ്ങള്‍ക്കിപ്പുറം ഇര്‍വിന്റെ ഓര്‍മ്മകള്‍ക്ക് മനോഹരമായ നിറങ്ങള് നല്‍കുന്നതാണ് മകന് റോബര്‍ട്ട് ക്ലാറന്‍സ് ഇര്‍വിനും.\nമകന് റോബര് ഇന്‍വിര് കഴിഞ്ഞ ദിവസം പോസ്റ്റ് ചെയ്ത ഒരു ഫോട്ടോയാണ് ഇപ്പോള് സോഷ്യല് മീഡിയയില് ചര്‍ച്ചയായിരിക്കുന്നത്. അച്ഛന്റെ അതേ വഴിയാണ് താനും പിന്തുടരുന്നതെന്ന് പ്രഖ്യാപിക്കുകയാണ് ചിത്രത്തിലൂടെ റോബര്‍ട്ട് ഇര്‍വിന്. 15 വര്‍ഷം മുന്‍പ് പിതാവ് സ്റ്റീവ് മുതലയ്ക്ക് ഭക്ഷണം കൊടുക്കുന്ന ചിത്രം പങ്കുവെച്ച് മകന് അതേ മൃഗശാലയിലെ അതേ സ്ഥലത്ത് അതേ മുതലയ്ക്ക് തീറ്റയിട്ടുകൊടുക്കുന്ന ചിത്രമാണ് ട്വിറ്റില് പങ്കുവെച്ചിരിക്കുന്നത്.\nഅച്ഛനും ഞാനും മുറേയ്ക്ക് തീറ്റകൊടുക്കുന്നു. അതേ സ്ഥലം, അതേ മുതല. രണ്ട് ചിത്രങ്ങള്‍ക്കും ഇടയില് 15 വര്‍ഷത്തെ അകലം. ഇതായിരുന്നു ചിത്രത്തിന് നല്‍കിയ ക്യാപ്ഷന്. പിതാവിനോട് വളരെയധികം സാമ്യമാണ് മകനുള്ളത്. കാല് പോലും അച്ഛന്റെ അതേപടിയാണ് ചിലര് കമന്റ് ചെയ്തു. 2006 സെപ്തംബര് നാലിനായിരുന്നു സ്റ്റീവ് മരിച്ചത്.\nചാലക്കുടിപ്പുഴയില് നിന്നും കരക്ക് കയറിയ മുതലയെ നാട്ടുകാര് കുരുക്കിട്ട് പിടിച്ചു, ഒടുവില് വിട്ടയച്ചു\nപാലാരിവട്ടം മേല്‍പ്പാലത്തിന് പുനരുദ്ധാരണം ആവശ്യമാണെന്ന് ഇ.ശ്രീധരന്റെ റിപ്പോര്‍ട്ട്


ആപ്പിള് ഐഫോണ് 11 പ്രോ, 11 പ്രോ മാക്സ് ഇറങ്ങി\nApple Valley, First Published 11, Sep 2019, 8:43 AM IST\nആപ്പിള് ഐഫോണ് 11 സീരിസിലെ ഐഫോണ് 11 പ്രോ, 11 പ്രോ മാക്സ് ഫോണുകള് നാല് കളറിലാണ് പുറത്തിറങ്ങുന്നത്. മിഡ് നൈറ്റ് ഗ്രീന്, സ്പൈസ് ഗ്രേ, സില്‍വര്, ഗോള്‍ഡ്. ഐഫോണ് 11 പ്രോലേക്ക് വന്നാല് 5.8 ഇഞ്ച് റെറ്റിന ഒഎല്‍ഇഡി ഡിസ്പ്ലേയാണ് ഫോണിനുള്ളത്\nസന്‍ഫ്രാന്‍സിസ്കോ: മാസങ്ങള് നീണ്ട കാത്തിരിപ്പിനും അഭ്യൂഹങ്ങള്‍ക്കും അവസാനമായി ആപ്പിള് തങ്ങളുടെ പുതിയ ഐഫോണ് സീരിസ് പ്രകാശനം ചെയ്തു. ആപ്പിള് ഐഫോണ് 11, ആപ്പിള് ഐഫോണ് 11 പ്രോ, ഐഫോണ് 11 പ്രോ മാക്സ് എന്നിവയാണ് ആപ്പിള് ആസ്ഥാനത്തെ സ്റ്റീവ്ജോബ്സ് ഓഡിറ്റോറിയത്തില് നടന്ന ചടങ്ങില് ആപ്പിള് പുറത്തിറക്കിയത്.\nആപ്പിള് ഐഫോണ് 11 സീരിസിലെ ഐഫോണ് 11 പ്രോ, 11 പ്രോ മാക്സ് ഫോണുകള് നാല് കളറിലാണ് പുറത്തിറങ്ങുന്നത്. മിഡ് നൈറ്റ് ഗ്രീന്, സ്പൈസ് ഗ്രേ, സില്‍വര്, ഗോള്‍ഡ്. ഐഫോണ് 11 പ്രോലേക്ക് വന്നാല് 5.8 ഇഞ്ച് റെറ്റിന ഒഎല്‍ഇഡി ഡിസ്പ്ലേയാണ് ഫോണിനുള്ളത്. എച്ച്ഡിആര് സപ്പോര്‍ട്ട് സ്ക്രീന് നല്‍കും. സ്ക്രീന്‍റെ ഹാപ്റ്റിക് ടെച്ചും, ബ്രേറ്റ്നസ് ലെവലും 1200 നെറ്റ്സ് വരെ വര്‍ദ്ധിക്കും. ആപ്പിള് ഐഫോണ് 11 പ്രോ മാക്സില് എത്തുമ്പോള് സ്ക്രീന് വലിപ്പം 6.5 ഇഞ്ചാണ്.\nഇരു ഫോണുകളും എ13 ബയോണിക്ക് പ്രോസസ്സര് ആണ് ഉപയോഗിച്ചിരിക്കുന്നത്. ട്രിപ്പിള് ക്യാമറയാണ് ഈ ഫോണുകളില് ഉള്ളത്. ഇതില് 12 എംപി വൈഡ് ആംഗിള് ക്യാമറ ഇതിന്‍റെ അപ്പാച്ചര് എഫ് 1.8 ആണ്. 12 എംപി ടെലിഫോട്ടോ ലെന്‍സ് ക്യാമറയാണ് രണ്ടാമത്തേത്. ഇതിനൊപ്പം തന്നെ 12 എംപി എഫ് 2.4 അപ്പാച്ചര് ഉള്ള അള്‍ട്രാ വൈഡ് ലെന്‍സാണ് മൂന്നാമത്തെ ക്യാമറ. ഇതിനൊപ്പം തന്നെ 12 എംപി സെല്‍ഫി ക്യാമറയും ഉണ്ട്. പുതിയ നൈറ്റ് മോഡ്, വീഡിയോ എഡിറ്റിംഗ് ഫീച്ചര് എന്നിവ പുതുതായി ക്യാമറകളില് ഉള്‍കൊള്ളിച്ചിട്ടുണ്ട്. സെക്കന്‍റില് 60 ഫ്രൈം പെര് സെക്കന്‍റ് എന്ന നിലയില് വീഡിയോ റെക്കോഡ‍ിംഗ് സാധ്യമാണ്.\nബാറ്ററിയുടെ കാര്യത്തില് ഐഫോണ് 11 പ്രോ, 11 പ്രോ മാക്സ് എന്നിവ കഴിഞ്ഞ ഐഫോണ് സീരിസിനേക്കാള്5മണിക്കൂര് കൂടിയ ബാറ്ററി ലൈഫ് ലഭിക്കും എന്നാണ് ആപ്പിളിന്‍റെ അവകാശ വാദം. സെപ്തംബര് 20ന് തിരഞ്ഞെടുത്ത രാജ്യങ്ങളില് ഫോണ് വില്‍പ്പനയ്ക്ക് എത്തും.\n‘Apple Special Event’\nഐഫോണ് 11 പ്രോ\n11 പ്രോ മാക്സ്


ഗ്രാമമുഖ്യന്റെ വീട്ടില് അനുമതിയില്ലാതെ പ്രവേശിച്ച വയോധികന് പ്രാകൃത ശിക്ഷ – Chandrika Daily\nBy chandrika Friday October 20, 2017 23:25 pm\nഗ്രാമമുഖ്യന്റെ വീട്ടില് അനുമതിയില്ലാതെ പ്രവേശിച്ച വയോധികന് പ്രാകൃത ശിക്ഷ\nപറ്റ്‌ന: വാതിലില് മുട്ടാതെ തന്റെ വീട്ടില് പ്രവേശിച്ചെന്ന കാരണത്താല് വയോധികനോട് ഗ്രാമമുഖ്യന്റെ കൊടും ക്രൂരത. 54 കാരനായ മഹേഷ് താക്കൂറെന്ന വൃദ്ധനെകൊണ്ട് തറയില് തുപ്പിക്കുകയും ആ തുപ്പല്…\nപറ്റ്‌ന: വാതിലില് മുട്ടാതെ തന്റെ വീട്ടില് പ്രവേശിച്ചെന്ന കാരണത്താല് വയോധികനോട് ഗ്രാമമുഖ്യന്റെ കൊടും ക്രൂരത. 54 കാരനായ മഹേഷ് താക്കൂറെന്ന വൃദ്ധനെകൊണ്ട് തറയില് തുപ്പിക്കുകയും ആ തുപ്പല് നാവ് കൊണ്ട് നക്കിയെടുപ്പിക്കുകയുമായിരുന്നു ഗ്രാമത്തലവന് ബഹുമാനക്കുറവിന് നല്‍കിയ ആദ്യ ശിക്ഷ.\nഇതിന് പുറമെ സ്ത്രീകളെ കൊണ്ട് ഇദ്ദേഹത്തെ ചെരിപ്പൂരി അടിപ്പിക്കുകയും ചെയ്തു. സ്ത്രീകള് മാത്രം വീട്ടിലുള്ള സമയത്താണ് താക്കൂര് വീട്ടില് കയറിയതെന്നാണ് ഗ്രാമമുഖ്യന്റെ ആരോപണം. ബിഹാര് മുഖ്യമന്ത്രി നിതീഷ് കുമാറിന്റെ സ്വന്തം ജില്ലയായ ബിഹാര് ഷരീഫിലാണ് ഈ പ്രാകൃത ശിക്ഷ അരങ്ങേറിയത്. സംഭവത്തിന്റെ വീഡിയോ സമൂഹമാധ്യമങ്ങളില് പ്രചരിച്ചതോടെയാണ് വാര്‍ത്ത പുറംലോകം അറിയുന്നത്.\nസര്‍ക്കാര് ഉത്തരവുമായി ബന്ധപ്പെട്ട ഒരു കാര്യം അറിയുന്നതിന് വേണ്ടിയായിരുന്നു മഹേഷ് താക്കൂര് ഗ്രാമത്തലവന്റെ വീട്ടിലെത്തിയത്. ബാര്‍ബര് സമുദായത്തില്‍പ്പെട്ട ഇദ്ദേഹം വീട്ടില് സ്ത്രീകള് മാത്രമുള്ളപ്പോള് വാതിലില് മുട്ടാതെ അകത്ത് കയറിയതാണ് ഗ്രാമമുഖ്യനെ ചൊടിപ്പിച്ചത്.\nതുടര്‍ന്ന് നാട്ടുകൂട്ടം വിളിച്ചു ചേര്‍ത്ത് ഗ്രാമ മുഖ്യന് കടുത്തശിക്ഷ വിധിക്കുകയായിരുന്നു. വീഡിയോ പ്രചരിച്ചതിന് പിന്നാലെ അജയ്പൂര് ഗ്രാമമുഖ്യന് സുരേന്ദ്ര യാദവ് അടക്കം എട്ടു പേരെ പ്രതിചേര്‍ത്ത് പൊലീസ് കേസെടുത്തു. ഇത്തരം ശിക്ഷാനടപടികള് സംസ്ഥാനത്ത് അനുവദിക്കില്ലെന്നും കുറ്റക്കാര്‍ക്കെതിരെ കടുത്ത നടപടി തന്നെ സ്വീകരിക്കുമെന്നും ബിഹാറില് നിന്നുള്ള കേന്ദ്രമന്ത്രി നന്ദകിഷോര് പറഞ്ഞു.\nCategories: Culture, More, Video Stories, Views Tags: ATTACK, BIHAR


നീന്തലിന്റെ ആദ്യപാഠങ്ങള് പഠിക്കുന്ന ചാക്കോച്ചന്റെ ഇസ| kunchacko Boban Post New Picture of Son izahaak - Malayalam Filmibeat\n| Updated: Friday, September 27, 2019, 12:21 [IST]\nകുഞ്ചാക്കോ ബോബനേയും ഭാര്യ പ്രിയയേയും പോലെ തന്നെ കുഞ്ഞ് ഇസയുടെ ജനനം മലയാളി പ്രേക്ഷകർ ഒന്നടങ്കം ആഘോഷമാക്കുകയായിരുന്നു. വർഷങ്ങളായുള്ള കാത്തിരിപ്പിന്റെ ഫലമായിട്ടാണ് ചാക്കോച്ചൻ പ്രിയ ദമ്പതികളുടെ ജീവിതത്തിലേയ്ക്ക് കുഞ്ഞ് ഇസ എത്തുന്നത്. അതിനാൽ തന്നെ ജീവിതത്തിലെ പുതിയ മാറ്റം ഒരേ നിമിഷവും ആഘോഷമാക്കുകയാണ് ഈ താരദമ്പതികൾ.\nചക്കോച്ചന്റെ സോഷ്യൽ മീഡിയ പേജുകളിൽ ഇസയുടെ ചിത്രങ്ങളും പുതിയ വിശേഷങ്ങളുമാണ്. കുഞ്ഞിന്റ ഓരോ ചെറിയ ചുവട് വയ്പ്പുകളും താരം പ്രേക്ഷകരുമായി പങ്കുവെയ്ക്കാറുണ്ട്. ഇപ്പോഴിത കുഞ്ഞ ഇസയുടെ ഏറ്റവും പുതിയ വിശേഷവുമായി താരം എത്തിയിരിക്കുകയാണ്. കുഞ്ഞിന്റെ മനോഹരമായ ചിത്രവും പങ്കുവെച്ചിട്ടുണ്ട്.\nനിന്തലിന്റെ ബലപാഠ പഠിക്കുന്ന ഇസയുടെ ചിത്രമാണ് ചാക്കോച്ചൻ പങ്കുവെച്ചിരിക്കുന്നത്. നിന്തലിന്റെ ആദ്യ പാഠങ്ങൾ തുടങ്ങി എന്ന അടികുറിപ്പോടെയാണ് ചിത്രം പോസ്റ്റ് ചെയ്തിരിക്കുന്നത്. മുട്ടിൽ ഇഴയുന്ന ഇസയുടെ ചിത്രമാണ് താരം പങ്കുവെച്ചിരിക്കുന്നത്. ചിത്രം സോഷ്യൽ മീഡിയയിൽ വൈറലായിട്ടുണ്ട്.\n ഇത്തവണ ചാക്കോച്ചനും കുടുംബത്തിനും ഗംഭീരമായ ഓണമായിരുന്നു. വീട്ടിൽ പുതിയ അതിഥി എത്തിയതിനു ശേഷമുളള ആദ്യ ഓണം ആഘോഷമാക്കുകയായിരുന്നു താരം കുടുംബം. കുഞ്ഞ് മുണ്ട് ധരിച്ച് ചാക്കോച്ചന്റെ കയ്യിലിരിക്കുന്ന ഇസയുടെ ചിത്രങ്ങളും വീഡിയോയും സോഷ്യൽ മീഡിയയിൽ വൈറലായിരുന്നു.\nഇസ എത്തിയതിനു പിന്നാലെ ജീവിതത്തിന്റെ ഓരോ നിമിഷവും ആഘോഷമാക്കുകയാണ് ചാക്കോച്ചനും പ്രിയയും. പതിനാല് വർഷത്തെ കാത്തിരിപ്പിന് ശേഷമാണ് മലയാളി പ്രേക്ഷകരുടെ പ്രിയപ്പെട്ട ചാക്കോച്ചനും പ്രിയയ്ക്കും കുഞ്ഞ് ജനിക്കുന്നത്. കുട്ടികളില്ലാത്തതിന്റെ മാനസിക പ്രശ്നങ്ങളെ കുറിച്ചും തങ്ങൾ കേൾക്കേണ്ടി വന്ന ചോദ്യങ്ങളെ കുറിച്ചും പല അഭിമുഖത്തിലും താരദമ്പതികൾ വ്യക്തമാക്കിയിരുന്നു. നിരാശ കലർന്ന ഇവരുടെ ജീവിതത്തിലേയ്ക്കായിരുന്നു ഇസയുടെ കടന്ന് വരവ്.\nഏപ്രിൽ 18 പെസഹവ്യാഴത്തിനാണ് ഇസഹാക് ബോബൻ കുഞ്ചാക്കോ എന്ന ഇസയുടെ കടന്ന് വരവ്. കുഞ്ഞിന്റെ കാൽപാദങ്ങളുടെ ചിത്രങ്ങൾ പങ്കുവെച്ചു കൊണ്ടായിരുന്നു കുഞ്ഞിനെ പ്രേക്ഷകർക്ക് പരിചയപ്പെടുത്തിയത്. ബൈബിളില് അബ്രഹാമിനും ഭാര്യ സാറയ്ക്കും ഏറെ കാത്തിരുന്ന് ലഭിച്ച കുഞ്ഞാണ് ഇസഹാഖ്. പതിനാലു വര്‍ഷത്തെ കാത്തിരിപ്പിനൊടുവില് ജീവിതത്തിലേക്ക് വന്ന പൈതലിനും ഇതേ പേര് തന്നെയാണ് ചാക്കോച്ചനും പ്രിയയും നൽകിയിരിക്കുന്നത്.\nRead more about: kunchacko boban priya പ്രിയ കുഞ്ചാക്കോ ബോബന്\nkunchacko Boban Post New Picture of Son izahaak


ഹനീന ഷെഫീഖ് നെല്ലിക്കോട്\nലോകത്തിന്റെ പല ദേശങ്ങളിലും പല ദശാസന്ധികളിലായി അഭയാര്‍ഥികളുടെ ചരിത്രം ആവര്‍ത്തിക്കപ്പെട്ടു കൊണ്ടിരിക്കുന്നു. കാലാകാലങ്ങളിലായി യുദ്ധവേളകളിലും രാജ്യം വെട്ടിപ്പിടിക്കുന്ന ചക്രവര്‍ത്തിമാരുടെ ആക്രോശങ്ങള്‍ക്കിടയിലും അഭയാര്‍ഥികള് ദുരിതപര്‍വം പേറിയിട്ടുണ്‍്. ഉള്ളില് ഭയത്തിന്റെ കനല്‍പ്പാടുകളുമായല്ലാതെ ഒന്നു തലചായ്ക്കാന് കഴിയാത്തവരാണ് അഭയാര്‍ഥികള്. അഭയാര്‍ഥി എന്നത് കേവലം ഒരു വാക്കിനപ്പുറം ദുരിതപൂര്‍ണമായ ജീവിതത്തിന്റെ സാക്ഷ്യമാണ്; സ്വന്തം മണ്ണില്‍നിന്നും ആട്ടിയോടിക്കപ്പെട്ടവന്റെ നിസ്സഹായമായ തേങ്ങലുകളാണ്. സമകാലിക ചുറ്റുപാടില് അഭയാര്‍ഥികളുടെ യാതനകളുടെയും വേദനകളുടെയും പരിച്ഛേദമാണ് റോഹിംഗ്യന് മുസ്‌ലിംകള്. റോഹിംഗ്യന് മുസ്‌ലിംകളുടെ കണ്ണീര് കാഴ്ചകള് കണ്ടില്ലെന്ന് നടിക്കാന് ലോക മുസ്‌ലിംകള്‍ക്കാവില്ല.\nഇന്ത്യയുടെ അയല് രാജ്യമായ മ്യാന്‍മറില് (പഴയ ബര്‍മ) 15-ാം നൂറ്റാണ്ടു മുതല് രാക്കെയ്ന് സ്റ്റേറ്റിലെ (അരാക്കന് എന്നും വിളിക്കപ്പെടുന്നു) ഇന്തോ-ആര്യന് നിവാസികളായ മുസ്‌ലിംകളാണ് റോഹിംഗ്യകള്.\nബ്രിട്ടീഷ് കോളനിവല്‍കരണ കാലത്തിന് മുമ്പ് തന്നെ അരാക്കന് പ്രവിശ്യയിലെ തദ്ദേശവാസികളാണ് റോഹിംഗ്യന് ജനതയെന്ന് ചരിത്രകാരന്മാര് സമര്‍ഥിക്കുന്നുണ്ട്. 1799-ല് അരാക്കന് മുസ്‌ലിംകള് സംസാരിച്ചിരുന്ന ഭാഷയെ കുറിച്ചുള്ള ഒരു ലേഖനത്തിലാണ് 'റോഹിംഗ്യ' എന്ന പദം ആദ്യമായി രേഖപ്പെടുത്തപ്പെട്ടിട്ടുള്ളത്. എന്നാല് മ്യാന്‍മര് ഗവണ്‍മെന്റ് ഈ ചരിത്ര വസ്തുതകളെ പാടെ നിരാകരിക്കുന്നിടത്ത് നിന്നാണ് റോഹിംഗ്യന് പ്രതിസന്ധിയുടെ തുടക്കം. മ്യാന്‍മര് സര്‍ക്കാറിന്റെ ഔദ്യോഗിക നിലപാടനുസരിച്ച് 1948-ല് ബര്‍മ സ്വാതന്ത്യം നേടിയതിനു ശേഷവും 1971-ലെ ബംഗ്ലാദേശ് ലിബറേഷന് യുദ്ധത്തിനു ശേഷവും തീര്‍ത്തും നിയമവിരുദ്ധമായി അരാക്കന് പ്രവിശ്യയിലേക്ക് കുടിയേറിപ്പാര്‍ത്തവരാണ് റോഹിംഗ്യകള്. ഭൂരിപക്ഷ ബുദ്ധ മതാധിപത്യ ഭരണത്തിന്‍കീഴില് ന്യൂനപക്ഷ റോഹിംഗ്യന് മുസ്‌ലിംകള് എന്നും വംശീയാതിക്രമണങ്ങളുടെ ഇരകളായിരുന്നു. രണ്ടാംലോക മഹായുദ്ധ കാലത്തും 1942-ലെ അരാക്കന് കൂട്ടക്കൊലയുടെ പശ്ചാത്തലത്തിലും റോഹിംഗ്യന് ജനത ഏറെ ധ്രുവീകരിക്കപ്പെട്ടുപോയി. തുടര്‍ന്നിങ്ങോട്ട് റോഹിംഗ്യകളുടെ ജീവിതം നില്‍ക്കക്കള്ളിയില്ലാത്ത നിലയില്ലാക്കയത്തിലാണ്.\nഅന്താരാഷ്ട്ര മാധ്യമങ്ങള് 'ബോട്ട് പീപ്പിള്' എന്നാണ് റോഹിംഗ്യകളെ വിശേഷിപ്പിക്കുന്നത്. അക്ഷരാര്‍ഥത്തില് ബുദ്ധഭീകരതയില് നിന്നുള്ള അവരുടെ രക്ഷപ്പെടല് (ചിലപ്പോള് മരണവും) ബോട്ടുകളിലൂടെയാണ്. തീരം തേടിയുള്ള അവരുടെ യാത്രകള് പലപ്പോഴും ഫലം കാണാതെ പോവുകയാണ്. കാരണം അതിര്‍ത്തി നേവി ഉദ്യോഗസ്ഥര് അവരെ കടലിലേക്ക് തന്നെ തിരിച്ചയക്കുകയാണ്. ഈ ഒരു സാഹചര്യത്തിലാണ് ഇവിടെ മനുഷ്യക്കടത്ത് ലോബികളും കൊള്ളസംഘങ്ങളും സജീവമാകുന്നത്. UNHCR (യു. എന് റെഫ്യൂജി ഏജന്‍സി) കണക്കുപ്രകാരം 2015- ജനുവരി മുതല് മാര്‍ച്ച് വരെയുള്ള സമയത്ത് 25,000 ആളുകളെയാണ് ഇത്തരത്തില് മനുഷ്യക്കടത്ത് നടത്തിയിട്ടുള്ളത്. പ്രധാനമായും മലേഷ്യ, ഇന്തോനേഷ്യ, ഫിലിപ്പൈന്‍സ്, തായ്‌ലന്റ് തുടങ്ങിയ സൗത്ത് ഈസ്റ്റ് ഏഷ്യന് രാജ്യങ്ങളിലേക്കാണ് കടല് മാര്‍ഗമുള്ള ഇവരുടെ പലായനം.\nമ്യാന്‍മറിന്റെ രാഷ്ട്രീയ പശ്ചാത്തലം\n1885 മുതല് ബ്രട്ടീഷ് കോളനിയായിരുന്ന ബര്‍മ 1948-ജനുവരി 4-ന് സ്വതന്ത്രമായി. എങ്കിലും നിരന്തരമായ രാഷ്ട്രീയ വംശീയ ആക്രമണങ്ങളുടെയും പ്രത്യാക്രമണങ്ങളുടെയും ഭൂമികയായി ബര്‍മ മാറി. തുടര്‍ന്ന് ആങ് സാന് ന്റെ നേതൃത്വത്തിലുള്ള പാര്‍ലമെന്ററി വ്യവസ്ഥയിലധിഷ്ഠിതമായ സ്വതന്ത്ര ജനാധിപത്യ ബര്‍മ നിലവില് വന്നു. പിന്നീട് ആങ് സാന് ന്റെ രാഷ്ട്രീയ കൊലപാതകത്തിന് ശേഷം പട്ടാള അട്ടിമറിയിലൂടെ ജനറല് നെ വിന് (Ne Win) പട്ടാള ഭരണകൂടം സ്ഥാപിച്ചു. പുതിയ പൗരത്വ നിയമം അവതരിപ്പിച്ചതിലൂടെ ന്യൂനപക്ഷ റോഹിംഗ്യകള്‍ക്ക് സര്‍ക്കാര് രേഖകളില് സ്ഥാനമില്ലാതായി. നീണ്ടകാലത്തെ പട്ടാള ഭരണകൂടത്തിന്റെ വീട്ടു തടങ്കലിലായിരുന്ന ആങ് സാന് സൂചിയുടെ മോചന ശേഷം അവരുടെ നേതൃത്വത്തില് ജനാധിപത്യ മ്യാന്‍മര് രൂപം കൊണ്ടു. പക്ഷേ സമാധാന നൊബേല് പുരസ്‌കാര ജേതാവുകൂടിയായ സൂചിക്ക് തന്റെ നാട്ടിലെ റോഹിംഗ്യന് അരക്ഷിതാവസ്ഥയില് പരിഭവങ്ങളേതുമില്ല. കാരണം അവര് മ്യാന്‍മര് മണ്ണിന്റെ മക്കളല്ലല്ലോ!\nമണ്ണും സ്വത്വവും നഷ്ടപ്പെട്ടവര്. വര്‍ഗത്തിന്റെയും വര്‍ണത്തിന്റെയും മതത്തിന്റെയും വിശ്വാസത്തിന്റെയും പേരിലുള്ള വംശീയ ധ്വംസനങ്ങളില് പലപ്പോഴും സ്ത്രീകളും കുട്ടികളുമാണ് കൂടുതല് ദ്രോഹിക്കപ്പെടുന്നത്. പെണ്ണിന്റെ മാനമാണ് ചതയ്ച്ചരക്കപ്പെടുന്നത്. സ്വന്തം മണ്ണില് അതിജീവനത്തിനുള്ള ഒരു തരിമ്പ്‌പോലും ബാക്കിയില്ലാതെ റോഹിംഗ്യകളുടെ പലായനം തുടരുകയാണ്. ലോകത്തെ ഒരൊറ്റ തറവാടായി കാണേണ്ട മതദര്‍ശനങ്ങള് അരികുചേര്‍ക്കപ്പെടുന്നവരുടെ കണ്ണീരൊപ്പാന് പ്രയത്‌നിക്കേണ്ടത് അനിവാര്യമാണ്.


കേരളത്തിലെ വയനാട് ജില്ലയിലെ ഒരു നഗരമാണ് മാനന്തവാടി.വലിപ്പത്തിന്റെ അടിസ്ഥാനത്തിൽ കേരളത്തിലെ ഏറ്റവും വലിയ മുനിസിപ്പാലിറ്റി കൂടി ആണ് മാനന്തവാടി. നഗരസഭയുടെ അതിരുകൾ വടക്കുഭാഗത്ത് തിരുനെല്ലി പഞ്ചായത്തും, തെക്കും കിഴക്കും ഭാഗങ്ങളിൽ കബനീനദിയും, പടിഞ്ഞാറുഭാഗത്ത് തവിഞ്ഞാൽ പഞ്ചായത്തുമാണ്. പുരാതനകാലത്ത് വയനാടിൻ്റെ ആസ്ഥാനമായിരുന്നു മാനന്തവാടി. ജൈനമതം ശക്തിയാർജ്ജിച്ചിരുന്ന കാലത്ത് അതിൻ്റെ സാംസ്കാരികാടയാളങ്ങളോടുകൂടിയ സ്ഥലനാമങ്ങൾ പ്രത്യേകിച്ച് തിരുനെല്ലി, മാനന്തവാടി, പനമരം, ബത്തേരി എന്നീ പ്രദേശങ്ങളിലെ ഓരോ പ്രദേശത്തിനും ലഭിച്ചിട്ടുണ്ട്. വരദൂരിലെ അനന്തനാഥസ്വാമി ക്ഷേത്രത്തിൽ സൂക്ഷിച്ചിട്ടുള്ള ചെമ്പിൽ പണിയിച്ചിട്ടുള്ള ജലധാരാഫലകത്തിൻ്റെ അടിഭാഗത്തു കാണുന്ന കർണ്ണാടക ലിപിയിലുള്ള ശാസനത്തിൽ മാനന്തവാടിയെ ഹൊസെങ്കാടി എന്നാണ് പരാമർശിച്ചിട്ടുള്ളത്. മാനെ എയ്ത വാടി എന്നു വിളിക്കപ്പെട്ട സ്ഥലമാണ് മാനന്തവാടിയായി മാറിയതെന്ന് പ്രബലമായൊരഭിപ്രായം നിലവിലുണ്ട്. ഈ വാദഗതിക്ക് ഉപോത്ബലകമായി അമ്പുകുത്തി എന്ന സ്ഥലപ്പേരും ഉയർത്തികാണിക്കപ്പെടുന്നു. കേരളവർമ്മ പഴശ്ശിരാജ അന്ത്യവിശ്രമം കൊള്ളുന്ന നാടാണ് മാനന്തവാടി. അദ്ദേഹത്തിന് നഗര മധ്യത്തിലായി ഒരു സ്മാരകമുണ്ട്. അദ്ദേഹത്തെ തളയ്ക്കാൻ ബ്രിട്ടീഷ് പട്ടാളം തമ്പടിച്ചിരുന്ന പ്രധാനകേന്ദ്രമായിരുന്നു മാനന്തവാടി. പട്ടാളബാരക്കുകളും അവയുടെ അനുബന്ധസ്ഥാപനങ്ങളായ കാന്റീൻ, ക്ളബ്ബ് എന്നിവയുടെ ശേഷിപ്പുകളും ഇപ്പോഴുമുണ്ട്. ഇവർക്കുവേണ്ടി പ്രത്യേകം ഏർപ്പെടുത്തിയ സെമിത്തേരിയാണ് ഗോരിമൂലയിലുള്ളത്. ബ്രിട്ടീഷുകാരുടെ ഭരണത്തിൻ കീഴിൽ വയനാട്, മലബാർ ജില്ലയിലെ താലൂക്കുകളിലൊന്നായിരുന്നപ്പോൾ മാനന്തവാടി ആയിരുന്നു താലൂക്ക് ആസ്ഥാനം. സമുദ്രനിരപ്പിൽ നിന്ന് 2570 അടി ഉയരത്തിൽ ഡക്കാൻ പീഠഭൂമിയുടെ ഭാഗമായി സ്ഥിതി ചെയ്യുന്ന കുന്നുകളും താഴ്വരകളും വയലേലകളും ഇടകലർന്ന മനോഹരമായ ഭൂപ്രകൃതിയുള്ള പ്രദേശമാണ് മാനന്തവാടി നഗരസഭ. പേര്യയിൽ നിന്ന് ആരംഭിക്കുന്ന മാനന്തവാടി പുഴ പഞ്ചായത്തിൻ്റെ തെക്കുകിഴക്കേ അതിരുകളിലൂടെ ഒഴുകി കൂടൽകടവിൽ വെച്ച് കബനിയിൽ ലയിക്കുന്നു. 1935-ലാണ് മാനന്തവാടി പഞ്ചായത്ത് രൂപീകൃതമാവുന്നത്. കണിയാരം, ഒഴക്കോടി പ്രദേശങ്ങൾ അന്നത്തെ പഞ്ചായത്തിൽ ഉൾപ്പെട്ടിരുന്നില്ല. ഏതാണ്ട് ഇരുപതുചതുരശ്രകിലോമീറ്റർ വിസ്തീർണ്ണമേ അന്നത്തെ പഞ്ചായത്തിനുണ്ടായിരുന്നുള്ളൂ. പിന്നീടാണ് കൂട്ടിച്ചേർക്കലുകൾ നടത്തിയത്. 2015 ജനുവരി 14-ന് മാനന്തവാടിയെ നഗരസഭയാക്കി ഉയർത്തി. ആ വർഷം നവംബറിൽ നഗരസഭയിലേയ്ക്ക് ആദ്യ തിരഞ്ഞെടുപ്പ് നടന്നു.\nനവീന ശിലായുഗം മുതൽക്കുതന്നെ സംസ്ക്കാരസമ്പന്നമായ ഒരു ജനത വയനാട്ടിലുണ്ടായിരുന്നു.ഇവിടെ കാണപ്പെടുന്ന പല ആദിവാസിവിഭാഗങ്ങളും അവരുടെ മിത്തുകളിലൂടേയും ഐതിഹ്യങ്ങളിലൂടേയും വെളിവാക്കുന്ന പ്രാക്ചരിത്രം ഇതിന് സാക്ഷ്യം വഹിക്കുന്നു. എടക്കൽ ഗുഹയിൽ കണ്ടെത്തിയ ശിലാലിഖിതമനുസരിച്ച് വയനാട്ടിൽ പ്രാചീനകാലത്ത് ഗിരിവർഗ്ഗക്കാർ തന്നയായിരുന്നു ഭരണം നടത്തിയിരുന്നതെന്ന് കാണാം. ഒരേ വംശത്തിൽപ്പെട്ട രണ്ടു കുടുംബക്കാരായ അരിപ്പാനും വേടനുമായിരുന്നു ആ വിഭാഗത്തിലെ അവസാന നാടുവാഴികൾ. പനമരം ദേശത്തിന് വടക്കോട്ടുള്ള പ്രദേശങ്ങളെല്ലാം അരിപ്പാൻ എന്ന രാജാവിൻ്റെ കീഴിലായിരുന്നു. കുമ്പള മായ്പ്പടി രാജാവിൻ്റെ ചതിയിലൂടെയാണ് ഈ രാജവംശത്തിലെ വേടൻ രാജാവ് നാമാവശേഷനായത്. പണിയർ, മുള്ളക്കുറുമർ, ഊരാളിക്കുറുമർ, കാട്ടു നായ്ക്കർ, അടിയാൻ, കുറിച്യർ എന്നിവർ നൂറ്റാണ്ടുകളായി വയനാട്ടിൻ്റെ വിവിധ ഭാഗങ്ങളിലായി കാണപ്പെടുന്നുണ്ട്. ഇപ്പിമലയിലെ സ്ഥിരവാസികളായിരുന്ന പണിയരും വേടവംശത്തിലെ പ്രതാപികളായുമുള്ള കുറുമരും നാഗമക്കളായ ഊരാളിക്കുറുമരും, കീയൊരുത്തിയുടെയും മേലോരച്ചവൻ്റേയും പിൻമുറക്കാരായ അടിയാൻ വിഭാഗവും ശ്രദ്ധേയമായ സാംസ്ക്കാരികപാരമ്പര്യം ഉള്ളവരാണ്. ഇതിൽ അടിയാൻ വിഭാഗം തിരുനെല്ലി കഴിഞ്ഞാൽ ഏറ്റവും കൂടുതൽ കാണപ്പെടുന്നത് മാനന്തവാടിയിലാണ്. തിരുനെല്ലിയും പാക്കവുമായി ബന്ധപ്പെട്ട് അടിയാൻ വിഭാഗത്തിൻ്റെ മിത്ത് ബന്ധിപ്പിക്കപ്പെടുന്ന പ്രദേശം മാനന്തവാടിയോടടുത്ത ചില പ്രദേശങ്ങളാണ്. ഇവരുടെ സമൃദ്ധമായ കഥാഗാനപാരമ്പര്യം പ്രശസ്തമാണ്. പാലക്കാട് മുതൽ മലപ്പുറം വരെ വിവിധ ഭാഗങ്ങളിലായി കാണപ്പെടുന്ന പണിയർ വിഭാഗത്തിൻ്റെ ധാരാളം സങ്കേതങ്ങൾ മാനന്തവാടിയിലുണ്ട്. വള്ളിയൂർക്കാവുക്ഷേത്രത്തിൽ ഇവർക്ക് പ്രത്യേക സ്ഥാനം കൽപിക്കപ്പെട്ടിരിക്കുന്നതും ശ്രദ്ധേയമാണ്. ആദിവാസി വിഭാഗങ്ങളിലെ കരകൌശല വിദഗ്ദ്ധരായ ഊരാളിക്കുറുമർ മാനന്തവാടിയിൽ ചാലിഗദ്ദ, മുള്ളന്തറ എന്നിവിടങ്ങളിലാണുള്ളത്. മനുഷ്യസമൂഹത്തിന് പ്രാഥമികമായി വേണ്ട എല്ലാ ഉപകരണങ്ങളും, വസ്തുക്കളും ഇവർ സ്വയം നിർമ്മിക്കുന്നു. പഴശ്ശി രാജാവിൻ്റെ സന്തതസഹചാരികളായിരുന്നു കുറിച്യർ. ഇവിടുത്തെ പ്രാചീനസംസ്കാരത്തിൻ്റെ ആദ്യകാലത്തുതന്ന ചക്രത്തിൻ്റെ ഉപയോഗം ഇവിടെയുണ്ടായിരുന്ന ആദിമനിവാസികൾ മനസ്സിലാക്കിയിരുന്നു എന്നതിന് വ്യക്തമായ തെളിവാണ് വയനാട്ടിലെ നദീതീരത്തുനിന്ന് കണ്ടെടുക്കപ്പെട്ടിട്ടുളള മരംകൊണ്ടുണ്ടാക്കിയ ചക്രം. മരങ്ങൾ വട്ടത്തിൽ ഉരുളുകളായി മുറിച്ചെടുത്ത് രണ്ട് ചക്രങ്ങളാക്കി അക്ഷത്തിൻമേൽ പിടിപ്പിച്ച് വാഹനമാക്കുന്ന വിദ്യ ഉപയോഗിച്ചിരുന്ന, പ്രാചീനഭാരതത്തിലെ ചുരുക്കം ചില കേന്ദ്രങ്ങളിലൊന്നാണ് വയനാട്. എടക്കൽ ഗുഹയിൽ ക്രിസ്തുവർഷം അഞ്ചാംശതകത്തിലെ വിഷ്ണുശർമ്മൻ്റെ ഒരു പൂർണ്ണലിഖിതം കാണപ്പെടുന്നുണ്ട്.\nസാമൂഹിക സാംസ്കാരിക ചരിത്രംതിരുത്തുക\nഭരണ പ്രതിനിധികൾ തിരുത്തുക\n"https://ml.wikipedia.org/w/index.php?title=മാനന്തവാടി&oldid=3640845" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 16 ഓഗസ്റ്റ് 2021, സമയം: 21:00\nഈ താൾ അവസാനം തിരുത്തപ്പെട്ടത്: 21:00, 16 ഓഗസ്റ്റ് 2021.


Things to know about Jio fiber service and plans | ഒരു ജിബിപിഎസ് സ്പീഡും സൌജന്യ എച്ച്ഡി ടിവിയും: ഉപയോക്താക്കൾക്ക് ജിയോയുടെ ഓഫർ പെരുമഴ!! അറിയേണ്ടതെല്ലാം - Malayalam Oneindia\n'ഉപഭോക്താക്കള് കുറയുന്നതിന് കാരണം എതിരാളികള്'; ജിയോയുടെ ആരോപണങ്ങള് തള്ളി എയര്‍ടെല്\n9 min ago വാക്സിനെടുത്ത് കേരളവും, ആവശ്യമായ വാക്‌സിന് ലഭിച്ചാല് ഏപ്രിലോടെ എല്ലാവര്‍ക്കുമെന്ന് കെകെ ശൈലജ\n16 min ago പാര്‍ശ്വഫലങ്ങളുണ്ടായാല്... കോവാക്‌സിന് സ്വീകരിക്കുന്നവര് സമ്മതപത്രം ഒപ്പിടണം, നഷ്ടപരിഹാരം\n25 min ago ഒരു ടിടി അടിക്കുന്നപോലെ, ഒരു തരത്തിലുള്ള അസ്വസ്ഥതയുമില്ല; കോഴിക്കോട് ആദ്യം വാക്‌സിന് സ്വീകരിച്ച ഡോക്ടര്\nUpdated: Fri, Sep 6, 2019, 0:27 [IST]\nമുംബൈ: ഇന്ത്യയിലെ ടെലികോം ഉപയോക്താക്കൾ കാത്തിരുന്ന റിലയൻസ് ജിയോ ബ്രോഡ് ബാൻഡ് സർവീസ് തുടങ്ങി. റിലയൻസ് ജിയോയുടെ ഫൈബർ ടു ദി ഹോം സേവനമാണ് വാണിജ്യാടിസ്ഥാനത്തിൽ രാജ്യത്തെ 1600 നഗരങ്ങളിലാണ് സേവനം തുടങ്ങിയത്. സൌജന്യ എച്ച്ഡി ടിവി, സൌജന്യ വോയ്സ് കോൾ, 100 മെഗാബൈറ്റ് മുതൽ 1 ജിബിപിഎസ് വരെയാണ് ബ്രോഡ്ബാൻഡിന്റെ സ്പീഡ്. 699 രൂപ മുതൽ 8,499 രൂപ വരെയാണ് താരിഫ് നിരക്ക്. ഇന്ത്യയിൽ 25 എംബിപിഎസ് സ്പീഡിലുള്ള ബ്രോഡ്ബാൻഡ് സേവനമാണ് ലഭിക്കുക. ആഗസ്റ്റ് 12നാണ് ജിയോ ഫൈബറിന്റെ പ്രഖ്യാപനമെങ്കിലും വ്യാവസായിക അടിസ്ഥാനത്തിൽ സേവനമാരംഭിച്ചത്.\nസൌജന്യ വോയ്സ് കോൾ, അൾട്രാ ഹൈസ്പീഡ് ബ്രോഡ്ബാൻഡ്, ടിവി വീഡിയോ കോളിംഗ്, കോൺഫറൻസിംഗ്, ഗെയ്മിംഗ്, ഡിവൈസ് സെക്യൂരിറ്റി, എന്റർടെയ്ൻമെന്റ് ആപ്പുകൾ, വിർച്വൽ റിയാലിറ്റി, പ്രീമിയം, കണ്ടന്റ് പ്ലാറ്റ്ഫോം എന്നീ സേവനങ്ങളാണ് ജിയോ ഫൈബറിൽ ലഭ്യമാകുന്ന സേവനങ്ങൾ. ജിയോ ഉപഭോക്താക്കള്‍ക്ക് ഫോണിലെ മൈജിയോ ആപ്പ് വഴിയും അല്ലാത്തവര്‍ക്ക് ജിയോയുടെ വെബ്‌സൈറ്റ് വഴിയും രജിസ്‌ട്രേഷന് പൂര്‍ത്തിയാക്കാം.\nജിയോ പ്രീ പെയ്ഡ് പ്ലാനുകൾ എങ്ങനെ\n699 രൂപ മുതലാണ് ജിയോയുടെ പ്രീ പെയ്ഡ് പ്ലാനുകൾ ആരംഭിക്കുന്നത്. പ്രസ്തുുത പ്ലാനിൽ 100 ജിബി അതിവേഗ ഡാറ്റയും 50 ജിബി അധികഡാറ്റയുമാണ് ലഭിക്കുക. ഇതിന് 100 എംബിപിഎസ് സ്പീഡാണ് ലഭിക്കുന്നത്. ഇതിനെല്ലാം പുറമേ വെൽക്കം ഓഫറായി മൂന്ന് മാസം ജിയോ സിനിമ, ജിയോ സാവൻ സേവനങ്ങളും ഇതിലൂടെ ലഭിക്കും. ഓഫർ വാലിഡിറ്റി ഒരു മാസമാണ്.\nഓഫറിൽ ഒരു വർഷത്തിൽ സമാന രീതിയിൽ വോയ്സ് കോൾ, വീഡിയോ കോൾ, അല്ലെങ്കിൽ വീഡിയോ കോൺഫറൻസിംഗ്, ഹോം നെറ്റ് വർക്ക്, ഗെയിംഗ് എന്നിവ ലഭിക്കും. വർഷത്തിൽ 999 രൂപ വുന്ന നോർട്ടൺ സൈബർ സുരക്ഷയും ലഭിക്കും. അത് അഞ്ച് ഉപകരണങ്ങളിൽ ഉപയോഗിക്കാൻ കഴിയുന്നതായിരിക്കും. ഈ പ്ലാനിനൊപ്പം 6400 രൂപ വിലക്കുള്ള ജിയോ 4കെ സെറ്റ് ടോപ്പ് ബോക്സും 5000 രൂപയുടെ ജിയോ ഹോം ഗേറ്റ് വേയും ലഭിക്കും.\nസെക്കന്റിൽ ഒരു ജിബി സ്പീഡ്\nറിലയൻസിന്റെ 41ാം വാർഷിക പൊതുയോഗത്തിലാണ് റിലയൻസ് ജിയോ ചെയർമാൻ മുകേഷ് അംബാനി ജിയോ ജിഗാ ഫൈബർ പ്രഖ്യാപനം നടത്തുന്നത്. ബ്രോഡ്ബാൻഡ് രംഗത്ത് പുതിയ ചരിത്രം കുറിക്കുന്നതിന് വേണ്ടിയാണ് റിലയൻസ് ജിയോയുടെ നീക്കം. ഒരു സെക്കന്റിൽ 1 ജിബി വേഗതയുള്ള ഇന്റർനെറ്റ് സേവനമാണ് ഉപയോക്കാക്കൾക്ക് ലഭ്യമാക്കുക. 100 എംബി ഡൌൺലോഡിംഗ് സ്പീഡാണ് ഇതിന് ലഭിക്കുക. ഒപ്റ്റിക്കൽ ഫൈബർ വഴിയുള്ള ലൈൻ ബ്രോഡ് ബാൻഡ് വഴിയാണ് കണക്ഷൻ നൽകുന്നത്.\nറിലയൻസ് ജിയോ പുതിയതായി പ്രഖ്യാപിച്ചവയില് പ്രധാനപ്പെട്ട ഒരു സംവിധാനമാണ് വോയ്‌സ് ഓവര് വൈഫൈ. റേഞ്ച് പ്രശ്‌നം കാരണം വോയ്‌സ് ഓവര് കോളുകള് കട്ട് ആകുന്നത് പരിഹരിക്കുന്നതാണ് ഈ സംവിധാനം. ഫ്രീ വൈഫൈ ഉപയോഗിച്ചാണ് ഈ സാങ്കേതിക പ്രശ്‌നത്തെ മറികടക്കുന്നത്. ടിവിയും ഇന്റർനെറ്റും സെറ്റ് ടോപ്പ് ബോക്സും ഒരേ കണക്ഷനിൽ ലഭ്യമാകുന്നതാണ് ജിയോ ഫൈബറിന്റെ ആകർഷമായ ഫീച്ചർ. ടിവി ഉപയോഗിച്ച് വീഡിയോ കോൺഫറൻസിംഗും ഇതോടെ നടത്താൻ സാധിക്കും. ഇന്ത്യൻ ടെലികോം രംഗത്ത് ആദ്യമായാണ് ഇത്തരത്തിലൊരു സാങ്കേതിക വിദ്യ അവതരിപ്പിക്കുന്നത്.\nThings to know about Jio fiber service and plans


വയനാടിന്റെ മലയോര വീഥിയിൽ മാറ്റത്തിന്റെ മാറ്റൊലിക്ക് തുടക്കം കുറിച്ച് ശ്രീ തുഷാർ വെള്ളാപ്പള്ളി നയിക്കുന്ന മഹാജനസംഗമ റാലി. ആയിരങ്ങൾ സമന്വയിച്ചു. വയനാട് ജനവിധി തേടി ഇറങ്ങുമ്പോൾ അടിവരയിട്ടു പറയാം കോൺഗ്രസിന്റെ തോൽവിയുടെ വിധി ജനം എഴുതും. വയനാട്ടിൽ പൂർണ പിന്തുണയാണ് ശ്രീ തുഷാറിനു ലഭിച്ചു കൊണ്ടിരിക്കുന്നത്. ഇതിനേറ്റവും വലിയ ഉദാഹരണം തന്നെയാണ് ആദ്യ ദിനത്തിലെ ജന സാഗരം. എന്തായാലും വയനാട്ടിൽ തുഷാർ ആഞ്ഞടിക്കും കോൺഗ്രസ് അടിപതറുമോ ആടിയുലയുമോ. വരും നാളുകൾ വിളിച്ചോതും ജനഹിതം.\nകരിന്തണ്ടന്റെ സ്‌മൃതി കുടീരത്തിൽ പുഷ്പാർച്ചന നടത്തി തുടക്കം കുറിച്ച ശ്രീ തുഷാർ വെള്ളാപ്പള്ളിയുടെ തിരഞ്ഞെടുപ്പ് പ്രചാരണം വയനാടിന്റെ നഗരവീഥിയിൽ എത്തിയപ്പോൾ ജനസാഗരമായി.\nമഹാജനസംഗമറാലിയിൽ ബി.ജെ.പി വയനാട് ജില്ലാ പ്രസിഡന്റ് സജി ശങ്കർ , കേരള കോൺഗ്രസ് എൻ.ഡി.എ സംസ്ഥാന ഓർഗനൈസിംഗ് സെക്ടറി ആന്റോ അഗസ്റ്റിൻ, വയനാട്ടിലെ എൻ.ഡി.എ - ബി.ജെ.പി - ബി.ഡി.ജെ.എസ് - അനുഭാവികളും അനുഗമിച്ചു.


സി.പി.എമ്മിനുള്ളില് ചേരിതിരിവു രൂക്ഷം. | Gramajyothi News\nJanuary 25, 2018 7:58 am Published by : Web Desk\nന്യൂഡല്‍ഹി/തിരുവനന്തപുരം: കോടിയേരിയുടെ മകനെതിരേയുള്ള പരാതി പുറത്തുവന്നതിന്റെ പേരില് കേന്ദ്രനേതാക്കള്‍ക്കിടയിലെ വിഭാഗീയത മറ്റൊരു വഴിത്തിരിവിലേയ്ക്കു നീങ്ങുന്നതിന്റെ സൂചനയാണിത് നല്‍കുന്നത്.\nബി.ജെ.പി.ക്കെതിരേ കോണ്‍ഗ്രസ് സഹകരണത്തിനു വാദിച്ച യെച്ചൂരിയുടെ രാഷ്ട്രീയസമീപനം കൊല്‍ക്കത്തയില് നടന്ന കേന്ദ്രകമ്മിറ്റിയോഗം തള്ളിയിരുന്നു. വോട്ടെടുപ്പില് പാര്‍ട്ടി ജനറല് സെക്രട്ടറി പരാജയപ്പെട്ടതിനുപിന്നില് കേരള ഘടകത്തിന്റെ ശക്തമായ നീക്കങ്ങളുമുണ്ടായി. ഈ ഭിന്നതയാവാം കേന്ദ്രനേതൃത്വത്തിനു ലഭിച്ച പരാതി പുറത്തുവന്നതിനു പിന്നിലെന്നു സംശയം ബലപ്പെട്ടുകഴിഞ്ഞു.\nവാര്‍ത്ത പുറത്തായതില് കടുത്ത നീരസത്തിലാണ് കേന്ദ്രനേതൃത്വത്തിലെ പ്രബലവിഭാഗം. കമ്ബനി പ്രതിനിധികള് കഴിഞ്ഞദിവസം യെച്ചൂരിയെ കണ്ടു പരാതിപ്പെട്ടെന്നും വിഷയത്തില് ഇടപെടല് തേടിയെന്നുമാണ് ലഭിക്കുന്ന വിവരം. കൂടിക്കാഴ്ച സി.പി.എം. ആസ്ഥാനത്തിനു പുറത്തായിരുന്നുവെന്ന് പറയുന്നു.\nകേന്ദ്രനേതൃത്വത്തിനു നല്‍കിയ പരാതി എങ്ങനെ പുറത്തു വന്നുവെന്നാണ് പാര്‍ട്ടിക്കുള്ളിലെ ചോദ്യം. രണ്ടു വര്‍ഷമായിട്ടുള്ള ഒരു പ്രശ്നമായതിനാല് ഇതുവരെ വിവരം പുറത്തുവിടാത്ത കമ്ബനി പ്രതിനിധികള് ഇപ്പോഴതു ചെയ്യാനിടയില്ലെന്നാണ് വാദം. അല്ലെങ്കില്, കേന്ദ്രനേതൃത്വത്തില്‍നിന്ന് അനുകൂലമറുപടി ലഭിക്കാത്തതിനാല് വിവരം പുറത്തുവിട്ട്, പാര്‍ട്ടിയെ സമ്മര്‍ദത്തിലാക്കി പണം വാങ്ങാനുള്ള തന്ത്രമാവാമെന്നും ചൂണ്ടിക്കാണിക്കപ്പെടുന്നു.\nവാര്‍ത്തകള് പുറത്തുവന്നതിന് പിന്നാലെ കോടിയേരി ബാലകൃഷ്ണനും മുഖ്യമന്ത്രി പിണറായി വിജയനും എ.കെ.ജി. സെന്ററില് കൂടിക്കാഴ്ച നടത്തി. പി.ബി. അംഗമായ എം.എ. ബേബിയും ഈ സമയം എ.കെ.ജി. സെന്ററിലുണ്ടായിരുന്നു.


ക്ഷേത്രത്തിനുള്ളില് വെച്ച് ചന്ദനം തൊടാമോ ? | Wayanad Vision\nക്ഷേത്രത്തിനുള്ളില് വെച്ച് ചന്ദനം തൊടാമോ ?\nമഞ്ഞള്, കുങ്കുമം, ചന്ദനം തുടങ്ങിയവയാണ് ക്ഷേത്രങ്ങളില് നിന്നും ലഭിയ്ക്കുന്ന പ്രസാദം. ഭക്തിയുടെയോ ക്ഷേത്രദര്‍ശനം നടത്തിയതിന്റെയോ മാത്രം അടയാളങ്ങളല്ല, മറിച്ച് ഇവ നല്‍കുന്ന ഗുണങ്ങളും ഏറെയാണ്.\nഎന്നാല് ഇവ തൊടുമ്ബോള് ശ്രദ്ധിയ്ക്കേണ്ട ചില കാര്യങ്ങളുണ്ട്, എങ്കില് മാത്രമേ ഇവ തൊടുന്നതിന്റെ ഗുണം പൂര്‍ണമായി ലഭിയ്ക്കുകയുള്ളൂ. ക്ഷേത്രത്തിനുള്ളില് വച്ചു തന്നെ ചന്ദനം തൊടുകയെന്നതാണ് പലരുടേയും രീതി. എന്നാല് ക്ഷേത്രത്തിനുള്ളില് വെച്ചു ചന്ദനം തൊടരുത്. പുറത്തിറങ്ങിയ ശേഷം മാത്രം തൊടുക. ചൂണ്ടുവിരല് കൊണ്ടു ചന്ദനം തൊടുകയുമരുത്. പുരികങ്ങള്‍ക്കു നടുവിലായി മൂന്നാംകണ്ണ് സ്ഥിതി ചെയ്യുന്നുവെന്നാണ് വിശ്വാസം. ഈ സ്ഥാനത്തു വേണം ചന്ദനം തൊടാന്.\nചന്ദനം കുളിയ്ക്കാതെ തൊടരുത്. അതുപോലെ ആര്‍ത്തവകാലത്തും തൊടരുത്. ചന്ദനം നമുക്കു നല്‍കുന്നത് പൊസറ്റീവ് എനര്‍ജിയാണ്.\nആര്‍ത്തവകാലത്ത് ശരീരത്തിനുള്ളത് നെഗറ്റീവ് എനര്‍ജിയും. ഫലം വിപരീതമാകുമെന്നതാണ് കാരണം. ശരീരത്തിനും മനസിനും ഉണര്‍വേകാനും മുഖകാന്തി വര്‍ദ്ധിപ്പിയ്ക്കാനുമെല്ലാം ചന്ദനം നല്ലതാണ് മാത്രമല്ല, ശരീരത്തിന്റെ താപനില കുറച്ചു കുളിര്‍മയേകാനും ചന്ദനം ഏറെ ഗുണകരമാണ്. എന്നാല് അരയ്ക്കു കീഴേ ചന്ദനം തൊടരുതെന്നു പറയും.\nതണുപ്പിയ്ക്കാന് ശേഷിയുള്ള ചന്ദനം പ്രത്യുല്‍പാദനശേഷി കുറയ്ക്കുമെന്നു പറയപ്പെടുന്നു. വിഷ്ണു ഭഗവാനെയാണ് ചന്ദനം പ്രതിനിധീകരിയ്ക്കുന്നത്.\nഗണപതി വിഗ്രഹം വീട്ടില് വെക്കുമ്ബോള് ശ്രദ്ധിക്കേണ്ട കാര്യങ്ങള്\nപൂജാമുറി എങ്ങനെ വേണം\nയുഎഇയില് ഞായറാഴ്ച മുതല് വീണ്ടും ലോക്ക്ഡൗണ് ആരംഭിക്കും…\nതിരുനാള് ആഘോഷവും സുവര്‍ണ്ണ ജൂബിലി സമാപനവും\nകളക്ടറേറ്റിന് മുന്നില് സമരം നടത്തി\nനെല്ലിയമ്പം ഇരട്ട കൊലപാതകം അന്വേഷണം ആശുപത്രികളിലേക്ക്\nകര്‍ഷകര്‍ക്ക് സഹായവുമായി പുല്‍പ്പള്ളി ക്ഷീരസംഘം


Health, Body, Food, Butter, Margarine, Fat, ആരോഗ്യം, ശരീരം, ഭക്ഷണം, ബട്ടര്, മാര്‍ഗ്രെയ്ന്, കൊഴുപ്പ്, ഫാറ്റ് | ബട്ടറോ നല്ലത്, മാര്‍ഗ്രെയ്‌നോ? - Malayalam Boldsky\n» ബട്ടറോ നല്ലത്, മാര്‍ഗ്രെയ്‌നോ?\nബട്ടറോ നല്ലത്, മാര്‍ഗ്രെയ്‌നോ?\nUpdated: Thursday, December 13, 2012, 12:12 [IST]\nനെയ്യിന് ഇപ്പോള് പല വകഭേദങ്ങളുമുണ്ട്. ബട്ടര്, മാര്‍ഗ്രെയ്ന് എന്നിവ ഇവയില് ചിലതു മാത്രം.\nബട്ടറിന്റെയും മാര്‍ഗ്രെയ്‌ന്റേയും കാര്യമെടുക്കാം. ഇതില് കൂടുതല് ആരോഗ്യകരം ഏതാണെന്നതിനെ സംബന്ധിച്ച് പലര്‍ക്കും സംശയം കാണും.\nപാലില് നിന്നെടുക്കുന്ന ശുദ്ധമായ ഒന്നാണ് ബട്ടറെന്നു പറയാം. എന്നാല് മാര്‍ഗ്രെയ്‌നാകട്ടെ, വെജിറ്റബിള് ഫാറ്റെന്നു പറയാം. എന്നാല് ഇതില് കൊഴുപ്പിന്റെ അംശം ബട്ടറിനേക്കാളും കുറവായതു കൊണ്ട് പലരും ഉപയോഗിക്കുന്നു.\nകൊഴുപ്പു കുറവാണെങ്കിലും പലതരം മാര്‍ഗ്രെയ്‌നുകളിലും ഫാറ്റിന്റെ ഏറ്റവും ദോഷകരമായ ട്രാന്‍സ്ഫാറ്റുകള് അടങ്ങിയിട്ടുണ്ട്. എന്നാല് ബട്ടറില് ട്രാന്‍സ്ഫാറ്റുകള് തീരെ കുറവാണ്. അടങ്ങിയിട്ടില്ലെന്നു തന്നെ പറയാം.\nചില മാര്‍ഗ്രെയ്‌നകളില് ഒമേഗ ത്രീ ഫാറ്റി ആസിഡുകള് അടങ്ങിയിട്ടുള്ളതായി തെളിഞ്ഞിട്ടുണ്ട്. ഇവ ആരോഗ്യത്തിന് നന്നാണെന്ന കാര്യത്തില് സംശയം വേണ്ട. എന്നാല് ഇതില് കൂടുതല് ഒമേഗ ത്രീ ഫാറ്റി ആസിഡുകള് മത്സ്യത്തില് അടങ്ങിയിട്ടുണ്ട്.\nമാര്‍ഗ്രെയ്‌ന് പ്രത്യേക സ്വാദോ ഗന്ധമോ ഇല്ല. ഇതുകൊണ്ടു തന്നെ ഭക്ഷണസാധനങ്ങള്‍ക്ക് ഇത്തരം ഗുണങ്ങള് ലഭിക്കണമെങ്കില് ബട്ടര് തന്നെ ഉപയോഗിക്കണം.\nകൊഴുപ്പു ശരീരത്തിന് ദോഷം ചെയ്യുമെങ്കിലും നല്ല കൊഴുപ്പ് ശരീരത്തിന് അത്യാവശ്യമാണ്. ബട്ടറില് ഇത് അടങ്ങിയിട്ടുമുണ്ട്.\nബട്ടര് നല്ല ശുദ്ധമായി നമുക്കു തന്നെ ഉണ്ടാക്കാമെന്നതാണ് മറ്റൊരു ഗുണം. ഇത് പാകത്തിനു കഴിയ്ക്കുകയാണെങ്കില് ദോഷം വരില്ല. മാത്രമല്ല, കുട്ടികള്‍ക്ക് പറ്റിയ ഏറ്റവും നല്ലൊരു ഭക്ഷണമാണ് ബട്ടര്.ബട്ടറിനെ അപേക്ഷിച്ച് മാര്‍ഗ്രെയ്ന് കട്ട പിടിക്കില്ലെന്ന ഒരു ഗുണമുണ്ട്. ഇതുകൊണ്ട് ഇത് ബ്രെഡിലും മറ്റും പുരട്ടാന് എളുപ്പവുമാണ്.\nകൃത്രിമത്വം കലരാത്ത ബട്ടര് തന്നെയാണ് മാര്‍ഗ്രെയ്‌നേക്കാളും ഗുണകരമെന്ന കാര്യത്തില് സംശയം വേണ്ട. കഴിയ്ക്കുമ്പോള് പാകത്തിനു കഴിയ്ക്കണമെന്നു മാത്രം.\nRead more about: fat, food, കൊഴുപ്പ്, ഭക്ഷണം\nHealth, Body, Food, Butter, Margarine, Fat, ആരോഗ്യം, ശരീരം, ഭക്ഷണം, ബട്ടര്, മാര്‍ഗ്രെയ്ന്, കൊഴുപ്പ്, ഫാറ്റ്\nതിളങ്ങും ചര്‍മത്തിന് പാവയ്ക്ക ഇങ്ങനെ


അബൂദബി, ദുബൈ സ്റ്റോക്ക് എക്സ്ചേഞ്ച് ലയനം സജീവ പരിഗണനയില് | Madhyamam\nHomechevron_rightSportschevron_rightOther Gameschevron_rightBadmintonchevron_rightഅബൂദബി, ദുബൈ...\ndate_range 22 March 2012 11:49 AM GMT\nഅബൂദബി, ദുബൈ സ്റ്റോക്ക് എക്സ്ചേഞ്ച് ലയനം സജീവ പരിഗണനയില്\nഅബൂദബി: സമ്പദ് വ്യവസ്ഥക്ക് കരുത്തേകാൻ അബൂദബിയിലെയും ദുബൈയിലെയും സ്റ്റോക്ക് എക്സ്ചേഞ്ചുകൾ തമ്മിൽ ലയിപ്പിക്കുന്നത് സജീവ പരിഗണനയിൽ. ഇതേകുറിച്ച് പ്രത്യേക സമിതിയുടെ പഠനവും അബൂദബി സെക്യൂരിറ്റീസ് എക്സ്ചേഞ്ചും (എ.ഡി.എക്സ്) ദുബൈ ഫിനാൻഷ്യൽ മാ൪ക്കറ്റും (ഡി.എഫ്.എം) തമ്മിലെ ച൪ച്ചയും പുരോഗമിക്കുന്നതായി സാമ്പത്തികകാര്യ മന്ത്രി സുൽത്താൻ അൽ മൻസൂരി വ്യക്തമാക്കി. ഈ വ൪ഷാവസാനത്തോടെ ലയനം സാധ്യമാകുമെന്നാണ് പ്രതീക്ഷയെന്ന് അദ്ദേഹം കൂട്ടിച്ചേ൪ത്തു. അബൂദബിയിൽ നടന്ന വാണിജ്യ സമ്മേളനത്തിലാണ് മന്ത്രി ഇക്കാര്യം അറിയിച്ചത്.\n‘ഇത് സുപ്രധാന നടപടിയാണ്. വളരെ ആസൂത്രിതമായി നടത്തേണ്ട കാര്യവുമാണ്. രണ്ട് ഓഹരി വിപണികളുടെയും താൽപര്യങ്ങൾ സംരക്ഷിച്ചും വിവേകത്തോടെയുമുള്ള നടപടിയാണ് വേണ്ടത്. ഈ വ൪ഷാവസാനത്തിന് മുമ്പ് അനുകൂല സാഹചര്യം പ്രതീക്ഷിക്കുന്നു’-അദ്ദേഹം വിശദീകരിച്ചു.\nലയനവുമായി ബന്ധപ്പെട്ട് അബൂദബി സെക്യൂരിറ്റീസ് എക്സ്ചേഞ്ച്, ദുബൈ ഫിനാൻഷ്യൽ മാ൪ക്കറ്റ് പ്രതിനിധികൾ തമ്മിൽ ച൪ച്ച തുടരുകയാണ്. 2010 മേയിലാണ് ആദ്യമായി ലയന സാധ്യതകൾ ഉയ൪ന്നുവന്നത്. എങ്കിലും കാര്യമായ പുരോഗതി നടപടികളിൽ ദൃശ്യമായില്ല. യു.എ.ഇയിൽ മൂന്ന് സ്റ്റോക്ക് എക്സ്ചേഞ്ചാണുള്ളത്-എ.ഡി.എക്സ്, ഡി.എഫ്.എം, നാസ്ദാഖ് ദുബൈ. നാസ്ദാഖ് ദുബൈ, ഡി.എഫ്.എമ്മിനോട് ചേ൪ന്നാണ്.\nലയനത്തെ കുറിച്ച് പഠിക്കാൻ നിയോഗിച്ച സമിതിയിൽ എ.ഡി.എക്സ്, ഡി.എഫ്.എം പ്രതിനിധികളാണുള്ളത്. എല്ലാ വശങ്ങളും പരിശോധിച്ച ശേഷം സമിതി സാമ്പത്തികകാര്യ മന്ത്രാലയത്തിന് റിപ്പോ൪ട്ട് നൽകും. ലയനത്തിന് അനുകൂലമാണെന്ന് 2010 മേയിൽ എ.ഡി.എക്സ് ചീഫ് എക്സിക്യൂട്ടീവ് റാശിദ് അൽ ബലൂഷി പറഞ്ഞിരുന്നു. എല്ലാവരുടെയും താൽപര്യത്തിൽ ലയനം നടക്കണമെന്ന് ഡി.എഫ്.എം ചീഫ് എക്സിക്യൂട്ടീവ് ഈസ കാസിം പറഞ്ഞു. അതിനിടെ, ഗൾഫ് സാമ്പത്തിക യൂനിയൻെറ ഭാഗമായി ആറ് ജി.സി.സി രാജ്യങ്ങളിലെയും സ്റ്റോക്ക് എക്സ്ചേഞ്ചുകൾ തമ്മിൽ ലയിപ്പിക്കണമെന്ന നി൪ദേശവും ഈയിടെ ഉയ൪ന്നിട്ടുണ്ട്.


ശ്രീധരനും പറഞ്ഞ സ്ഥിതിക്ക് എന്തിനാണ് ഇനി താമസം, ഉടൻ പാലം പൊളിക്കണം - Express Kerala\nKerala Politics Special Videos View June 8, 2019 | Published by : Express View\nഇനി ഒരു നിമിഷം കാത്ത് നില്‍ക്കാതെ ആ പാലം പൊളിക്കാന് അധികൃതര് ഉത്തരവിടണം. പാലാരിവട്ടം മേല്‍പ്പാലത്തിന്റെ കാര്യത്തില് ഇപ്പോള് നടത്തുന്ന അറ്റകുറ്റപണികള് നിര്‍ത്തിവയ്ക്കാന് സര്‍ക്കാര് തന്നെയാണ് നടപടി സ്വീകരിക്കേണ്ടത്. പൊടിക്കൈ പ്രയോഗം ഗുരുതര പ്രത്യാഘാതമുണ്ടാക്കുമെന്ന് ഡി.എം.ആര്.സി മുഖ്യ ഉപദേഷ്ടാവ് ഇ.ശ്രീധരന് തന്നെ തുറന്ന് പറഞ്ഞതിനാല് ഗൗരവമായി തന്നെ ഇക്കാര്യത്തില് ഭരണകൂടം ഇടപ്പെടണം.\nരാജ്യത്തെ കൂറ്റന് പാലങ്ങളുടെയും മെട്രോകളുടെയുമെല്ലാം നിര്‍മ്മാണത്തിന് പിന്നിലെ ബുദ്ധികേന്ദ്രം പറഞ്ഞത് എന്തായാലും ഞെട്ടിപ്പിക്കുന്ന കാര്യമാണ്.ജനങ്ങളുടെ ജീവന് കൊണ്ട് ഒരിക്കലും ഒരു റിസ്‌ക്കും സര്‍ക്കാര് എടുക്കരുത്. പാലത്തിന് മുകളിലൂടെ ഗതാഗതം നിരോധിച്ചെങ്കിലും താഴെ കൂടെ ഇപ്പോഴും വാഹനങ്ങള് പോകുന്നുണ്ട്. ദിവസവും ആയിരക്കണക്കിന് വാഹനങ്ങളാണ് ഇതുവഴി പോകുന്നത്. ഇ.ശ്രീധരന്റെ അഭിപ്രായം കൂടി പുറത്തു വന്നതോടെ യാത്രക്കാരും ഈ പ്രദേശത്തെ ജനങ്ങളും ഇപ്പോള് ഏറെ ആശങ്കയിലാണ്.\nപാലത്തിന്റെ ഡിസൈന് തന്നെ തെറ്റാണെന്ന് ഇ.ശ്രീധരന് ചൂണ്ടിക്കാട്ടുമ്പോള് നടപടിയുടെ കാര്യത്തിലും വൈകിപ്പിക്കേണ്ട കാര്യം ഇനിയില്ല. ഇത് കേവലം വിജിലന്‍സ് കേസ് മാത്രമായി ഒതുക്കാതെ അഴിമതിക്കും ക്രമക്കേടിനും, കൂട്ടുനിന്ന മുഴുവന് ഉദ്യോഗസ്ഥര്‍ക്കെതിരെയും ക്രിമിനല് നടപടികള് സ്വീകരിക്കണം. ഒരുപാട് പേരുടെ ജീവന് നഷ്ടപ്പെടുത്തുമായിരുന്ന നിര്‍മാണമാണ് ഇവിടെ നടന്നിട്ടുള്ളത്. ഇതിന് പിന്നില് എത്ര വലിയ പ്രമാണിമാര് ആയാലും രാഷ്ട്രിയ നേതാവായാലും ക്രിമിനല് നിയമ നടപടിക്ക് വിധേയരാക്കണം. വിജിലന്‍സ് കണ്ടെത്തിയ ഉദ്യോഗസ്ഥരില് മാത്രം നടപടി ഒരിക്കലും ഒതുക്കരുത്.\nഉദ്യോഗസ്ഥരുടെ മേല്‍നോട്ടം പാലം നിര്‍മാണത്തില് ഉണ്ടായിട്ടില്ലെന്ന വിമര്‍ശനവും അതീവ ഗൗരവമാണ്. ആരാണ് ഇതില് നിന്നും ഉദ്യോഗസ്ഥരെ വിലക്കിയതെന്നതും കണ്ടെത്തേണ്ടതുണ്ട്.പാലങ്ങള്‍ക്കെല്ലാം 100 വര്‍ഷത്തിനും മീതെ ആയുസ്സ് വേണ്ടതാണ്. ‘മിഡില്‍ഡയഫ്രം’ ഉപയോഗിക്കാത്തതാണ് വാഹനം പോകുമ്പോള് പാലം ഇളകാന് കാരണമെന്നാണ് ഇ.ശ്രീധരന് ചൂണ്ടിക്കാണിച്ചിരിക്കുന്നത്.\nപാലം തകര്‍ച്ച നേരിട്ടാല് ആദ്യം വിജിലന്‍സിനെയല്ല, എന്‍ജിനീയറിങ് വിദഗ്ദരെയാണ് സമീപിക്കേണ്ടിയിരുന്നതെന്നും അദ്ദേഹം പറയുന്നു. തിരുനാവായ, പെരിന്തല്‍മണ്ണ മേല്‍പാലങ്ങള്‍ക്ക് സംഭവിച്ച അനുഭവം ചൂണ്ടിക്കാട്ടിയാണ് ശ്രീധരന് ഇക്കാര്യം വ്യക്തമാക്കിയിരിക്കുന്നത്.\nഅതീവ ഗുരുതരമായ ഈ കൃത്യവിലോപം ആരുടെ ഭാഗത്ത് നിന്നുണ്ടായാലും അത് ചോദ്യം ചെയ്യപ്പെടുക തന്നെ വേണം. ഇക്കാര്യത്തില് ജനങ്ങളും ഇപ്പോള് രോഷാകുലരാണ്.ശ്രീധരന്റെ പ്രതികരണം വന്നതോടെ ശക്തമായി പ്രക്ഷോഭത്തിനിറങ്ങാന് വിവിധ സംഘടനകളും തീരുമാനിച്ചിട്ടുണ്ട്.\nചിലരുടെ സമ്പത്തിനോടുള്ള ആര്‍ത്തിയാണ് പാലാരിവട്ടം മേല്‍പാലത്തിന് ഈ ഗതി വരുത്തിയിരിക്കുന്നത്.ഇവിടെയാണ് നമുക്ക് ഇ.ശ്രീധരന് എന്ന വ്യക്തിയോട് ആരാധന തോന്നിപോവുക. കൊച്ചിയില് അടുത്തയിടെ ഡി.എം.ആര്.സി സ്വന്തം ഡിസൈനില് നിര്‍മ്മിച്ച നാലു പാലങ്ങളും ചുരുങ്ങിയ ബജറ്റിലാണ് ശ്രീധരന്റെ മേല്‍നോട്ടത്തില് തീര്‍ത്തു കൊടുത്തിരുന്നത്. ഇടപ്പള്ളി മേല്‍പ്പാലത്തിന് 54.23 കോടിയായിരുന്നു എസ്റ്റിമേറ്റ്. പാലം പൂര്‍ത്തിയാക്കിയതാകട്ടെ 33.12 കോടിക്ക് മാത്രമാണ്. മൊത്തം പദ്ധതി സംഖ്യയില് 16.11 കോടി രൂപയാണ് മടക്കി നല്‍കിയിരുന്നത്.\nവിശ്വാസ്യത എന്നാല് അത് ഇ.ശ്രീധരനാണ് എന്ന് തെളിയിക്കുന്ന നടപടിയായിരുന്നു ഇത്്. ചെറിയ കുഴികളുടെ അറ്റകുറ്റപണിക്കു പോലും വലിയ തുക കൈകൂലി വാങ്ങുന്ന ഉദ്യോഗസ്ഥരുള്ള നാട്ടിലാണ് ഈ സംഭവവും നടന്നതെന്നതും നാം ഓര്‍ക്കണം. ഇതു പോലെ ശ്രീധരന് കൈവച്ച നിരവധി നിര്‍മാണ പ്രവര്‍ത്തനങ്ങളിലും കേന്ദ്ര – കേരള സര്‍ക്കാറുകള്‍ക്ക് ലാഭം മാത്രമേ ഉണ്ടായിട്ടൊള്ളൂ. ഗുണമേന്‍മയുടെയും കരുത്തിന്റെയും കാര്യത്തിലും നൂറ് ശതമാനമായിരുന്നു ഇവിടങ്ങളിലെ റിസള്‍ട്ട്.\nകോട്ടയത്തെ നാഗമ്പടം പാലം തന്നെ ഇതിന് വലിയ ഉദാഹരണമാണ്. ശ്രീധരന് ഉള്‍പ്പെട്ട ടീം 1955 ല് നിര്‍മ്മിച്ച ഈ റെയില്‍വേ മേല്‍പാലം ഇപ്പോള് സ്‌ഫോടനത്തിലൂടെ തകര്‍ക്കാന് രണ്ട് തവണ ശ്രമിച്ചിട്ടും കഴിഞ്ഞിരുന്നില്ല. പാലത്തിന്റെ കരുത്തിനെ കാണിക്കുന്നതാണ് ഈ സംഭവം. പാലം നിര്‍മ്മിക്കുന്ന കാലഘട്ടത്തില് റെയില്‍വേയില് അസിസ്റ്റന്റ് എഞ്ചിനീയര് ആയിരുന്നു ഇ.ശ്രീധരന്.\nപാലാരിവട്ടം മേല്‍പാലത്തിനെ സംബന്ധിച്ച് സാമ്പത്തിക അഴിമതിയും ക്രമക്കേടും ഒരുപോലെ വലിയ അളവിലാണ് നടന്നിരിക്കുന്നത്. കൈക്കൂലി കൊടുത്ത് നിയമവിരുദ്ധ പ്രവര്‍ത്തി നടത്തിയവര് മാത്രമല്ല, അത് വാങ്ങിയ രാഷ്ട്രീയ നേതാക്കളും നിയമത്തിന് മുന്നില് എത്തിയേ പറ്റൂ. ഉദ്യോഗസ്ഥര്‍ക്കു മേല് ഏത് അധികാര കേന്ദ്രമാണ് പച്ചക്കൊടി കാട്ടിയതെന്നത് നാടും അറിയേണ്ടതുണ്ട്.\nഈ പാലം തകര്‍ന്ന് വീണിരുന്നുവെങ്കില് എന്താകുമായിരുന്നു അവസ്ഥ എന്ന് നാം ചിന്തിച്ചു നോക്കണം. എത്ര വലിയ അത്യാഹിതമാണ് ഉണ്ടാവുക എന്നത് സങ്കല്‍പ്പിക്കുന്നതിലും അപ്പുറമാണ്. പാലത്തിന്റെ അപകടാവസ്ഥ മുന് കൂട്ടി അറിയാന് പറ്റിയത് തന്നെ വലിയ ഭാഗ്യമാണ്.\nനിലവാരമില്ലാത്ത സിമന്റാണ് പാലം നിര്‍മ്മാണത്തിന് ഉപയോഗിച്ചതെന്ന് അന്വേഷണത്തില് ഇതിനകം തന്നെ വിജിലന്‍സ് കണ്ടെത്തിയിട്ടുണ്ട്. ആവശ്യത്തിന് കമ്പി ഉപയോഗിച്ചിട്ടില്ലന്നും അമിതലാഭം ഉണ്ടാക്കാന് പാലത്തിന്റെ ഡിസൈന് മാറ്റിയെന്നും റിപ്പോര്‍ട്ടില് വിജിലന്‍സ് വ്യക്തമാക്കിയിട്ടുണ്ട്. കോണ്‍ക്രീറ്റിന്റെയും കമ്പിയുടെയുമടക്കമുള്ള സാംപിളുകളുടെ ശാസ്ത്രീയ പരിശോധന ഫലത്തിലും ക്രമക്കേട് ബോധ്യമാണ്. ഈ സാഹചര്യത്തില് ഇ.ശ്രീധരന്റെ കൂടി അഭിപ്രായം തേടി പാലം പൊളിച്ച് നീക്കുന്നതിനുള്ള നടപടിയാണ് സര്‍ക്കാര് ഉടന് തന്നെ സ്വീകരിക്കേണ്ടത്.\nകെ ഫോണ് വിവാദം; വ്യാജവാര്‍ത്തകള് സൃഷ്ടിച്ച് കേരള സര്‍ക്കാരിനെ പ്രതിക്കൂട്ടിലാക്കാന് ശ്രമിക്കുന്നു\nമെഡിക്കല് ഫീസ്; ഹൈക്കോടതി ഉത്തരവിനെതിരെ സംസ്ഥാന സര്‍ക്കാര് സുപ്രീം കോടതിയില്\nഗണ്‍മാനെ നല്‍കാന് സംസ്ഥാന സര്‍ക്കാരിനോട് കേന്ദ്രം ആവശ്യപ്പെട്ടിട്ടില്ലെന്ന് കെ സുരേന്ദ്രന്\nഓണത്തിന് മുമ്പ് ക്ഷേമ പെന്‍ഷനുകള് വിതരണം ചെയ്യാന് തീരുമാനിച്ചതായി തോമസ് ഐസക്\nപ്രവാസികൾക്ക് പിപിഇ കിറ്റ് മതി; തീരുമാനം സര്‍ക്കാരിന്റെ മുഖം രക്ഷിക്കാനെന്ന് ചെന്നിത്തല


കുടകിലേക്ക് സഹായം ആവശ്യമില്ലെന്ന പ്രചരണം ശരിയല്ലെന്ന് – Utharadesam\nകാസര്‍കോട്: കുടകിലേക്ക് ദുരിതാശ്വാസ പ്രവര്‍ത്തനങ്ങളും സാമ്പത്തിക സഹായങ്ങളും ആവശ്യമില്ലെന്ന പ്രചരണം അടിസ്ഥാനരഹിതമാണെന്ന് അന്‍സാറുല് മുസ്ലിമീന് ചാരിറ്റി കുടക് ജനറല് സെക്രട്ടറി മുഹമ്മദ് കൈസര്, അംഗം മുഹമ്മദ് ഷരീഫ് എന്നിവര് പത്രസമ്മേളനത്തില് അറിയിച്ചു. കൊടക് ജില്ലയിലെ കൊണ്ടങ്കേരി, സിദ്ധാപുര ഗുഹ്യ, കരടിക്കോട്, നെല്ലിതുക്കേരി, നാല്‍പതേക്കറ, ചെറിയപറമ്പ്, കൊട്ടുമുടി, കൊട്ടുമ്മുടിക്കൊപ്പം, കുശാല്‍നഗറ, ധന്യന്‍പേട്ടെ, മാതപട്‌ന, ഗന്ധതകോട്ടെ, കൊപ്പ, സായിലേയൗട്ട്, ബിദ്ധപ്പലയോട്ട്, ബാളുഗോഡ്, തെപ്പദഗുണ്ടി, നഞ്ചരേപട്‌ന, വാള്‍ണൂര് തുടങ്ങിയ സ്ഥലങ്ങള് ഇപ്പോഴും ദുരിതപൂര്‍ണമാണ്. നേരത്തെ ഒരു പത്രസമ്മേളനത്തില് ചെറിയ പറമ്പ് ഭാഗത്തേക്ക് ഭക്ഷണപൊതികള് ആവശ്യമില്ലെന്ന് ചിലര് വ്യക്തമാക്കിയിരുന്നു. ഇതിന്റെ ചുവടുപിടിച്ചാണ് കുടകിലേക്കുള്ള സഹായങ്ങള് നിര്‍ത്തണമെന്ന് വ്യാപകമായി പ്രചരണമുണ്ടായത്. ഇത് പല പാവങ്ങള്‍ക്കും വലിയ രീതിയില് പ്രയാസമുണ്ടാകാനിടയുണ്ട്. ഭക്ഷണപൊതികള് വേണ്ടെന്ന് പറയുമ്പോഴും വീട് നിര്‍മാണമുള്‍പെടെയുള്ള മറ്റു കാര്യങ്ങള്‍ക്ക് സാമ്പത്തിക സഹായം ആവശ്യമാണെന്ന് നേരത്തെ അവര് വിശദീകരിക്കുകയും ചെയ്തിരുന്നു. ഈ പ്രദേശങ്ങളില് ഏറ്റവും കൂടുതല് ഇതുവരെ സഹായമെത്തിച്ചത് മലയാളികളാണ്. വിശിഷ്യാ കാസര്‍കോട്ടുകാരാണ്. സഹായങ്ങള് എത്തിക്കുന്നത് ഇനിയും തുടരണമെന്നും സഹായിക്കാന് താത്പര്യമുള്ളവര് പ്രദേശങ്ങളില് നേരിട്ട് വന്ന് സഹായമെത്തിക്കാമെന്നും ഇതിന് ഏജന്റുമാരുടെയോ മറ്റോ ആവശ്യമില്ലെന്നും ഇവര് പറഞ്ഞു. തട്ടിപ്പ് നടത്തുന്നവര് എല്ലാ മേഖലകളിലുമുണ്ടാകാം. ചാരിറ്റി രംഗത്ത് ആരെങ്കിലും തട്ടിപ്പ് നടത്തുന്നുണ്ടെങ്കില് അത് സൂചിപ്പിക്കുന്നതില് തെറ്റില്ല. പാവങ്ങള്‍ക്ക് ബുദ്ധിമുട്ടുണ്ടാകുന്ന രീതിയിലുള്ള പ്രചരണങ്ങള് നടത്തുന്നത് ശരിയല്ലെന്നും ഇവര് അറിയിച്ചു.\nബി.എം.എസ് അഞ്ചിന് കലക്ടറേറ്റിന് മുന്നില് ധര്‍ണ നടത്തുന്നു


ഗാനഗംഗ: ഈ രാവില് ഞാനെഴുതീടും—പാബ്ളോ നെരൂദ\nPosted by ബൈജു (Baiju) at 6:03 AM\nപാബ്ളോ നെരൂദയുടെ 'ഈ രാവില് ഞാനെഴുതീടും'...............\nനല്ല ശ്രമം മാഷെ. നന്ദി.\nഇതേ കവിത ചുള്ളിക്കാട് മൊഴിമാറ്റം ചെയ്തത് വായിച്ചുവോ?\nശ്രീഹരിമാഷേ: ശ്രീ. ബാലചന്ദ്രന് ചുള്ളിക്കാടിന്‍റ്റേയും, ശ്രീ. സച്ചിദാനന്ദന്‍റ്റേയും വിവര്‍ത്തനങ്ങള് വായിച്ചിട്ടുണ്ട്. നന്ദി :)\nSmitha Adharsh: Thanks :)\nപാബ്ലോ നെരൂദയുടെ കവിതകള് വിവര്‍ത്തനം ചെയ്യാനുള്ള ശ്രമം പോലും വല്ലാത്തൊരനുഭൂതിയാണ് നല്‍കുന്നത്, അല്ലേ. ഒരിക്കല് ഞാനൊരു കവിത വിവര്‍ത്തനം ചെയ്ത് പോസ്റ്റ് ചെയ്തിരുന്നു. സത്യം പറഞ്ഞാല് കവിതയുടെ ലഹരിയില് ചെയ്തുപോയതാണ് :)\nവിവർത്തനം അതി മനോഹരം.\nകുംഭമാസ നിലാവുപോൽ കുമാരിമാരുടെ ഹൃദയം എന്നും ആരോ പറഞ്ഞിട്ടില്ലെ?\nസ്നേഹതീരം: ഇവിടെ വന്നതിനും അഭിപ്രായം പറഞ്ഞതിനും നന്ദി.അഭിപ്രായത്തോട് യോജിക്കുന്നു. നെരൂദയുടെ കവിതകള് വിവര്‍ത്തനം ചെയ്യുമ്പോള്, വിശുദ്ധമായ എന്തോഒന്നിനെ (something sacred) തൊടുമ്പോലെ ഒരനുഭവം.\nലക്ഷ്മി: ഈ സന്ദര്‍ശനത്തിനു നന്ദി :)\nബഹുവ്രീഹി: പ്രകാശാ, നന്ദി. "കുംഭമാസ നിലാവുപോലെ", എന്നതും കേട്ടിട്ടുണ്ട് [കണ്ടിട്ടും :)]. കന്യമാര്‍ക്ക് നവാനുരാഗങ്ങള്\nകമ്രശോണസ്ഫടികവളകള്—ഒന്ന് പൊട്ടിയാല് മറ്റൊന്ന്.\nബൈജു, വിവര്‍ത്തനവും നെരൂദയുടെ കവിതപോലെ തന്നെ അതിമനോഹരം.\nബൈജു വളരെ നന്നായിരിക്കുന്നു...\nഇപ്പോഴാണ് കാണാന് കഴിഞ്ഞത്!\nഓര്‍ക്കുട്ടിലെ 'സമകാലിക കവിതാ'കമ്മ്യൂണിറ്റിയില്\nഈ കവിതയുടെ, ബാലചന്ദ്രന് ചുള്ളിക്കാട്, സച്ചിദാനന്ദന്\nഎന്.പി ചന്ദ്രശേഖരന് എന്നിവരെഴുതിയ മറ്റ് വിവര്‌ത്തനങ്ങള്\nതാങ്കളുടെ ഈ കവിതയും അതില് ചേര്‍ക്കാന് ആഗ്രഹിക്കുന്നു....\n'സമകാലിക കവിത'യുടെ ലിങ്ക് :\nമെയില് ചെയ്യുമല്ലോ? : ranjidxb@gmail.com\nഗീതേച്ചീ :) നന്ദി, വിവര്‍ത്തനം ഇഷ്ടപ്പെട്ടെന്നറിഞ്ഞതില് സന്തോഷം.\nരണ്‍ജിത് ഭായ്: ഇവിടെ വന്നതിനും അഭിപ്രായം രേഖപ്പെടുത്തിയതിനും നന്ദി. ഞാന് e-mail അയച്ചിട്ടുണ്ട് :)\nB Shihab: നന്ദി :)\nValare nannayirikkunnu... malayalathil ingane oru mozhi mattam nadathanam enkil bhashayil ulla avagaaham oohikkavunnathe ullu.. valare shakthavum yukthavum aaaya varikal...\nabhinandanangal... iniyum orupadu ezhuthuka..\n'Champakkara' busil paavathe poley irikkarulla baiju itra sarga sheshi ulla aalanennu arinjirunnilla...iniyulla postukalkkayi kaathirikunnu..\nJaggu Daada: nandi. aaraNennulla oru 'glu' thaa mashe...\nvalare manoharam kooduthal nerooda kavithakal pratheekshikkunnu


യോഗവാസിഷ്ഠം നിത്യപാരായണം ദിവസം 432 – ഭാഗം6നിര്‍വാണ പ്രകരണം.\nസ്വരൂപേ നിര്‍മലേ സത്യേ നിമേഷമപി വിസ്മൃതേ\nദൃശ്യമുല്ലാസമാപ്നോതി പ്രാവൃഷീവ പയോധരഃ (6/85/111)\nയുവബ്രാഹ്മണന് (ചൂഡാല) തുടര്‍ന്നു: ആത്മാവ് എന്ന സത്തിനെ ഒരു നിമിഷത്തേയ്ക്കെങ്കിലും മറന്നുവെന്നിരിക്കില് അനുഭവവിഷയത്തിന് വികാസമുണ്ടാവുന്നു. എന്നാല് നിസ്തന്ദ്രമായ അവബോധമുള്ളപ്പോള് ഈ ച്യുതിയുണ്ടാകുന്നതല്ല. രാത്രി-പകലുകളുമായി ഇരുട്ടും വെളിച്ചവും ബന്ധപ്പെട്ടിരിക്കുന്നു. അതുപോലെ സുഖദുഖങ്ങള് അജ്ഞാനിയെ സംബന്ധിച്ചിടത്തോളം ശരീരത്തിന്റെ അസ്തിത്വത്തെ ഉറപ്പിക്കുന്നു. എന്നാല് ജ്ഞാനിയില് അത്തരം അനുഭവങ്ങള് ബോധമണ്ഡലത്തില് പ്രതിഫലിക്കപ്പെട്ടാലും അത് വാസനാമാലിന്യമായി നിലനില്‍ക്കുന്നില്ല. അടുത്തുള്ള ഭൌതിക വസ്തുവിനെ പ്രതിഫലിപ്പിക്കുന്ന ഒരു സഫടികത്തിലെന്നപോലെയാണ് ജ്ഞാനിയ്ക്ക് സമീപസ്ഥമായ വിഷയങ്ങള്. എന്നാല് അജ്ഞാനിയെ ഈദൃശവിഷയങ്ങള് സാരമായി ബാധിക്കുന്നു. അതെപ്പറ്റി അവന് ചിന്തിച്ചുകൊണ്ടിരിക്കും. അത്തരം വിഷയങ്ങളുടെ അഭാവംപോലും അവനു ചിന്താവിഷയമായിരിക്കും. അതാണവരുടെ പ്രകൃതി. പ്രലോഭനങ്ങള് നേര്‍ത്തുനേര്‍ത്തില്ലാതെയായാല് അത് മുക്തി. എന്നാല് അത് മനസ്സിനെ കട്ടിച്ചായം തേയ്ച്ചു മറയ്ക്കുന്നതാണ് ബന്ധനം.\n‘സുഖദുഖങ്ങള് വിഷയവസ്തുക്കളുടെ അഭാവത്തിലും എങ്ങനെയാണ് സംജാതമാവുന്നത്?’ എന്ന ശിഖിധ്വജന്റെ ചോദ്യത്തിനുത്തരമായി യുവബ്രാഹ്മണന് ഇങ്ങനെ പറഞ്ഞു: ദേഹം വഴി ഹൃദയത്തിലൂടെയും പഞ്ചേദ്രിയങ്ങളിലൂടെയും അര്‍ജ്ജിച്ചുവച്ച തോന്നലുകളും അവ്യക്തമായ കാഴ്ചകളുമാണ് അവയ്ക്ക് കാരണം. പിന്നീട് അവ തനിയേ വളര്‍ന്നു വലുതാവുന്നു. ഹൃദയം കലുഷമാവുമ്പോള് ഈ ഓര്‍മ്മകള് കുണ്ഡലിനി ശക്തിയാല് ജീവനെ ഇളക്കിമറിക്കുന്നു. അപ്പോള് ദേഹം മുഴുവന് വ്യാപിച്ചിരിക്കുന്ന നാഡികളെ അത് ബാധിക്കുന്നു. ഈ നാഡികളെ സുഖാനുഭവങ്ങളും വേദനാനുഭവങ്ങളും ബാധിക്കുന്നത് വേറെവേറെ തരത്തിലാണ്. നാഡികള് വിടര്‍ന്നു വികസ്വരമാവുന്നത് സുഖാനുഭവത്തിലാണ്. വേദനയില് തിരിച്ചാണ് സംഭവിക്കുക. നാഡികള്‍ക്ക് ഇത്തരം ഇളക്കം ബാധിക്കാതെയിരിക്കുമ്പോള് അത് മുക്തിയാണ്. ജീവനെ സുഖദുഖങ്ങള് ബാധിക്കുന്ന അവസ്ഥതന്നെയാണ് ബന്ധനം.\nവിഷയവസ്തുക്കളോ അനുഭവങ്ങളോ ജീവനെ ബാധിക്കാതിരിക്കുന്നതാണ് മോക്ഷം. എന്നാല് സുഖദുഖങ്ങളുടെ സാന്നിദ്ധ്യമാത്രം കൊണ്ട് ജീവന് ഇളകി മറിയുന്നു. എങ്കിലും ആത്മജ്ഞാനംകൊണ്ട് സുഖദുഖങ്ങളുടെ നിരര്‍ത്ഥകതയെ തിരിച്ചറിയുമ്പോള് ജീവനില് സമതുലിതാവസ്ഥ ഉണ്ടാവുകയും ചെയ്യും.\nഈ അവസ്ഥകള്‍ക്ക് സ്വതന്ത്രമായി ഒരു നിലനില്‍പ്പില്ല എന്നും ജീവന്റെ നിലനില്‍പ്പ് അവയിലല്ല എന്നും അറിവുറയ്ക്കുകയാണെങ്കില് മോക്ഷമായി. ഇക്കാണുന്നതെല്ലാം അനന്തമായ അവബോധം മാത്രമാണെന്ന് തിരിച്ചറിയാനായാല് മോക്ഷം. പരിപൂര്‍ണ്ണമായ സ്വാതന്ത്ര്യം. സമ്പൂര്‍ണ്ണസമതുലിതാവസ്ഥയാണത്.\nഎണ്ണ തീര്‍ന്നുപോയ വിളക്കിലെ തിരിനാളം തുടര്‍ന്നു കത്താത്തതുപോലെ ജീവന് പിന്നെ ചാഞ്ചാടി ആളുകയില്ല. ജീവന് സ്വയം ഒരു സ്വതന്ത്രസത്തല്ല എന്ന് തിരിച്ചറിഞ്ഞ് ബോധത്തിലേയ്ക്ക് മടങ്ങുന്നു. ജീവന് എന്നത് ബോധത്തിലെ പ്രഥമചിന്തമാത്രമായിരുന്നല്ലോ.\nസുഖദുഃഖചിന്തകള് ഒരുവന്റെ ആര്‍ജ്ജവത്തെ എങ്ങനെയാണ് ചോര്‍ത്തിക്കളയുന്നതെന്ന ചോദ്യത്തിന് മറുപടിയായി ബ്രാഹ്മണന് പറഞ്ഞു: ആദ്യം പറഞ്ഞതുപോലെ ജീവനാണ് പ്രാണനെ ചടുലമാക്കുന്നത്. പ്രാണന്റെ ചലനം ദേഹത്തിലെ ഊര്‍ജ്ജത്തെ മുഴുവന് ആഗിരണം ചെയ്ത് അതൊടുവില് സ്വാഭാവികമായും ബീജസ്വഭാവമാര്‍ന്ന ഊര്‍ജ്ജമായി പുറത്തുവരുന്നു.\nപ്രകൃതി എന്താണെന്ന ചോദ്യത്തിനുത്തരമായി ബ്രാഹ്മണന് ഇങ്ങനെ പറഞ്ഞു: ആദ്യം ബ്രഹ്മം, ബ്രഹ്മമായി മാത്രം നിലനിന്നിരുന്നു. അതില് സമുദ്രജലത്തിലെ അലകളെന്നപോലെ അനേകം വസ്തുക്കള് സംജാതമായി. അതാണ് പ്രകൃതി. അത് കാരണപരമായി ബ്രഹ്മവുമായി ബന്ധപ്പെട്ടിരിക്കുന്നില്ല. തെങ്ങോലയില് കാക്ക വന്നിരിക്കുമ്പോള് താഴെ വീഴുന്ന നാളികേരത്തിന്റെയെന്നപോലെയുള്ള ആകസ്മികത മാത്രമാണിത്. ഇതിലാണ് വൈവിദ്ധ്യമാര്‍ന്ന ഭിന്നപ്രകൃതികളോടെ അനേകം ജീവജാലങ്ങള് കാണപ്പെട്ടത്.


നടന് സുരാജ് വെഞ്ഞാറമൂടിന്റെ പിതാവ് അന്തരിച്ചു – Chandrika Daily\nBy chandrika Sunday October 28, 2018 11:39 am\nതിരുവനന്തപുരം: ചലച്ചിത്ര നടന് സുരാജ് വെഞ്ഞാറമൂടിന്റെ പിതാവ് വാസുദേവന് നായര് അന്തരിച്ചു. 78 വയസ്സായിരുന്നു. തിരുവനന്തപുരം കിംസ് ആസ്പത്രിയിലായിരുന്നു അന്ത്യം. ഇന്നു പുലര്‍ച്ചെ ഒരു മണിയോടെയായിരുന്നു അന്ത്യം….\nതിരുവനന്തപുരം: ചലച്ചിത്ര നടന് സുരാജ് വെഞ്ഞാറമൂടിന്റെ പിതാവ് വാസുദേവന് നായര് അന്തരിച്ചു. 78 വയസ്സായിരുന്നു. തിരുവനന്തപുരം കിംസ് ആസ്പത്രിയിലായിരുന്നു അന്ത്യം. ഇന്നു പുലര്‍ച്ചെ ഒരു മണിയോടെയായിരുന്നു അന്ത്യം. സംസ്‌കാരം ഇന്നു ഉച്ചക്ക് ഒരു മണിക്ക് വെഞ്ഞാറമൂടിലെ വീട്ടുവളപ്പില് നടക്കും.


പാലത്തായി പീഡനം: ബി ജെ പി നേതാവ് കുനിയില് പത്മരാജന് ജാമ്യം |\nകണ്ണൂര് പാലത്തായിയില് നാലാം ക്ലാസുകാരിയെ പീഡിപ്പിച്ച കേസിലെ പ്രതി ബി ജെ പി നേതാവും അധ്യാപകനും ദേശസ്നേഹിയുമായ കുനിയില് പത്മരാജന് സോപാധിക ജാമ്യം. അറസ്റ്റിലായി 90 ദിവസം പിന്നിട്ട സാഹചര്യത്തിലാണ് തലശ്ശേരി അഡീഷണല് ജില്ലാ സെഷന്‍സ് കോടതി ഇയാള്‍ക്ക് ജാമ്യം അനുവദിച്ചത്. ഒരുലക്ഷം രൂപ കെട്ടിവക്കാനും രണ്ട് ആള്‍ജാമ്യത്തിലുമാണ് പത്മരാജന് ജാമ്യം അനുവദിച്ചത്.\nകുട്ടിയെ പത്മരാജന് സ്‌കൂളിലെ ശുചിമുറിയില് വച്ച് പീഡിപ്പിച്ചെന്ന പരാതി കഴിഞ്ഞ മാര്‍ച്ച് പതിനേഴിനാണ് കുടുംബം നല്‍കിയത് പിന്നീട് മജിസ്‌ട്രേറ്റിന് മുമ്പാകെ കുട്ടി രഹസ്യമൊഴിയും നല്‍കി. ഒരുമാസത്തിന് ശേഷം പാനൂര് പോലീസ് പ്രതിയെ പിടികൂടി. ലോക്കല് പോലീസ് അന്വേഷിച്ച കേസ് കഴിഞ്ഞ ഏപ്രില് 23 മൂന്നിന് ക്രൈം ബ്രാഞ്ചിന് വിട്ടു. കേസില് പോക്‌സോ ഉള്‍പെടുത്താത്ത ഭാഗിക കുറ്റപത്രം രണ്ട് ദിവസം മുമ്പ് ക്രൈം ബ്രാഞ്ച് കോടതിയില് നല്‍കിയിരുന്നു.\nപ്രതിയെ അറസ്റ്റ് ചെയ്ത് 90 ദിവസം പൂര്‍ത്തിയാകുന്ന സാഹചര്യത്തിലാണ് ക്രൈം ബ്രാഞ്ച് കോടതിയില് ഭാഗിക കുറ്റപത്രം നല്‍കിയത്. കുട്ടിയെ അധ്യാപകന് സ്‌കൂളില് വച്ച് പല തവണ കൈകൊണ്ടും വടികൊണ്ടും മര്‍ദിച്ചതായി കുറ്റപത്രത്തില് പറയുന്നു. സമാനമായി മറ്റു നാലു കുട്ടികളെ അധ്യാപകന് മര്‍ദിച്ചതായും കുറ്റപത്രത്തിലുണ്ട്. ജുവനൈല് ജസ്റ്റിസ് ആക്ട് 75, 82 പ്രകാരമുള്ള കുറ്റമാണ് പ്രതിക്കെതിരെ ചുമത്തിയിരിക്കുന്നത്.


എന്റെ സ്കൂള് – Page4– nadapuramnews\nനവകേരളത്തിനൊപ്പം വളയം പഞ്ചായത്തും; വികസന പദ്ധതികൾക്ക് രൂപരേഖയായി പുസ്തകങ്ങളുടെ ലോകത്തേക്ക് കുട്ടികൾ;വളയം എം.എൽ പി സ്കൂളിൽ വായനാ മരം പൂത്തു വെള്ളപ്പൊക്ക ദുരിതം കാണാൻ വ്യാപാരികൾ രംഗത്ത്\nThursday, 18 October 2018 11:06:16 PM\nഉറുമാമ്പഴതൊലി കളയല്ലേ ………സവിശേഷതകള് ഏറെ ഉണ്ട് >>> രാഹുൽ ഈശ്വറിനെ പൊലീസ് കസ്റ്റഡിയിലെടുത്തു >>> തൊഴില് തേടി നഗരങ്ങളിലെതുന്ന വനിതകള്‍ക്കൊരു താമസസ്ഥലം >>>\nNews Section: എന്റെ സ്കൂള്\nവയലാര് ചലച്ചിത്ര ഗാനാലാപന മത്സരം\nകുറ്റ്യാടി: വയലാര് രാമവര്‍മ്മയുടെ 42 ാം ചരമ വാര്‍ഷികത്തോടനുബന്ധിച്ച് നരിക്കൂട്ടുംചാല് വേദിക വായനശാല കുന്നുമ്മല് ഉപജില്ലയിലെ യുപി, ഹൈസ്‌കൂള് വിദ്യാര്‍ത്ഥികള്‍ക്കായി ചലച്ചിത്ര ഗാനാലാപന മത്സരം സംഘടിപ്പിക്കുന്നു. ഈ മാസം 28ന് രാവിലെ 10 മണിക്ക് വടയം സൗത്ത് എല്.പി.സ്‌കൂളില് വച്ചാണ് മത്സരം. മത്സരാര്‍ത്ഥികള് സ്ഥാപന മേലധികാരിയുടെ സാക്ഷ്യപത്രവുമായി ഹാജരാവേണ്ടതാണ്. കൂടുതല് വിവരങ്ങള്‍ക്ക് ഫോണ്: 9847928920\nഗുരു ചേമഞ്ചേരിക്ക് നടുപ്പൊയില് യു.പി.സ്‌കൂളിന്റെ ആദരം.\nകുറ്റ്യാടി: കഥകളി ആചാര്യന് ഗുരു ചേമഞ്ചേരി കുഞ്ഞിരാമന് നായര്‍ക്ക് നടുപ്പൊയില് യു.പി.സ്‌കൂളിന്റെ ആദരം. നൃത്ത സംഗീത ക്ലബ്ബുകളുടെയും സ്‌കൂള് ആര്‍ട്സ് ക്ലബ്ബിന്റെയും ഉദ്ഘാടനം ഗുരു നിര്‍വ്വഹിച്ചു. കുട്ടികള് മാത്രമല്ല മുതിര്‍ന്നവരും ഹൃദയത്തില് നന്മ കാത്തു സൂക്ഷിക്കണമെന്നും നന്മ കൈവിടാതിരിക്കാന് ഏതെങ്കിലും കലരൂപം സ്വായത്തമാക്കാന് പരിശീലനം നേടണമെന്നും അദ്ദേഹം പറഞ്ഞു.അദ്ധ്യാപകരും പി.ടി.എയും ഗുരുവിനെ പൊന്നാടയണിയിച്ച് ആദരിച്ചു. പി.ടി.എ.പ്രസിഡന്റ് എന്.കെ മുസ്തഫ അദ്ധ്യക്ഷത വഹിച്ചു. പ്രധാന അധ്യാപികഎസ്.കെ.അജിത,പ...\nവേറിട്ട പ്രചാരണവുമായി മുജാഹിദ് സമ്മേളനം ; കുറ്റ്യാടിയില് ജലയാത്ര നടത്തി\nസിപിഎം കുന്നുമ്മല് ഏരിയാ സമ്മേളനത്തിന് തുടക്കമായി\nമോഡി ഭരണത്തില് രാജ്യം ശ്വാസം മുട്ടുകയാണെന്ന് എം കെ രാഘവന് എം പി\nനാദാപുരം: മോഡി ഭരണം വിതച്ച ദുരിത വിത്തുകളില് രാജ്യം എല്ലാ അര്‍ത്ഥത്തിലും ശ്വാസം മുട്ടുകയാണെന്ന് എം.കെ.രാഘവന് എം.പി. പേരോട് എം.ഐ.എം.ഹയര്‍സെക്കന്‍ഡറി സ്‌ക്കൂള് ജെര്‍ണലിസം ക്ലബ്ബിന്റെ വിദ്യാര്‍ത്ഥികള്‍ക്കൊപ്പം പരിപാടിയില് സംസാരിക്കുകയായിരുന്നു അദേഹം. കോണ്‍ഗ്രസ് ഭരണത്തില് മാത്രമേ മത രാഷ്ട്രീയ സൗഹാര്‍ദ അന്തരീക്ഷം നാട്ടില് സ്യഷ്ടിക്കാന് സാധിക്കുകയുളളു.കോണ്‍ഗ്രസിന് നേരത്തെയുണ്ടായ വീഴ്ചയില് നിന്നും പാഠമുള്‍ക്കൊണ്ട് ഇപ്പോള് മുന്നേറുകയാണ്. കോണ്‍ഗ്രസിന് നേരെ വിമര്‍ശനങ്ങള് തൊടുത്തു വിട്ടവര് ഇപ്പോള് തിരിച്ചറി...\nഇംഗ്ലീഷ് റോള് പ്ലേ മത്സരം; കല്ലാച്ചി ഗവ ഹയര്‍സെക്കണ്ടറി ഒന്നാമത്\nനാദാപുരം: കോഴിക്കോട് റവന്യൂ ജില്ലാ ഇംഗ്ലീഷ് റോള് പ്ലേ മത്സരത്തില് കല്ലാച്ചി ഗവ ഹയര് സെക്കണ്ടറി സ്‌കൂളിന് ഒന്നാം സ്ഥാനം. ഇംഗ്ലീഷ് ഭാഷാ പഠനം മെച്ചപ്പെടുത്തുന്നതിന്റെ ഭാഗമായിട്ടാണ് മത്സരം സംഘടിപ്പിച്ചത്. ജില്ലയിലെ പ്രമുഖ ഇംഗ്ലീഷ് മീഡിയം സ്‌കൂളുകളെ പിന്‍തള്ളിയാണ് കല്ലാച്ചി ഹൈസ്‌കൂളിലെ മലയാളം മീഡിയം വിദ്യാര്‍ത്ഥികള് വിജയം കരസ്ഥമാക്കിയത്. പൂനൂര് ഹയര്‍സെക്കണ്ടറി സ്്കൂള്( താമരശ്ശേരി വിദ്യാഭ്യാസ ജില്ല), ചെറുവണ്ണുര് ഹയര് സെക്കണ്ടറി സ്‌കൂള്(കോഴിക്കോട് വിദ്യാഭ്യാസജില്ല) എന്നിവര് യഥാക്രമം രണ്ടും മൂന്നും സ്ഥാനങ്ങള്...\nഈ നാടിനും ഷീബ ടീച്ചര്‍ക്കും അഭിമാനിക്കാം; സര്‍ക്കാര് സ്‌കൂളിലെ മലയാളം മീഡിയക്കാരുടെ വിജയം\nകല്ലാച്ചി ഗവ. സ്കൂളില് ‘സമാഗമം, സമാദരം’ മേളയില് മന്ത്രി തിളങ്ങി\nകുഞ്ഞുങ്ങള് നക്ഷത്രമാവട്ടെ ……..കലോത്സവ സംഘാടക സമിതി രൂപീകരിച്ചു\nകുറ്റ്യാടി: 'കുഞ്ഞുങ്ങള് നക്ഷത്രമാവട്ടെ നമുക്ക് ആകാശമാവാം'' എന്ന സന്ദേശമുയര്‍ത്തി കുന്നുമ്മല് ഉപജില്ലാ സ്‌കൂള് കലോത്സവത്തിന്റെ സംഘാടക സമിതി രൂപീകരിച്ചു. ഒക്ടോബര് 31, നവംബര് 1, 2, 3, തീയ്യതികളില് ദേവര്‍കോവില് കെ.വി.കെ.എം.എം.യു.പി.സ്‌കൂളില് വച്ചാണ് ഉപജില്ലാ കലോത്സവം നടക്കുക. 10001 അംഗ സ്വാഗതസംഘത്തിന് രൂപം നല്‍കി. ജില്ലാ പഞ്ചായത്ത് വികസന കാര്യ ചെയര്‍മാന് പി.ജി.ജോര്‍ജ്ജ് സ്വാഗത സംഘം രൂപീകരണ യോഗം ഉദ്ഘാടനം ചെയ്തു. കായക്കൊടി പഞ്ചായത്ത് പ്രസിഡണ്ട് കെ.ടി.അശ്വതി അദ്ധ്യക്ഷത വഹിച്ചു. ബ്ലോക്ക് പ്രസിഡണ്ട് കെ.സജിത്...\nനാദാപുരം ഉപജില്ലാ കലോത്സവത്തിന് വിളംബരമറിയിച്ച് പൂര്‍വ്വ വിദ്യാര്‍ത്ഥികള്\nഓണത്തിനിടെ പുട്ടുകച്ചവടം ; കുട്ടികളുടെ തട്ടുകട ഉഷാറായി\nനാദാപുരം: കായികമേളക്കിടെ വിദ്യാര്‍ത്ഥികള് സ്‌കൂള് ഗ്രൗണ്ടില് ഒരുക്കിയ തട്ടുകട ഹിറ്റായി. നാദാപുരം സബ് ജില്ലാ കായിക മേള പുരോഗമിക്കുന്ന വളയം ഹയര് സെക്കണ്ടറി സ്‌കൂളിലെ തട്ടുകട മത്സരാര്‍ത്ഥികള്‍ക്കും കാണികള്‍ക്കും ഏറെ ഉപകാരപ്രദമായി. അഞ്ച് രൂപക്ക് ചായയും 15 രൂപക്ക് കപ്പയും മീന്‍കറിയുമുള്‍പ്പെട്ട വിവിധ വിഭവങ്ങളാണ് വിദ്യാര്‍ത്ഥികള് ഒരുക്കിയത്്. വില കുറച്ച് രുചികരമായ ഭക്ഷണങ്ങള് നല്‍കിയാണ് വിദ്യാര്‍ത്ഥികള് ശ്രദ്ധേയമായത്്. ഹയര് സെക്കണ്ടറി വിഭാഗം നാഷണല് സര്‍വ്വീസ് സ്‌കീമിന്റെ (എന്‍എസ്്എസ്്) നേതൃത്വത്തിലാണ് തട്ടു...\nബാപ്പുജിക്കൊരു കത്ത് അയച്ചു.. ഇന്ത്യ ചങ്ക് പൊട്ടി വിളിക്കുന്നു\nനാദാപുരം: 'പ്രിയപ്പെട്ട ബാപ്പൂജി അങ്ങേയ്ക്കായി ഹൃദയം തുറന്നൊരു കത്ത്. ഇന്ത്യ ചങ്ക് പൊട്ടി വിളിക്കുന്നു അങ്ങയുടെ വരവിനായി. ഞങ്ങളേര്‍ക്കുന്നു, ഭാരത മക്കളുടെ നെഞ്ചകം പിടഞ്ഞപ്പോഴെക്കെ സേന്ഹത്തിന്റെ നീരുറവയായി അങ്ങെത്തിയത്, ഇന്ന് അതേ ഭാരതം അങ്ങയുടെ പുനര്‍ജ്ജനിക്കായി കാതോര്‍ക്കുന്നു.' പെരിങ്ങത്തൂര് എന്‍എഎം ഹൈസ്‌ക്കൂളിലെ എട്ടാം ക്ലാസുകാരി നന്ദനയുടേതാണീ വാക്കുകള്. ഇന്ത്യ എന്റെ സ്വപ്നങ്ങളില് എന്ന വിഷയത്തെ ആസ്പദമാക്കി രാഷ്ട്ര പിതാവിന് കത്തെഴുതുകയായിരുന്നു വിദ്യാര്‍ത്ഥികള്. കുഞ്ഞു ഹൃദയങ്ങളിലെ വലിയ കാര്യങ്ങള് പുറത്...\nകോംപ്ലക്‌സ് കായിക മേള; നാദാപുരം നോര്‍ത്ത് എംഎല്‍പി സ്‌കൂള് ചാമ്പ്യന്‍മാര്\nനാദാപുരം: നാദാപുരം ഗവ യുപി സ്‌കൂളില് വെച്ച് നടന്ന കോംപ്ലക്‌സ് കായിക മേളയില് 71 പോയിന്റോടെ നാദാപുരം നോര്‍ത്ത് എംഎല്‍പി സ്‌കൂള് ചാമ്പ്യന്‍മാരായി. രണ്ടാമതെത്തിയ സ്‌കൂളിനേക്കാള് 33 പോയിന്റ് കൂടുതല് നേടിയാണ് നോര്‍ത്ത് എല് പിയിലെ ചുണക്കുട്ടികള് മിന്നുന്ന വിജയം നേടിയത്. നാദാപുരം ഗവ യു പി സ്‌കൂള്, കല്ലാച്ചി ഗവ യു പി സ്‌കൂള് എന്നിവര് രണ്ടും മൂന്നും സ്ഥാനങ്ങള് നേടി. ബ്ലോക്ക് പ്രോഗ്രാം ഓഫീസര് പ്രദീപ് കുമാര് മേള ഉദ്ഘാടനം ചെയ്തു. ഹെഡ് മാസ്റ്റര് കുമാരന് മാസ്റ്റര് സമ്മാന വിതരണം നടത്തി. അധ്യാപകരായ വി ക...\nനൂറ്റി രണ്ടു വയസ്സുള്ള കണ്ണേട്ടനെ രണ്ടാം ക്ലാസുകാരന് കണ്ടപ്പോള്\nനാദാപുരം: മുത്തശ്ശി കഥകള് അന്യമാകുന്ന കാലത്ത്് വയോജനങ്ങളെ ആദരിച്ച്്് വിദ്യാര്‍ത്ഥികള്. നൂറ്റി രണ്ടു വയസ്സുള്ള വണ്ണാന്റെവിട കണ്ണേട്ടനെ രണ്ടാം ക്ലാസുകാരന് കണ്ടപ്പോള് രണ്ട് തലമുറകള് തമ്മില് കണ്ണി ചേര്‍ന്നു. ലോക വയോജന ദിനത്തിനോടനുബന്ധിച്ച്് മുടവന്തേരി എം.എല്‍പി സ്‌കൂളില് നടന്ന ചടങ്ങില് ഏറെ വൈകികാരികമായ നിമിഷങ്ങള്‍ക്ക്്് വേദിയായത്്. നൂറ്റി രണ്ടു വയസ്സുള്ള കണ്ണന് വിദ്യാര്‍ത്ഥികളുമായി പങ്കു വെച്ചത്് തലമുറകളുടെ അനുഭവങ്ങള്.. വയോജനങ്ങള്‍ക്ക് വിദ്യാര്‍ത്ഥികളുടെ നേതൃത്വത്തില് സമ്മാനങ്ങളും നല്‍കിയും പി ....\nഅധ്യാപികയുടെ നീണ്ട അവധി;വളയത്ത് സ്കൂള് മാനേജര്‍ക്ക് മര്‍ദ്ദനമേറ്റു\nകോഴിക്കോട്: അന്‍പത്തിആറാമത് സംസ്ഥാന സ്കൂള് കലോത്സവത്തില് പത്താം തവണയും കലാകിരീടം കോഴിക്കോടിന് സ്വന്തം. 919 പോയിന്‍റ് നേടിയാണ് കോഴിക്കോട് തുടര്‍ച്ചയായ പത്താം തവണയും കിരീടം ചൂടിയത്.2007ല് കണ്ണൂരില് തുടങ്ങിയ കുതിപ്പാണ് കോഴിക്കോടിന് കോഴിക്കോടിനെ തുടര്‍ച്ചയായ പത്താം തവണയും കിരീടമെന്ന നേട്ടത്തിലേക്കെത്തിച്ചത്.തോള്ളയിരത്തി പന്ത്രണ്ട് പോയിന്റുമായി പാലക്കാടാണ് രണ്ടാം സ്ഥാനത്ത്.കഴിഞ്ഞ തവണ കോഴിക്കോടും പാലക്കാടും കിരീടം പങ്കിടുകയായിരുന്നു.ഇത്തവണയും ഇഞ്ചോടിഞ്ച് മത്സരം കാഴ്ച്ചവെച്ചാണ് കോഴിക്കോട് ഒന്നാം സ്ഥാനം കരസ്ഥമാക്...\nനവകേരളത്തിനൊപ്പം വളയം പഞ്ചായത്തും; വികസന പദ്ധതികൾക്ക് രൂപരേഖയായി\nപുസ്തകങ്ങളുടെ ലോകത്തേക്ക് കുട്ടികൾ;വളയം എം.എൽ പി സ്കൂളിൽ വായനാ മരം പൂത്തു\nവെള്ളപ്പൊക്ക ദുരിതം കാണാൻ വ്യാപാരികൾ രംഗത്ത്\nഹർത്താൽ അറിയാതെ പാറക്കടവ് അങ്ങാടി\nകുന്നുമ്മൽ ഉപജില്ലാ വിദ്യാഭ്യാസ ഓഫീസിന് സ്വന്തം കെട്ടിടമാകുന്നു


കൊതുകിനെ പമ്പ കടത്താന് പപ്പായ ഇല മെഴുകുതിരി – Malayalam Online News Malayalamonlinenews Malayalamonline news\nകൊതുകിനെ പമ്പ കടത്താന് പപ്പായ ഇല മെഴുകുതിരി Reviewed by Momizat on Apr 24 . പകര്‍ച്ചപ്പനിയും മറ്റു മാരക രോഗങ്ങളും പരത്തുന്ന കൊതുകുകളെ തുരത്താന് ഇതാ പ്രകൃതിദത്ത പോം വഴി. രാജ്യാന്തര ശാസ്‌ത്ര - സാങ്കേതിക മേളയില് മുംബൈയില് നിന്നുള്ള വിദ് പകര്‍ച്ചപ്പനിയും മറ്റു മാരക രോഗങ്ങളും പരത്തുന്ന കൊതുകുകളെ തുരത്താന് ഇതാ പ്രകൃതിദത്ത പോം വഴി. രാജ്യാന്തര ശാസ്‌ത്ര - സാങ്കേതിക മേളയില് മുംബൈയില് നിന്നുള്ള വിദ് Rating: 0\nYou Are Here: Home » ആരോഗ്യം » കൊതുകിനെ പമ്പ കടത്താന് പപ്പായ ഇല മെഴുകുതിരി\nകൊതുകിനെ പമ്പ കടത്താന് പപ്പായ ഇല മെഴുകുതിരി\nPosted date: April 24, 2017 In: ആരോഗ്യം, ഭാരതം, ശാസ്ത്രം | comment : 0\nപകര്‍ച്ചപ്പനിയും മറ്റു മാരക രോഗങ്ങളും പരത്തുന്ന കൊതുകുകളെ തുരത്താന് ഇതാ പ്രകൃതിദത്ത പോം വഴി.\nരാജ്യാന്തര ശാസ്‌ത്ര – സാങ്കേതിക മേളയില് മുംബൈയില് നിന്നുള്ള വിദ്യാര്‍ഥിനികള് തയാറാക്കിയ ഈ മെഴുകുതിരി കത്തിച്ചാല് വെളിച്ചവുമാകും കൂടാതെ കൊതുകും പോകും.\nമുംബൈ മോഡേണ് സ്കൂളിലെ ദിവ്യ വെങ്കിട്ടരാമന്, നേഹ കുല്‍ക്കര്‍ണി എന്നീ കുട്ടികള് ആണ് കൊതുകുകളെ തുരത്തുന്ന പരിസ്ഥിതി സൌഹാര്‍ദ ‘പപ്പായ ഇല മെഴുകുതിരി ഉണ്ടാക്കി രാജ്യാന്തര ശാസ്‌ത്രലോകത്തിന്‍റെ കയ്യടി വാങ്ങി ലോക ശ്രദ്ധ നേടിയത്.\nഉണക്കിയ പപ്പായ ഇല പൊടിച്ചു മെഴുകുമായി നിശ്ചിത അനുപാതത്തില് ചേര്‍ത്തുണ്ടാക്കുന്ന മെഴുകുതിരിയാണു കൊതുകിനെ തുരത്തുന്ന നാട്ടു വിദ്യ.\nപപ്പായ ഇലയില് അടങ്ങിയിരിക്കുന്ന പ്രത്യേക രാസവസ്‌തുവാണു കൊതുകിനെ തുരത്താന് സഹായിക്കുന്നത്. കൊതുകുകളുടെ ലാര്‍വകള് കൂടുകൂട്ടുന്ന മേഖലയില് പപ്പായ ഇല പിഴിഞ്ഞെടുത്ത ചാറു വെള്ളത്തില് കലക്കി ഒഴിച്ചാല് നീണ്ട കാലയളവിലേക്കു കൊതുകിനെ അകറ്റാമെന്നും ഇവര് കൂട്ടിച്ചേര്‍ത്തു.\nഈ മെഴുകുതിരി കത്തിച്ചുവയ്ക്കുന്ന മുറികളിലെ 86% കൊതുകുകളും ചത്തുവീഴുമെന്ന് ഇവര് തെളിയിച്ചു.ഈ മെഴുകുതിരികള് വീട്ടില് തന്നെ തയാറാക്കാം എന്നതാണ് പ്രത്യേകത.\nഇല അടര്‍ത്തിയെടുത്ത പപ്പായ തണ്ടില് മെഴുക് ഉരുക്കിയൊഴിച്ചാല് തിരിയുണ്ടാക്കുകയും ചെയ്യാം..\nമേഖല – ദേശീയ തലങ്ങളില് ശാസ്‌ത്ര സമൂഹത്തിന്റെ അംഗീകാരം ലഭിച്ചതിനു ശേഷമാണ് ദിവ്യ – നേഹ കൂട്ടുകെട്ട് മെഴുകുതിരി കഥയുമായി രാജ്യാന്തരമേള നടന്ന അറ്റ്‌ലാന്റയിലേക്ക് എത്തിയത്.\nജീവശാസ്‌ത്ര വിഭാഗത്തിലാണ് ഇവര് മേളയില് പങ്കെടുത്തത്. അവിടെയും നൊബേല് പുരസ്കാര ജേതാക്കള് അടങ്ങുന്ന ജൂറി പപ്പായയില മെഴുകുതിരിക്കു മാര്‍ക്കിട്ടു.\nസയന്‍സ് ന്യൂസിന്റെയും അഷ്ടവാദിനി വിദ്വാന് അംബാതി സുബ്ബരായ ചെട്ടി ഫൌണ്ടേഷന്റെയും സ്കോളര്‍ഷിപ്പും ഇവര്‍ക്ക് ലഭിച്ചു.\nവിപണിയില് ലഭിക്കുന്ന കൊതുകുനിവാരിണികളില് രാസപദാര്‍ഥങ്ങള് അമിതമായി അടങ്ങുന്നതിനാല് ശ്വാസതടസ്സം അടക്കമുള്ള പ്രശ്നങ്ങളുണ്ടാകുമെന്നു നേഹ പറഞ്ഞു. പ്രകൃതിയുടെ ഭാഗമായ പപ്പായ ഇലയില് നിന്നു ഹാനികരമായ വസ്‌തുക്കള് പുറപ്പെടുവിക്കപ്പെടുകയില്ല.\nപപ്പായയെ കുറിച്ചു നടത്തിയ അന്വേഷണത്തില് നിന്നാണ് ഇലയുടെ ശക്‌തി ഇത്രയും വലുതാണെന്ന് കണ്ടെത്തിയത്.\nതുടര്‍ന്ന് അധ്യാപകരുടെ സഹായത്തോടെ നടത്തിയ ഗവേഷണങ്ങള് ഫലം കാണുകയായിരുന്നു. നമ്മുടെ അഭിമാനമായി തീര്‍ന്ന ഇവരെ നമുക്ക് ലോകത്തിന്റെ നെറുകയില് എത്തിക്കാം.


Role of Governor in calling an Assembly session - നിയമസഭ സമ്മേളനം വിളിക്കുന്നതിൽ ഗവർണറുടെ പങ്ക് എന്ത്\nഇന്ത്യൻ ഭരണഘടനയുടെ 174-ാം അനുഛേദത്തിലാണ് നിയമസഭ വിളിക്കാനുള്ള ഗവർണറുടെ ഉത്തരവാദിത്വത്തെക്കുറിച്ച് പറയുന്നത്\nUpdated: December 28, 2020 6:28:31 pm\nപ്രത്യേക നിയമസഭ യോഗം ചേരുന്നതിന് അനുമതി ലഭിച്ചെങ്കിലും കേരള രാഷ്ട്രീയത്തിലെ ചൂടേറിയ മറ്റൊരു വിവാദത്തിന് അവസാനം കുറിക്കാനായെങ്കിലും ഗവർണറുടെ വിവേചനാധികാരവും ഭരണഘടന ചുമതലയും ഇപ്പോഴും ചർച്ചചെയ്യപ്പെടുന്നുണ്ട്. ഡിസംബർ 21ന് മന്ത്രിസഭ ചേർന്ന് തീരുമാനിച്ച നിയമസഭ സമ്മേളനത്തിന് ഗവർണർ അനുമതി നിഷേധിച്ചതാണ് വിവാദങ്ങൾക്ക് തുടക്കം. പാർലമെന്റ് അടുത്തിടെ പാസാക്കിയ കൃഷി നിയമഭേദഗതിക്കെതിരെ പ്രമേയം പാസാക്കാനാണ് സംസ്ഥാന നിയമസഭ വിളിച്ചുകൂട്ടാൻ മന്ത്രിസഭ തീരുമാനിച്ചത്. ഇത്തരത്തിൽ സർക്കാരിന്റെ ഒരു തീരുമാനത്തിന് വിലങ്ങിടാൻ ഗവർണർക്ക് അധികാരമുണ്ടോ? പരിശോധിക്കാം എന്താണ് ഗവർണറുടെ വിവേചനാധികാരവും ഭരണഘടന ചുമതലയും എന്ന്,\nആർക്കാണ് സഭ വിളിച്ചുകൂട്ടാനുള്ള അധികാരം?\nഇന്ത്യൻ ഭരണഘടനയുടെ 174-ാം അനുഛേദത്തിലാണ് നിയമസഭ വിളിക്കാനുള്ള ഗവർണറുടെ ഉത്തരവാദിത്വത്തെക്കുറിച്ച് പറയുന്നത്. ഇത് പ്രകാരം സമയാസമയങ്ങളിൽ ഗവർണർ നിയമസഭ വിളിച്ചുകൂട്ടണം, ആറുമാസത്തിലൊരിക്കലെങ്കിലും സഭയെ വിളിച്ചുവരുത്തുന്നുവെന്ന് ഉറപ്പുവരുത്തേണ്ട ഉത്തരവാദിത്തവും ഗവർണറുടെ ചുമതലയാണെന്നും 174-ാം അനുഛേദത്തിൽ വ്യക്തമാക്കുന്നു. കൃത്യമായി പറഞ്ഞാൽ ഇത് ശരിക്കും ഗവർണറുടെ ബാധ്യതയാണ്.\nകാരണം, 163-ാം അനുഛേദത്തിന്റെ തൽപര്യമനുസരിച്ച് മാത്രമേ ഗവർണർക്ക് പ്രവർത്തിക്കാൻ സാധിക്കൂ. മുഖ്യമന്ത്രി തലവനായുള്ള മന്ത്രിസഭയുടെ സഹായവും ഉപദേശവും സ്വീകരിച്ചുകൊണ്ടു വേണം ഗവർണർ പ്രവർത്തിക്കാനെന്ന് 163(1) അനുഛേദം വ്യക്തമാക്കുന്നു.\nമന്ത്രിസഭാ തീരുമാനം തള്ളി സഭ വിളിക്കുന്നത് തടയാൻ ഗവർണർക്ക് അധികാരമുണ്ടോ?\nമന്ത്രിസഭയുടെ തലവനായ മുഖ്യമന്ത്രി വിസമ്മതിച്ചിട്ടും ഗവർണർക്ക് സഭയെ വിളിക്കാൻ കഴിയുന്ന ചില ഉദാഹരണങ്ങളുണ്ട്. മുഖ്യമന്ത്രിക്ക് ഭൂരിപക്ഷം നഷ്ടപ്പെട്ടതായി കാണുകയും സഭയിലെ നിയമസഭാംഗങ്ങൾ മുഖ്യമന്ത്രിക്കെതിരെ അവിശ്വാസ പ്രമേയം നിർദ്ദേശിക്കുകയും ചെയ്യുമ്പോൾ, ഗവർണർക്ക് സഭയെ വിളിച്ച് സ്വയം തീരുമാനിക്കാം. എന്നാൽ ഗവർണറുടെ വിവേചനാധികാരം ഉപയോഗിക്കുമ്പോഴുള്ള നടപടികൾ കോടതിയിൽ ചോദ്യം ചെയ്യപ്പെടാം.\nഎന്താണ് ഗവർണറുടെ വിവേചനാധികാരം?\nഗവർണർക്കുള്ള വിവേചനാധികാരം പ്രയോഗിക്കേണ്ട സന്ദർഭങ്ങളിൽ മന്ത്രിസഭാ തീരുമാനം കണ്ണടച്ചു നടപ്പാക്കാനുള്ള ബാധ്യത അദ്ദേഹത്തിനില്ലെന്ന് 163-ാം അനുഛേദത്തിൽ തന്നെ വ്യക്തമാക്കുന്നുണ്ട്. ഗവർണറുടെ വിവേചനാധികാരം ഭരണഘടന നൽകിയ അധികാര പരിധിക്കുള്ളിലാണ്. സഭ വിളിച്ച് ചേർക്കുന്നതും പിരിയുന്നതും സർക്കാർ തീരുമാനമനുസരിച്ചാണ്. പാസാക്കേണ്ട പ്രമേയത്തിന്റെ ഉള്ളടക്കവും അനിവാര്യതയും ഗവർണറല്ല തീരുമാനിക്കുന്നത്.\nപ്രത്യേക സമ്മേളനം 31ന് ചേരാൻ അനുമതി\n31ന് പ്രത്യേക നിയമസഭാ സമ്മേളനം ചേരാൻ ഗവർണർ ആരിഫ് മുഹമ്മദ് ഖാൻ അനുമതി നൽകി. സർക്കാർ നടപടി ക്രമങ്ങൾ പാലിച്ചതിനാലാണ് അനുമതിയെന്ന് രാജ്ഭവൻ വൃത്തങ്ങൾ പറഞ്ഞു. സ്പീക്കർ പി. ശ്രീരാമകൃഷ്ണൻ, മന്ത്രിമാരായ എ.കെ. ബാലൻ, വി.എസ്. സുനിൽകുമാർ എന്നിവർ കഴിഞ്ഞദിവസം രാജ് ഭവനിലെത്തി ചർച്ച നടത്തിയിരുന്നു. സഭ ചേരേണ്ട അടിയന്തര സാഹചര്യങ്ങള് വിശദീകരിച്ചു മുഖ്യമന്ത്രിയുടെ ഓഫിസ് കത്തും നൽകിയിരുന്നു.\nWeb Title: Role of governor in calling an assembly session


കരിമീൻ വിത്തുൽപാദന രംഗത്ത് സംരംഭകർക്ക് സൗജന്യ പരീശീലവുമായി കൃഷി വിജ്ഞാന കേന്ദ്രം; ഇപ്പോൾ അപേക്ഷിക്കാം – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nJuly 13, 2018 Mannira News Desk\t0 Comments Carp Fish, Farming, KVK, Training, കരിമീൻ, കരിമീൻ കൃഷി, കരിമീൻ വളർത്തൽ, കൃഷി വിജ്ഞാന കേന്ദ്രം, പരിശീലനം\nകരിമീൻ വിത്തുൽപാദന രംഗത്ത് സംരംഭകർക്ക് സൗജന്യ പരീശീലവുമായി കൃഷി വിജ്ഞാന കേന്ദ്രം. എറണാകുളം കൃഷി വിജ്ഞാന കേന്ദ്രമാണ് (കെവികെ) കരിമീൻ കൃഷി വ്യാപിപ്പിക്കുക, വിത്തുകളുടെ ലഭ്യത കൂട്ടുക എന്നീ ലക്ഷ്യങ്ങളോടെ പദ്ധതി നടപ്പാക്കുന്നത്. സിഎംഎഫ്ആർഐക്ക് കീഴിൽ പ്രവർത്തിക്കുന്ന കെവികെ ഈ മേഖലയിൽ സംരംഭകരാകാൻ താൽപര്യമുള്ളവരെ സഹായിക്കാൻ പരിശീലന പദ്ധതിയ്ക്കും രൂപം നൽകിക്കഴിഞ്ഞു.\nവിത്തുൽപാദനത്തിന് അമ്പത് സെന്റിൽ കുറയാത്ത ഓരുജല കുളങ്ങൾ ലഭ്യമാക്കാൻ കഴിയുന്നവരെയാണ് സംരംഭകരാകാൻ പരിശീലിപ്പിക്കുന്നത്. സംരംഭകരാകാൻ താൽപര്യമുളളവരെ സൗജന്യമായി പരിശീലിപ്പിക്കുന്നതിനായി ഈ മാസം 31 മുതൽ ആഗസ്ത്2വരെ കരിമീൻ വിത്തുൽപാദന സംരംഭകത്വ പരിപാടി സംഘടിപ്പിക്കും. ഹൈദരാബാദിലുള്ള ദേശീയ മത്സ്യവികസന ബോർഡിന്റെ സാമ്പത്തിക സഹായത്തോടെയാണ് പരിപാടി. കരിമീൻ കൃഷിക്ക് ഗുണനിലവാരമുള്ള വിത്തുകളുടെ ലഭ്യത കുറവ് ഒരു പ്രതിസന്ധിയായി തുടരുമ്പോഴാണ് കെവികെയുടെ നീക്കം ശ്രദ്ധേയമാകുന്നത്. സംസ്ഥാനത്ത് കരിമീനിന്റെ ആഭ്യന്തര ഉൽപാദനം വർധിപ്പിക്കാനുള്ള പ്രാരംഭ നടപടിയാണിത്.\nസ്വന്തമായി കരിമീൻ വിത്തുൽപാദന കേന്ദ്രങ്ങൾ സ്ഥാപിക്കാൻ പ്രാപ്തമാക്കുന്ന നിലയിലാണ് പരിശീലനം നൽകുന്നത്. പരിശീലനം വിജയകരമായി പൂർത്തിയാക്കിയവർ ആരംഭിക്കുന്ന വിത്തുൽപാദന കേന്ദ്രങ്ങളെ കെവികെയുടെ ഉപഗ്രഹ വിത്തുൽപാദന കേന്ദ്രമായി അംഗീകാരം നൽകും. ഒപ്പം വിപണന സൗകര്യങ്ങളും ഒരുക്കും. സംരംഭകത്വ പരിശീലനത്തിൽ പങ്കെടുക്കാൻ ഇപ്പോൾ അപേക്ഷിക്കാം. അപേക്ഷാം ഫോം കെവികെയുടെ വെബ്‌സൈറ്റായ www.kvkernakulam.org.in ൽ ലഭ്യമാണ്. പൂരിപ്പിച്ച അപേക്ഷ സീനിയർ സയന്റിസ്റ്റ് & ഹെഡ്, കൃഷി വിജ്ഞാന കേന്ദ്രം, ഞാറയ്ക്കൽ പോസ്റ്റ്, എറണാകുളം- 682505 എന്ന വിലാസത്തിൽ ഈ മാസം 25 ന് മുമ്പായി എത്തിക്കണം. കൂടുതൽ വിവരങ്ങൾക്ക് ഫോൺ 8281757450.\nAlso Read: നെൽക്കൃഷി കൈവിട്ടപ്പോൾ ശുദ്ധജല മത്സ്യകൃഷിയില് വിജയം കൊയ്ത് രാജകുമാരിയിൽ നിന്നുള്ള യുവകർഷകൻ\n← നെൽക്കൃഷി കൈവിട്ടപ്പോൾ ശുദ്ധജല മത്സ്യകൃഷിയില് വിജയം കൊയ്ത് രാജകുമാരിയിൽ നിന്നുള്ള യുവകർഷകൻ\nഏറ്റവും കൂടുതൽ തരിശുനിലം കൃഷിയോഗ്യമാക്കുന്ന പഞ്ചായത്തിന് 15 ലക്ഷത്തിന്റെ പുരസ്കാരവുമായി കൃഷി വകുപ്പ് →


കയറിയാല് ഇറങ്ങുവാന് കഴിഞ്ഞെന്നു വരില്ല! അത്രയധികം ഭീകരമാണ് ഈ തുരങ്കങ്ങള് | Derinkuyu To Catacombs Top Scariest Tunnels Around The World - Malayalam Nativeplanet\n»കയറിയാല് ഇറങ്ങുവാന് കഴിഞ്ഞെന്നു വരില്ല! അത്രയധികം ഭീകരമാണ് ഈ തുരങ്കങ്ങള്\n24 hrs ago അമേരിക്കയിലേക്ക് യാത്ര ചെയ്യാം നവംബര് മുതല്!\nഭൂമിക്കടിയിലെ ലോകങ്ങളാണ് തുരങ്കങ്ങള്. ഒറ്റ നോ‌ട്ടത്തില് കാണുവാനോ മനസ്സിലാക്കുവാനോ സാധിച്ചില്ലെങ്കിലും എന്നും മനുഷ്യരാശിയെ അമ്പരപ്പിക്കുന്ന കുറേ കാര്യങ്ങള് തുരങ്കങ്ങള്\nതുറന്നു കാണിച്ചിട്ടുണ്ട്. ഭൂമിക്കയില് വെളിച്ചത്തില് നിന്നും ഇരുളിലേക്ക് നടന്നെത്തുന്ന തുരങ്കങ്ങകള് മറ്റൊരു സംസ്കാരമാണ് കാണിക്കുന്നത്.\nരക്ഷപെടുവാനും ഒളിച്ചോടുവാനും മാത്രമല്ല, വ്യാവസായിക ആവശ്യങ്ങള്‍ക്കുമായെല്ലാം ഇത്തരം തുരങ്കങ്ങള് നിര്‍മ്മിക്കാറുണ്ട്.\nവെറുതെ കറിയിറങ്ങി പോകാവുന്നവയല്ല ഈ തുരങ്കങ്ങള്. ഒരു കാലഘട്ടത്തിന്റെ തന്നെ വലിയ കഥകള് ഇത്തരം തുരങ്കങ്ങള്‍ക്ക് പറയുവാനുണ്ടാവും. പത്തും ഇരുപതും മുതല് നൂറുകണക്കിനും ആയിരക്കണക്കിനും ആളുകളെ ഉള്‍ക്കൊള്ളുന്ന തുരങ്കങ്ങള് പരിചയപ്പെടാം...\nസ്ക്രീമിങ് ടണല്, ഒന്‍റാറിയോ\nപേടിപ്പിക്കുന്ന തുരങ്കങ്ങളില് ഒന്നാമത്തേതാണ് കാനഡയിലെ ഒന്‍റാറിയോയില് സ്ഥിതി ചെയ്യുന്ന സ്ക്രീമിങ് ടണല്. തീപ്പെട്ടി ഉരച്ചു ഇതിനുള്ളില് കയറിയാല് പെട്ടന്നു ജ്വാലയുടെ നിറം നീലയാകുമെന്നും പേടിപ്പെടുത്തുന്ന നിലവിളികള് ഇതിനുള്ളില് നിന്നും കേള്‍ക്കുവാന് സാധിക്കുമെന്നുമാണ് ആളുകള് പറയുന്നത്.\nബ്ലൂ ഗോസ്റ്റ് ടണല്,ഒന്‍റാറിയോ\nകാനഡിയിലെ മറ്റൊരു പ്രധാന തുരങ്കമാണ് ഒന്‍റാറിയോയിലെ ബ്ലൂ ഗോസ്റ്റ് ടണല്. സ്ക്രീമിങ് ടണലിനോട് ചേര്‍ന്നു സ്ഥിതി ചെയ്യുന്ന ഇത് ഉപേക്ഷിക്കപ്പെട്ട ഒരു റെയില്‍വേ ടണലാണ്. തുരങ്ക നിർമാണത്തിന്റെ ഭാഗമായി അടുത്തുള്ള പള്ളി ശ്മശാനം വെള്ളപ്പൊക്കത്തിൽ മുങ്ങി. 917 മൃതദേഹങ്ങളിൽ മൂന്നിലൊന്ന് മാത്രമാണ് സ്ഥലം മാറ്റിയത്. 600 ലധികം മൃതദേഹങ്ങൾ ഉയരുന്ന വെള്ളത്തിലാവുകയും ചെയ്തുവത്രെ. അതിന്‍റെ ബാക്കിയാണ് ഇവിടുക്കെ പ്രേതശല്യം എന്നാണ് മറ്റൊരു വിശ്വാസം.\nഭൂമിക്കടിയിലെ മറ്റൊരു ലോകം തന്നെയായിരുന്നു തുര്‍ക്കിയിലെ ഡെറിങ്കു എന്നു നിസംശയം പറയാം. എന്തുകൊണ്ടും ഒരു സ‍ഞ്ചാരിയെ അത്ഭുതപ്പെടുത്തുന്നതെല്ലാം ഇവിടെയുണ്ട്. വെറും തുരങ്കം എന്നു പറയുന്നതിനേക്കാളും തുരങ്ക നഗരം എന്നു പറയുന്നതാും ശരി. കാരണം ഭൂമിക്ക‌ടിയിലെ മറ്റൊരു നഗരമാണിത്. തുര്‍ക്കിയിലെ കാപ്പഡോസിയ പ്രദേശത്ത് ഡെറിങ്കു സ്ഥിതി ചെയ്യുന്നത്. ഏഴാം നൂറ്റാണ്ടിലോ എട്ടാം നൂറ്റാണ്ടിലോ ആണിത് നിര്‍മ്മിച്ചതെന്നാണ് കരുതപ്പെടുന്നത്. രാജ്യത്ത് വൈദേശിക അക്രമങ്ങളുണ്ടാകുമ്പോള് ജനങ്ങളെ സുരക്ഷിതരാക്കുക എന്ന ലക്ഷ്യത്തിലാണിത് നിര്‍മ്മിച്ചത്. ഇത്തരം സന്ദര്‍ഭങ്ങളില് ആളുകള്‍ക്ക് തുരങ്കത്തില് അഭയം നേടുവാനും സുരക്ഷിതരായി ഇരിക്കുവാനും സാധിക്കും. ഒരു ചെറിയ നഗരം തന്നെയാണിവിടെ ഭൂമിക്കടിയിലുള്ളത്. പള്ളികള്, താമസിക്കുവാനുള്ള ഇടങ്ങള്, ഭക്ഷണ ശാലകള്,കുതിര ലാടങ്ങള് തുടങ്ങിയവ ഈ ഭൂമിക്കടിയിലെ തുരങ്കത്തില് കാണാം. ഏകദേശം 20,000 ആളുകളെ വരെ ഉള്‍ക്കൊള്ളുവാന് ഇതിനു സാധിക്കും.\nഭൂമിക്കടിയിലെ ശവക്കല്ലറകളെയാണ് കാറ്റാകോംബ്സ് എന്നു പറയുന്നത്. നീണ്ടു കിടക്കുന്ന ഈ തുരങ്കങ്ങളില് നിറയെ തലയോട്ടികളും അസ്ഥികളുമാണ് കാണുവാന് സാധിക്കുക. ഇറ്റലിയിലും പരിസരങ്ങളിലുമായി ഏറ്റവും കുറഞ്ഞത് നാല്പത് കാറ്റാകോംബ്സ് ഉണ്ട് എന്നാണ് കണക്കുകള് പറയുന്നത്. ക്രിസ്ത്യന് മൃദേഹങ്ങള് സംസ്കരിക്കുന്നവയാണ് ഇവയിലധികമെങ്കിലും മറ്റു മതക്കാരുടെയും ജൂതന്മാരുടെയും ഒക്കെ ശവക്കല്ലറകള് ഇവിടെ കാണാം. രണ്ടാം നൂറ്റാണ്ടിലേയാണ് ഇവയില് മിക്കവയും. സാഹസികത ഇഷ്ടപ്പെടുന്നവര് മാത്രം ഇത് സന്ദര്‍ശിച്ചാല് മതിയാവും. ഇരുണ്ട വെളിച്ചത്തില് കിലോമീറ്ററുകളോളം നീണ്ടു കി‌ടക്കുന്ന ഗുഹകളാണ് ഇവിടെയുള്ളത്. ഷീറ്റില് പൊതിഞ്ഞ മൃതദേഹങ്ങളാണ് കുഴിയില് അടക്കുന്നത്.\nഇറ്റലിയിലെ ഭൂമിക്കടിയിലുള്ള അതിമനോഹരമായ മറ്റൊരിടമാണ് ഓര്‍വിറ്റോ. യഥാര്‍ത്ഥത്തില് എല്ലാ ിവധ സൗകര്യങ്ങളുമായി ഒരു കാലത്ത് മനുഷ്യര് ഉപയോഗിച്ചിരുന്ന നഗരമായിരുന്നു ഇത്. ഒരു കുന്നിന് മുകളിലാണിത് സ്ഥിതി ചെയ്യുന്നത്. കാലങ്ങളോളം വിസ്മൃതിയിലാണ്ടു പോയ ഇവിടം പിന്നീട് പുറംലോകം അറിയുന്നത് 1970 കളിലാണ്.440 ഗുഹകള് ഇവിടെയുണ്ട്. ഇവിടെ എത്തിയാല് തീര്‍ച്ചായും ഈ ഗുഹ സന്ദര്‍ശിക്കണം.\nഓള്‍ഡ് സാക്രെമെന്റോ, കാലിഫോര്‍ണിയ\nഭൂമിക്ക‌ടിയിലൂടെ നടന്ന് ഇല്ലാതായ ഒരു നഗരത്തിന്‍റെ ചരിത്രം അറിയണമെങ്കില് കാലിഫോര്‍ണിയയ്ക്ക് വരാം. 1861 ല് 1861ല് പസഫിക് മഹാസമുദ്രത്തില് നിന്ന് ആഞ്ഞടിച്ച കൊടുംകാറ്റ് ഇല്ലാതാക്കിയത് സാക്രെമെന്റോ എന്ന നഗരത്തെയായിരുന്നു. അതിന്റെ ബാക്കി പത്രമാണ് ഓള്‍ഡ് സാക്രെമെന്റോ സ്‌റ്റേറ്റ് ഹിസ്‌റ്റോറിക് പാര്‍ക്ക്കാണിച്ചു തരുന്നത്. ഭൂമിക്കടിയിലെ ടണലിലൂടെ പോയി ചരിത്രം മുഴുവനും മനസ്സിലാക്കാം.\nPC:Carol M. Highsmith\nRead more about: history haunted mystery


ആന്‍ഡ്രോയ്ഡ് ഫോണുകളില് ബാഡ് ന്യൂസ് മാല്‍വെയര് - TechLokam\nആന്‍ഡ്രോയ്ഡ് ഫോണുകളില് ബാഡ് ന്യൂസ് മാല്‍വെയര്\nAuthor TechLokam Editor | Posted on April 22, 2013 April 28, 2013\nഗൂഗിള് പ്ലേയിലെ 32 അപ്ലിക്കേഷനുകളെ ‘ബാഡ് ന്യൂസ് ‘ എന്ന് പേരുള്ള ഒരു മാല്‍വെയര് ബാധിച്ചതായി മൊബൈല് സുരക്ഷാകമ്പനിയായ ‘ലുക്കൗട്ട് ‘ റിപ്പോട്ടുചെയ്തു. ഈ റിപ്പോര്‍ട്ടിനെ തുടര്‍ന്ന് ഗൂഗിള് ആ ആപ്ലിക്കേഷനുകള് സ്റ്റോറില് നിന്ന് നീക്കിയതായും, അവയുടെ ഡെവലപ്പര്‍മാര്‍ക്ക് വിലക്ക് ഏര്‍പ്പെടുത്തിയതായും റിപ്പോര്‍ട്ട് പറയുന്നു. ഇതിന്‍റെ പേരു പോലെ ആന്‍ഡ്രോയ്ഡ് ഫോണ് ഉപയോക്താക്കളെ സംബന്ധിച്ച് ഇത് ശരിക്കും ‘ബാഡ് ന്യൂസ് ‘ തന്നെയാണ്.\nബാഡ്‌ന്യൂസ് ബാധിച്ചതായി കണ്ടെത്തിയ ഗൂഗിള് പ്ലേ സ്റ്റോറിലെ ആപ്ലിക്കേഷനുകളുടെ ഐക്കണുകള്\nഒരു അഡൈ്വര്‍ടൈസിങ് ശൃംഖല പോലെ പ്രവര്‍ത്തിക്കാന് കഴിയുന്ന ഒന്നാണ് ഈ മാല്‍വെയര്. ഗൂഗിള് പ്ലേ സ്റ്റോറില് നിന്ന് ബാഡ്‌ന്യൂസ് ആപുകള് 20 ലക്ഷം മുതല് 90 ലക്ഷം തവണ വരെ ഡൗണ്‍ലോഡ് ചെയ്തിട്ടുണ്ടെന്നാണ് കണക്ക്. എന്നുവെച്ചാല്, 90 ലക്ഷം ആന്‍ഡ്രോയ്ഡ് ഫോണുകളില് വരെ ഇത് ബാധിക്കാന് സാധ്യതയുണ്ട്. റഷ്യ, യുക്രൈന്, ജര്‍മനി എന്നിവിടങ്ങളിലെ ഉപയോക്താക്കളെയാണ് ബാഡ്‌ന്യൂസ് കാര്യമായി ബന്ധിച്ചതെന്നും ലുക്കൗട്ട് പറയുന്നു.\nമൊബൈല് വൈറസുകള് കൂടുതല് കരുത്താര്‍ജിക്കുന്നതിന് തെളിവാണ് ഇത്രയേറെ ഫോണുകളില് ബാഡ്‌ന്യൂസിന് കയറിപ്പറ്റാന് കഴിഞ്ഞതെന്ന് ലുക്കൗട്ട് പറയുന്നു. ആപ് പരിശോധനാവേളയില് ഈ മാല്‍വെയര് അതിന്റെ ദുഷ്ടസ്വഭാവം പുറത്തെടുക്കാതെ ഒതുങ്ങിയിരിക്കും. അങ്ങനെ അതിന് പരിശോധകരെ കബളിപ്പിക്കാനാകും. പിന്നീട് സൗകര്യംപോലെ അത് തനിനിറം കാട്ടുകയാണ് ചെയ്യുക. ഈ കബളിപ്പിക്കല് സ്വഭാവം കൊണ്ടാണ് ബാഡ്‌ന്യൂസിന് ഇത്രയേറെ ഫോണുകളില് എത്താന് പറ്റിയതെന്ന് ലുക്കൗട്ട് പറയുന്നു. മാത്രമല്ല, അഡൈ്വര്‍ടൈസിങ് ശൃംഖല പോലെ പ്രവര്‍ത്തിക്കാന് കഴിയുന്ന മൊബൈല് വൈറസ് പ്രത്യക്ഷപ്പെടുന്നതും ആദ്യമായാണ്.\nവ്യാജ വാര്‍ത്താസന്ദേശങ്ങള് അയയ്ക്കാനും, അതുവഴി യൂസര്‍മാരെക്കൊണ്ട് ഫോണില് ആപ്ലിക്കേഷന് ഇന്‍സ്റ്റാള് ചെയ്യാന് പ്രേരിപ്പിക്കാനും ബാഡ്‌ന്യൂസ് ദുഷ്ടപ്രോഗ്രാമിന് സാധിക്കും. ഒപ്പം ഫോണ് നമ്പറും ഐഡിയും ഈ ദൃഷ്ടശൃംഖലയുടെ കമാന്‍ഡ് ആന്‍ഡ് കണ്‍ട്രോള് സെര്‍വറിലേക്ക് അയച്ചുകൊടുക്കാനും അതിനാകും.\nആന്‍ഡ്രോയ്ഡ് ഫോണുകളുപയോഗിക്കുന്നവര്‍ക്ക് കുടുതല് കരുതല് വേണമെന്നാണ് പുതിയ സംഭവം നല്‍കുന്ന പാഠം.


State Bank of India alerts customers banking fraud - Malayalam Goodreturns\n» ബാങ്ക് അക്കൗണ്ടില് നിങ്ങളുടെ പണം സുരക്ഷിതമായിരിക്കണോ? മുന്നറിയിപ്പുമായി എസ്ബിഐ\nബാങ്ക് അക്കൗണ്ടില് നിങ്ങളുടെ പണം സുരക്ഷിതമായിരിക്കണോ? മുന്നറിയിപ്പുമായി എസ്ബിഐ\nPublished: Thursday, December 17, 2020, 21:09 [IST]\nബാങ്കിംഗ് രംഗവുമായി ബന്ധപ്പെട്ട തട്ടിപ്പ് പരാതികളും കേസുകളും അടുത്ത കാലത്തായി രാജ്യത്ത് വ്യാപകമാണ്. ആയിരക്കണക്കിന് കോടികള് തട്ടിപ്പ് നടത്തി വ്യവസായ ഭീമന്മാര് വരെ രാജ്യം വിടുന്നത് ഒരു വശത്ത്. മറുവശത്ത് ബാങ്കിംഗ് ഉപഭോക്താക്കളെ കെണിയിലാക്കി പറ്റിക്കുന്നവര്. എന്തായും ഇത്തരം തട്ടിപ്പുകാരെ സൂക്ഷിക്കണം എന്നുളള മുന്നറിയിപ്പുമായി മുന്നോട്ട് വന്നിരിക്കുകയാണ് സ്‌റ്റേറ്റ് ബാങ്ക് ഓഫ് ഇന്ത്യ.\n42 കോടി ഉപഭോക്താക്കളുളള ബാങ്കാണ് സ്‌റ്റേറ്റ് ബാങ്ക് ഓഫ് ഇന്ത്യ. ബാങ്കിന്റെ പേരും പറഞ്ഞ് തട്ടിപ്പിലൂടെ പണം തട്ടുന്നവരെ സൂക്ഷിക്കാനാണ് തങ്ങളുടെ കോടിക്കണക്കിന് വരുന്ന ഉപഭോക്താക്കലോട് എസ്ബിഐ ആവശ്യപ്പെട്ടിരിക്കുന്നത്. എസ്ബിഐ ഇടപാടുകാരായ ആളുകള് തങ്ങളുടെ വ്യക്തിവിവരങ്ങള് മറ്റാരുമായും പങ്കുവെയ്ക്കരുത് എന്ന് ബാങ്ക് വ്യക്തമാക്കുന്നു.\nസ്‌റ്റേറ്റ് ബാങ്ക് ഓഫ് ഇന്ത്യ തങ്ങളുടെ ഔദ്യോഗിക ട്വിറ്റര് പേജിലാണ് ഉപഭോക്താക്കള്‍ക്കുളള മുന്നറിയിപ്പും നിര്‍ദേശങ്ങളും പങ്കുവെച്ചിരിക്കുന്നത്. പണം ബാങ്ക് അക്കൗണ്ടില് സുരക്ഷിതമായിരിക്കണം എന്നാണ് ആഗ്രഹിക്കുന്നതെങ്കിലും സ്വകാര്യ വിവരങ്ങള് മറ്റൊരാളുമായി പങ്കുവെയ്ക്കാതെ സ്വകാര്യമായി തന്നെ സൂക്ഷിക്കുന്നതാണ് നല്ലത്.\nപാന് കാര്‍ഡ് നമ്പര്, ഐഎന്‍ബി ക്രഡന്‍ഷ്യല്‍സ്, മൊബൈല് നമ്പര്, യുപിഐ പിന്, എടിഎം കാര്‍ഡ് നമ്പര്, എടിഎം പിന്, യുപിഐ വിപിഎ എന്നിവ മറ്റൊരാളുമായി പങ്കുവെയ്ക്കുന്നതിന് മുന്‍പ് രണ്ടാമതൊന്ന് ചിന്തിക്കണം. എന്തെങ്കിലും തട്ടിപ്പ് സംശയിക്കുകയാണ് എങ്കില് സര്‍ക്കാരിന്റെ സൈബര് ക്രൈം വിഭാഗത്തില് പരാതി നല്‍കണമെന്നും എസ്ബിഐ പറയുന്നു. നേരത്തെ ബാങ്കിന്റെ പേരില് തട്ടിപ്പ് ഇമെയിലുകള് അയക്കുന്നതിനെ കുറിച്ചും എസ്ബിഐ ഇടപാടുകാര്‍ക്ക് മുന്നറിയിപ്പ് നല്‍കിയിരുന്നു.\nRead more about: sbi bank ബാങ്ക് എസ്ബിഐ ബാങ്ക് തട്ടിപ്പ്\nState Bank of India alerts customers banking fraud


Leaders of Jose K Mani fraction in Idukki joins Congress | ജോസ് കെ മാണിക്ക് പണി കൊടുത്ത് കോൺഗ്രസ്, കോട്ടയത്തിന് പിറകെ ഇടുക്കിയിലും ജോസ് പക്ഷത്ത് ചോർച്ച - Malayalam Oneindia\n18 min ago നരേന്ദ്ര മോദി കൊറോണ വാക്‌സിന് സ്വീകരിക്കും; മുഖ്യമന്ത്രിമാരും... റിപ്പോര്‍ട്ട്\n25 min ago കേരളത്തിലെ പൊതുജനങ്ങൾക്ക് എപ്പോൾ കൊവിഡ് വാക്സിൻ ലഭിക്കും? ഓണത്തിന് ശേഷമെന്ന് വിദഗ്ധർ\n32 min ago 'തിളങ്ങുന്നതും മികച്ചതുമായ ഭാവിയിലേക്ക് ഉറ്റ് നോക്കുന്ന സന്തോഷവാനായ വയസ്സൻ', ട്രംപിനെ ട്രോളി ഗ്രേറ്റ\nPublished: October 26 2020, 18:56 [IST]\nഇടുക്കി:3ദശാബ്ദക്കാലം നീണ്ട് നിന്ന യുഡിഎഫ് ബന്ധം ഉപേക്ഷിച്ചാണ് തദ്ദേശ തിരഞ്ഞെടുപ്പിന് തൊട്ട് മുന്‍പായി കേരള കോണ്‍ഗ്രസ് ജോസ് കെ മാണി വിഭാഗം ഇടത് പക്ഷത്തേക്ക് ചേക്കേറിയത്. എല്‍ഡിഎഫിനൊപ്പം ചേര്‍ന്ന് നേട്ടമുണ്ടാക്കാം എന്നുളള ജോസ് കെ മാണിയുടെ കണക്ക് കൂട്ടലുകള്‍ക്ക് തുടക്കത്തില് തന്നെ തിരിച്ചടികളേല്‍ക്കുകയാണ്.\nജോസ് പക്ഷത്തെ പല പ്രമുഖ നേതാക്കളും ഇതിനകം ജോസഫ് പക്ഷത്തേക്കും കോണ്‍ഗ്രസിലേക്കുമായി കൂടുമാറിയിട്ടുണ്ട്. കോട്ടയത്തെ പല പ്രാദേശിക നേതാക്കളും അണികളും ജോസിനെ വിട്ടു. കൊഴിഞ്ഞ് പോക്കിന്റെ അനുരണനങ്ങള് ഇടുക്കിയിലും ജോസ് വിഭാഗത്തിന് തിരിച്ചടിയായിരിക്കുകയാണ്.\nസിപിഎം ബന്ധത്തിൽ അമർഷം\nജോസ് കെ മാണിയുടെ സിപിഎം ബന്ധത്തില് പാര്‍ട്ടിക്കുളളില് കടുത്ത അതൃപ്തിയാണ് പുകയുന്നത്. ബാര് കോഴ അടക്കമുളള വിഷയങ്ങളാണ് കേരള കോണ്‍ഗ്രസ് നേതാക്കള്‍ക്കും അണികള്‍ക്കും ഉളള അമര്‍ഷത്തിന് കാരണം. കെഎം മാണിയെ യുഡിഎഫ് ആണ് ചതിച്ചത് എന്നുളള ജോസ് കെ മാണിയുടെ വാദം ഒരു വിഭാഗം നേതാക്കളും അണികളും കണക്കിലെടുത്തിട്ടില്ല.\nജോസ് പക്ഷം ചോരുന്നു\nനേരത്തെ കോട്ടയത്ത് നിന്നും കോഴിക്കോട് നിന്നും അടക്കം ജോസ് കെ മാണി വിഭാഗത്തില് നിന്ന് നേതാക്കളുടേയും അണികളുടേയും കൊഴിഞ്ഞ് പോക്കുണ്ടായിരുന്നു. ഇപ്പോള് ഇടുക്കിയിലും ജോസ് പക്ഷം ചോരുകയാണ്. ഇടുക്കി ജില്ലയിലെ കഞ്ഞിക്കുഴി പഞ്ചായത്ത് പ്രസിഡണ്ടായ രാജേശ്വരി അടക്കമുളളവരാണ് ജോസ് പക്ഷത്ത് നിന്ന് രാജി വെച്ച് കോണ്‍ഗ്രസില് ചേര്‍ന്നിരിക്കുന്നത്.\nകഞ്ഞിക്കുഴി പഞ്ചായത്ത് പൊന്നരത്താന് വാര്‍ഡില് നിന്നുളള ജനപ്രതിനിധിയാണ് രാജേശ്വരി. രാജേശ്വരി മാത്രമല്ല ജോസ് പക്ഷം വിട്ട് കോണ്‍ഗ്രസില് എത്തിയിരിക്കുന്നത്. കഞ്ഞിക്കുഴി പഞ്ചായത്തിലെ മുന് അംഗമായ അനിറ്റ ജോഷി അടക്കമുളള 23 പേരും കോണ്‍ഗ്രസില് ചേര്‍ന്നത് ജോസ് പക്ഷത്തിന് ക്ഷീണമായിരിക്കുകയാണ്.\nകഞ്ഞിക്കുഴി പഞ്ചായത്തിലെ പൊന്നാരത്താന് വാര്‍ഡില് നിന്നുളള ജനപ്രതിനിധിയാണ് കോണ്‍ഗ്രസില് ചേര്‍ന്ന രാജേശ്വരി. ഇതോടെ കഞ്ഞിക്കുഴി പഞ്ചായത്തില് കേരള കോണ്‍ഗ്രസിന്റെ അംഗബലം കുറഞ്ഞിരിക്കുകയാണ്. രാജേശ്വരി പാര്‍ട്ടി വിട്ടതോടെ ജോസ് പക്ഷത്തിന് ഒരു അംഗം മാത്രമാണ് പഞ്ചായത്തില് അവശേഷിക്കുന്നത്. നേരത്തെ മൂന്ന് അംഗങ്ങള് പാര്‍ട്ടിക്കുണ്ടായിരുന്നു\nജോസ് പക്ഷം ആശങ്കയിൽ\nഇടുക്കി കോണ്‍ഗ്രസ് ജില്ലാ അധ്യക്ഷന് ഇബ്രാഹിംകുട്ടി കല്ലാര് ജോസ് പക്ഷത്ത് നിന്ന് എത്തിയ രാജേശ്വരിക്ക് കോണ്‍ഗ്രസ് അംഗത്വം നല്‍കി പാര്‍ട്ടിയിലേക്ക് സ്വീകരണം നല്‍കി. ഇടുക്കി എംപിയായ ഡീന് കുര്യാക്കോസും പരിപാടിയില് പങ്കെടുത്തു. പാര്‍ട്ടിയില് നിന്നുളള നേതാക്കളുടേയും അണികളുടേയും ചോര്‍ച്ച ജോസ് പക്ഷത്തെ ആശങ്കയിലാക്കിയിട്ടുണ്ട്.\nകോട്ടയത്തെ തദ്ദേശ സ്ഥാപനങ്ങളിലെ ഭാരവാഹികളായ ജോസ് പക്ഷത്തെ നേതാക്കളുടെ ഒരു കൂട്ടം തന്നെ കഴിഞ്ഞ ദിവസം ജോസഫ് പക്ഷത്തേക്ക് പോയിരിക്കുന്നത്. ഈരാറ്റുപേട്ട ബ്ലോക്ക് പഞ്ചായത്ത് വൈസ് പ്രസിഡണ്ടായ ലിസി തോമസ്, തിടനാട് പഞ്ചായത്ത് സ്ഥിരം സമിതി അധ്യക്ഷനായ സേവ്യര് കണ്ടത്തിന്‍കര, പഞ്ചായത്തിലെ അംഗങ്ങള് ആയ ഉഷ ശശി, മേഴ്‌സി തോമസ്, തിടനാട് പഞ്ചായത്ത് മുന് പ്രസിഡണ്ടും ജോസ് വിഭാഗത്തെ സംസ്ഥാന കമ്മിറ്റി അംഗവും ആയ എടി തോമസ് അഴകത്ത് എന്നിവരാണ് കഴിഞ്ഞ ദിവസം ജോസഫ് പക്ഷത്തേക്ക് കൂറുമാറിയത്.\nകൂടുതൽ പേർ തനിക്കൊപ്പം വരും\nകോട്ടയം ജില്ലയിലെ 71 പഞ്ചായത്തുകളിലെ 1140 വാര്‍ഡുകളിലെ 256 എണ്ണവും കേരള കോണ്‍ഗ്രസിന്റെതാണ്. കൂടുതല് നേതാക്കളും അണികളും തനിക്കൊപ്പം വരുമെന്നാണ് പിജെ ജോസഫ് അവകാശപ്പെടുന്നത്. ജോസ് കെ മാണിയും കൂട്ടരും എല്‍ഡിഎഫില് ചേര്‍ന്നത് തിരിച്ചടി ആകില്ലെന്നാണ് പിജെ ജോസഫ് യുഡിഎഫ് നേതൃത്വത്തിന് ഉറപ്പ് നല്‍കിയിരിക്കുന്നത്.\nതോമസ് ഉണ്ണിയാടനും ജോയ് എബ്രഹാമും അടക്കമുളള നേതാക്കൾ നേരത്തെ തന്നെ ജോസ് പക്ഷവുമായുളള ബന്ധം ഉപേക്ഷിച്ചിട്ടുളളതാണ്. ജോസ് പക്ഷത്ത് നിന്നും വരുന്ന നേതാക്കളെ തദ്ദേശ തിരഞ്ഞെടുപ്പില് മത്സരിപ്പിക്കാം എന്നത് അടക്കമുളള വാഗ്ദാനം ആണ് യുഡിഎഫ് മുന്നോട്ട് വെയ്ക്കുന്നത് എന്നാണ് റിപ്പോർട്ടുകൾ. ജോസ് പക്ഷത്തെ ഒപ്പം നിർത്തിയത് കൊണ്ട് നേട്ടമുണ്ടോ എന്ന് എൽഡിഎഫിന് മനസ്സിലാകണമെങ്കിൽ തദ്ദേശ തിരഞ്ഞെടുപ്പ് ഫലം വരണം.\nLeaders of Jose K Mani fraction in Idukki joins Congress\nStory first published: Monday, October 26, 2020, 18:56 [IST]


വയർമാൻ എഴുത്തു പരീക്ഷ ജനുവരി 9ന് – School Vartha | Educational News Network\nവയർമാൻ എഴുത്തു പരീക്ഷ ജനുവരി 9ന്\nPublished: December 29, 202011:12 pm Updated: 11:17 pm\nതിരുവനന്തപുരം: കേരള സ്റ്റേറ്റ് ഇലക്ട്രിസിറ്റി ലൈസൻസിങ് ബോർഡ് നടത്തുന്ന വയർമാൻ എഴുത്തു പരീക്ഷ ജനുവരി 9ന്. രാവിലെ 11 മുതൽ ഒരു മണി വരെയായിരിക്കും പരീക്ഷ. വിവിധ ജില്ലാ കേന്ദ്രങ്ങളിലായി നടക്കുന്ന പരീക്ഷയിൽ പരീക്ഷാർഥികൾ കോവിഡ് മാനദണ്ഡങ്ങൾ കൃത്യമായും പാലിച്ചിരിക്കണം. പരീക്ഷ ആരംഭിക്കുന്നതിന് രണ്ട് മണിക്കൂർ മുമ്പ് ഹാൾടിക്കറ്റ്, അനുബന്ധമായി ചേർത്തിട്ടുള്ള സ്വയം പൂരിപ്പിച്ച ഫോം എന്നിവ സഹിതം വേണം പരീക്ഷാകേന്ദ്രത്തിൽ ഹാജരാകേണ്ടത്. കൂടുതൽ വിവരങ്ങൾക്ക് അതത് ജില്ലാ ഇലക്ട്രിക്കൽ ഇൻസ്‌പെക്ടറേറ്റുമായി ബന്ധപ്പെടുക.\nPrevious Previous post: കമ്പൈന്‍ഡ് ഗ്രാജുവേറ്റ് ലെവല് പരീക്ഷ; ജനുവരി 31 വരെ അപേക്ഷിക്കാം\nNext Next post: ഹ്രസ്വകാല തൊഴിലധിഷ്ഠിത കോഴ്‌സുകളിലേക്ക് അപേക്ഷിക്കാം.\nകൈമനത്തെ സര്‍ക്കാര് വനിത പോളിടെക്നിക് കോളജില് അധ്യാപക ഒഴിവ്\nPublished: December 30, 20209:21 pm Updated: December 31, 202012:33 pm\nതിരുവനന്തപുരം: കൈമനത്തെ സര്‍ക്കാര് വനിത പോളിടെക്നിക് കോളജിലെ ഇലക്ട്രോണിക്സ് എന്‍ജിനിയറിങ് വിഭാഗത്തില് അധ്യാപക ഒഴിവിലേക്ക് അപേക്ഷകള് ക്ഷണിച്ചു. ഒരു ഒഴിവാണുള്ളത്. താല്‍ക്കലിക നിയമനമാണ്. ഇലക്ട്രോണിക്സ് ആന്റ് കമ്മ്യൂണിക്കേഷനില്…


ഡെബിയൻ ലെന്നി റിലീസ് ചെയ്തു | ശാസ്ത്രകൗതുകം\nഡെബിയൻ ലെന്നി റിലീസ് ചെയ്തു\n22 മാസത്തെ യത്നത്തിനൊടുവിൽ ലെന്നി എന്ന് കോഡ്നെയിം നൽകിയ ഡെബിയൻ ഗ്നൂ/ലിനക്സ് വേർഷൻ 5.0 പുറത്തിറങ്ങി. പന്ത്രണ്ട് വിവിധ പ്രോസസർ ആർക്കിടെക്ചറുകളെ സപ്പോർട്ട് ചെയ്യുന്ന ഒരു സ്വതന്ത്ര ഓപ്പറേറ്റിങ് സിസ്റ്റമാണ് ഡെബിയൻ. കെഡിഇ, ഗ്നോം, എക്സ്‌എഫ്സിഇ, എൽഎക്സ്ഡിഇ എന്നീ ഡെസ്ക്ടോപ്പ് എൻവയൺമെന്റുകളാണ് ഡെബിയൻ പിന്തുണയ്ക്കുന്നത്. FHS v2.3, LSB v3.2യ്ക്കായി വികസിപ്പിച്ച സോഫ്റ്റ്‌വെയർ എന്നിവയുമായി കമ്പാറ്റിബിളാണിത്.\nപാംടോപ്പുകളും ഹാൻഡ്ഹെൽഡ് സിസ്റ്റങ്ങളും മുതൽ സൂപ്പർകമ്പ്യൂട്ടറുകൾ വരെയുള്ള കമ്പ്യൂട്ടറുകൾ റൺ ചെയ്യാൻ ഉപയോഗിക്കുന്ന ഓപ്പറേറ്റിങ് സിസ്റ്റമാണ് ഡെബിയൻ ഗ്നൂ/ലിനക്സ്. സൺ സ്പാർക്, എച്ച്പി ആൽഫ, മോട്ടറോള / ഐബിഎം പവർപിസി, ഇന്റൽ ഐഎ-32 (ഐ386), ഐഎ-64, എച്ച്പി പിഎ-ആർഐഎസ്സി (എച്ച്പിപിഎ), എംഐപിഎസ് (മിപ്സ്, മിപ്സെൽ), എആർഎം (ആം, ആമെൽ), ഐബിഎം എസ്/390, എഎംഡി 64, ഇന്റൽ ഇഎം64ടി എന്നീ ആർക്കിടെക്ചറുകളാണ് സപ്പോർട്ട് ചെയ്യുന്നത്.\nപല സ്റ്റോറേജ് ഡിവൈസുകളിലും ഉപയോഗിക്കുന്ന മാർവെല്ലിന്റെ ഒറിയോൺ പ്ലാറ്റ്ഫോമിനെ ഡെബിയൻ ഗ്നൂ/ലിനക്സ് 5.0 ലെന്നി പിന്തുണയ്ക്കുന്നു. QNAP ടർബോ സ്റ്റേഷൻ സീരീസ്, എച്ച്പി മീഡിയ വോൾട്ട് എംവി2120, ബഫലോ കുറോബോക്സ് പ്രൊ എന്നീ സ്റ്റോറേജ് ഡിവൈസുകളെയും ലെന്നി സപ്പോർട്ട് ചെയ്യുന്നു. ഇതിന് പുറമേ അസൂസ് ഈ‍ൗ പിസി അടക്കം വിവിധ നെറ്റ്ബുക്കുകളും ലെന്നിയിൽ സുഗമമായി പ്രവർത്തിക്കും. എംബഡ് ചെയ്ത എആർഎം സിസ്റ്റങ്ങൾക്കായി ഡെബിയൻ സോഴ്സ് പാക്കേജുകൾ ക്രോസ്-ബിൽറ്റ് ചെയ്ത് വലിപ്പം കുറയ്ക്കാൻ അനുവദിക്കുന്ന എംഡെബിയൻ എന്ന ബിൽഡ് ടൂൾസും ലെന്നിയോടൊപ്പം എത്തുന്നു.\nപുതിയ ARM EABI പോർട്ട് ആയ ആർമെൽ ലെന്നിയിൽ ചേർത്തതിനാൽ ഇപ്പോഴത്തേതും ഭാവിയിൽ വരാനിരിക്കുന്നതുമായ എആർഎം പ്രോസസറുകൾ കൂടുതൽ ഫലപ്രദമായി റൺ ചെയ്യാനാവും. സ്വഭാവികമായും ഉപയോഗമില്ലാതായ പഴയ എആർഎം പോർട്ട് (ആം) ഉപേക്ഷിച്ചു.\nഈ റിലീസിൽ നിരവധി അപ്ഡേറ്റഡ് സോഫ്റ്റ്‌വെയർ പാക്കേജുകളുണ്ട്. സ്റ്റെബിലിറ്റി കണക്കിലെടുത്ത് ഗ്രാഫിക്കൽ യൂസർ ഇന്റർഫെയ്സായി കെ ഡെസ്ക്ടോപ്പ് എൻവയൺമെന്റ് 3.5.10 ആണ് ഉപയോഗിക്കുന്നത്. കെഡിഇയുടെ ഏറ്റവും പുതിയ വേർഷനായ 4.2 ലെന്നിയ്ക്കൊപ്പം ലഭിക്കില്ലെന്ന് സാരം. എന്നാൽ ഡെബിയൻ ലെന്നിയുടെ ഡീഫോൾട്ട് ജിയുഐ ഗ്നോം ഡെസ്ക്ടോപ്പ് എൻവയൺമെന്റ് 2.22.2 ആണ്. Xfce 4.4.2, LXDE 0.3.2.1, ഗ്നൂസ്റ്റെപ്പ് ഡെസ്ക്ടോപ്പ് 7.3, X.Org 7.3 എന്നിവയാണ് ലഭ്യമായ മറ്റ് ജിയുഐകൾ. ഓപ്പൺഓഫീസ് 3.0 ലഭ്യമാണെങ്കിലും ലെന്നിയിൽ 2.4.1 ആണ് ഉൾപ്പെടുത്തിയിട്ടുള്ളത്. ഗ്നൂ ഇമേജ് മാനിപ്പുലേഷൻ പ്രോഗ്രാം (ജിമ്പ്) 2.4.7 ആണുള്ളത്. ഡീഫോൾട്ട് ബ്രൗസർ മൊസില്ല ഫയർഫോക്സിന്റെ അൺബ്രാൻഡഡ് വേർഷനായ ഐസ്‌വീസൽ 3.0.6 ആണ്. ഡീഫോൾട്ട് ഇമെയ്‌ല് യൂട്ടിലിറ്റിയായി മൊസില്ല തണ്ടർബേഡിന്റെ അൺബ്രാൻഡഡ് വേർഷനായ ഐസ്ഡോവ് 2.0.0.19 ഉപയോഗിച്ചിരിക്കുന്നു. PostgreSQL 8.3.6, MySQL 5.0.51a, GNU Compiler Collection 4.3.2, Linux kernel version 2.6.26, Apache 2.2.9, Samba 3.2.5, Python 2.5.2 and 2.4.6, Perl 5.10.0, PHP 5.2.6, Asterisk 1.4.21.2, Emacs 22, Inkscape 0.46, Nagios 3.06, Xen Hypervisor 3.2.1 (dom0 as well as domU support), OpenJDK 6b11 തുടങ്ങിയ 23,000ൽ ഏറെ റെഡി-ടു-യൂസ് സോഫ്റ്റ്‌വെയർ പാക്കേജുകൾ ഉൾപ്പെടുത്തിയിരിക്കുന്നു.\nഎക്സ്.ഓർഗ് 7.3 ഇന്റഗ്രേറ്റ് ചെയ്തതോടെ എക്സ് സെർവർ മിക്ക ഹാർഡ്‌വെയറുമായും ഓട്ടോകോൺഫിഗർ ചെയ്യും. പുതുതായി ഉൾപ്പെടുത്തിയ പാക്കേജുകൾ എൻടിഎഫ്‌എസ് ഫയൽ സിസ്റ്റത്തിന് പൂർണ്ണ പിന്തുണ നൽകുകയും മിക്ക മൾട്ടിമീഡിയ കീകളും ഉപയോഗക്ഷമമാക്കുകയും ചെയ്തിരിക്കുന്നു. swfdec, ഗ്നാഷ് പ്ലഗ് ഇന്നുകളിലൂടെ അഡോബി ഫ്ലാഷ് ഫോർമാറ്റിലുള്ള ഫയലുകൾ സപ്പോർട്ട് ചെയ്യുന്നു. സിപിയു ഫ്രീക്വൻസി സ്കെയിലിങ് അടക്കം നോട്ട്ബുക്കുകൾക്ക് വേണ്ടി പല മെച്ചപ്പെടുത്തലുകളും വരുത്തിയിട്ടുണ്ട്. വിനോദത്തിനായി പല പുതിയ ഗെയ്മുകളും ചേർത്തിരിക്കുന്നു. പുതുതായി ഉൾപ്പെടുത്തിയ ഗോപ്ലേ എന്ന ഗ്രാഫിക്കൽ ഗെയിംസ് ബ്രൗസർ ഡെബിയനിലെ ഗെയിമുകൾക്ക് ആവശ്യമായ ഫിൽറ്ററുകളും സേർച്ച് സൗകര്യവും സ്ക്രീൻഷോട്ടുകളും വിവരണങ്ങളും നൽകും.\nഓപ്പൺജെഡികെ, ഗ്നൂ ജാവ കമ്പൈലർ, ഗ്നൂ ജാവ ബൈറ്റ്കോഡ് ഇന്റർപ്രെറ്റെർ, ക്ലാസ്പാത്ത് തുടങ്ങി സൺ ജാവ ടെക്നോളജിയുടെ സ്വതന്ത്ര വേർഷനുകൾ ലെന്നിയിൽ ലഭ്യമായതിനാൽ ഡെബിയന്റെ പ്രധാന റെപ്പോസിറ്ററിയിൽ ഇനി മുതൽ ജാവ-അധിഷ്ഠിത പ്രവർത്തകങ്ങളും ലഭിക്കും.\nബിറ്റ് ടോറന്റ് വഴി ലെന്നി സൗജന്യമായി ഡൗൺലോഡ് ചെയ്യാം. ടോറന്റുകൾ ഉപയോഗിച്ച് പരിചയമില്ലാത്തവർക്ക് എച്ച്ടിടിപി വഴിയും ജിഗ്ഡോ വഴിയും ഇമേജ് സിഡികൾ ആക്സസ് ചെയ്യാം. ഡിവിഡി, സിഡി-റോം, ബ്ലൂ-റേ ഡിസ്ക് തുടങ്ങിയ ഫോർമാറ്റുകളിൽ അധികം താമസിയാതെ ലെന്നി ലഭ്യമാകും. ഡെബിയൻ എച്ചിൽ നിന്ന് ലെന്നിയിലേക്ക് ഓട്ടോമാറ്റിക് അപ്ഗ്രഡേഷൻ ആപ്റ്റിട്യൂട് പാക്കേജ് മാനേജർ ഉപയോഗിച്ച് നടക്കും.\n2008 ഡിസംബർ 26ന് കാർ അപകടത്തിൽ കൊല്ലപ്പെട്ട ഡെബിയൻ ഡെവലപ്പറും എംഐപിഎസ് ആർക്കിടെക്ചറിന്റെയും ലിനക്സ് കെർണലിന്റെ എംഐപിഎസ് പോർട്ടിന്റെയും മറ്റും പ്രധാന സപ്പോർട്ടറുംആയിരുന്ന തീമോ സീഫെറിനാണ് (Thiemo Seufer) ഡെബിയൻ കുടുംബം ലെന്നി സമർപ്പിച്ചിരിക്കുന്നത്.\nലെന്നിയിൽ മികച്ച മലയാളം സപ്പോർട്ടും\nഡെബിയൻ ഗ്നൂ/ലിനക്സ് 5.0 ലെന്നിയുടെ ഇൻസ്റ്റോളർ മലയാളം അടക്കം 63 ഭാഷകളിൽ ലഭ്യമാണ്. എച്ച് മുതൽ തന്നെ മലയാളം ഇന്റർഫേസ് ഉണ്ടെങ്കിലും ഇത്തവണ പിഴവറ്റ റെൻഡറിങ് ആണ് ഉള്ളത്. ഡെബ്കോൺഫ് ടെംപ്ലേറ്റുകൾ 85 ഭാഷകളിലേക്ക് പരിഭാഷപ്പെടുത്തിയിരിക്കുന്നു. അതിൽ തന്നെ 14 ഭാഷകളിൽ പകുതിയിലധികം ഫയലുകൾ പരിഭാഷപ്പെടുത്തിയിട്ടുണ്ട്.\nഇംഗ്ലീഷ് ഒഴികെയുള്ള ഏതെങ്കിലും ഭാഷയിലേക്ക് എല്ലാ ഡെബ്കോൺഫ് ടെംപ്ലേറ്റുകളും പരിഭാഷപ്പെടുത്തിയ ആദ്യ തവണയാണിത്. ഫ്രെഞ്ച്, ജർമ്മൻ, പോർച്ചുഗീസ് ഭാഷകളാണ് ഈ നേട്ടം കൊയ്തത്. ഒൻപതു ഭാഷകളിൽ 75%ന് മേൽ പരിഭാഷ നടന്നിട്ടുണ്ട്. പ്രഖ്യാപനത്തിന് തൊട്ടുമുമ്പ് സ്വീഡിഷ് ഭാഷ 100% തികച്ചതായാണ് അറിവ്. ഡെബിയന്റെ വെബ്സൈറ്റ് 36 ഭാഷകളിൽ ലഭ്യമാണ്.\nലെന്നി അനൗൺസ്മെന്റ് 20 ഭാഷകളിലേക്കും റിലീസ് നോട്ട്സ് 18 ഭാഷകളിലേക്കും ഇൻസ്റ്റളേഷൻ ഗൈഡ് 15 ഭാഷകളിലേക്കും പരിഭാഷപ്പെടുത്തി. പാക്കേജ് ഡിസ്ക്രിപ്ഷനുകളും വിവിധ ഭാഷകളിലേക്ക് വിവർത്തനം ചെയ്തിട്ടുണ്ട്. ഇതാദ്യമായാണ് ഏതെങ്കിലും ഒരിന്ത്യൻ ഭാഷയിൽ റിലീസ് നോട്ട്സ് പരിഭാഷപ്പെടുത്തുന്നത്. അത് മലയാളമാണ് താനും. http://www.debian.org/releases/lenny/releasenotes എന്ന വിലാസത്തിൽ റിലീസ് നോട്ട്സ് ലഭിക്കും.\n« വെബ് 2.0 തരംഗത്തിൽ ഇന്ത്യൻ രാഷ്ട്രീയവും\nപ്രധാനമന്ത്രിയുടെ ഓഫീസിൽ സ്വതന്ത്ര സോഫ്റ്റ്‌വെയറിലേക്ക് ‘കൂറുമാറ്റം’ »\nഎന്തായാലും പോസ്റ്റിനും ഇത്രയും വിവരങ്ങള്‍ക്കും നന്ദി.


ഫേസ്ബുക്കിന് വെല്ലുവിളിയുമായി ഓര്‍ക്കൂട്ടിന്‍റെ പിതാവ്\nNew Delhi, First Published 10, Aug 2016, 11:59 AM IST\nഫേസ്ബുക്കിന് മുന്‍പ് ലോകത്തിന് ഹരമായിരുന്ന സോഷ്യല് നെറ്റ്വര്‍ക്കായിരുന്നു ഓര്‍ക്കൂട്ട്. എന്നാല് പിന്നീട് പ്രചാരം നശിച്ച ഓര്‍ക്കൂട്ടിനെ അതിനെ എറ്റെടുത്ത ഗൂഗിള് 2014 സെപ്റ്റംബര് 30ന് അവസാനിപ്പിച്ചു. ഗൂഗിള് ഉദ്യോഗസ്ഥനായിരുന്ന ഓർക്കട ബുയുക്കൊട്ടനും ഗിതിന് ജോസ് എന്നിവര് ചേര്‍ന്നാണ് സ്വതന്ത്ര പ്രോജക്റ്റ് എന്ന നിലയില് ഓര്‍ക്കുട്ട് വികസിപ്പിച്ചെടുത്തത്. ഇതിലെ ഓർക്കട ബുയുക്കൊട്ടന് വീണ്ടും എത്തുന്നു ഓര്‍ക്കൂട്ടിന്‍റെ പിതാവിന്‍റെ പുതിയ പ്രോജക്ടിന്‍റെ പേര് ഹലോ.കോം\nഹലോയിലേക്ക് സ്വാഗതം ചെയ്ത് ഓർക്കട് ബുയുക്കൊട്ടന് ഒരു സന്ദേശം പോസ്റ്റ് ചെയ്തിട്ടുണ്ട്. ഇംഗ്ലിഷ്, ടര്‍ക്കിഷ്, ഫ്രഞ്ച്, സ്പാനിഷ്, പോര്‍ച്ചുഗീസ് ഭാഷകളിലാണ് ഓർക്കട് ബുയുക്കൊട്ടന്‍റെ സന്ദേശം. ഹലോ ഡോട്ട് കോം സന്ദര്‍ശിച്ചാല് ഹലോ ആപ്പിന്റെ ആപ്പിള്/ആന്‍ഡ്രോയ്ഡ് പതിപ്പുകള് ഡൗണ്‍ലോഡ് ചെയ്യാം. പക്ഷേ, ഹലോ ഇന്ത്യയില് എത്തിയിട്ടില്ല.\nലൈക്കുകള്‍ക്ക് പകരം സ്നേഹത്താല് നിര്‍മ്മിക്കപ്പെട്ട ആദ്യത്തെ സോഷ്യല് നെറ്റ്‌വര്‍ക്കാണ് ഹലോയെന്നാണ് ഓർക്കട് പറയുന്നത്. ഫേസ്ബുക്ക് അടക്കമുള്ളവയില് നിന്നും വ്യത്യസ്തമായി, യൂസര്‍മാരെ വീണ്ടും ആപ്പ് ഉപയോഗിക്കാന് പ്രേരിപ്പിക്കുന്ന രീതിയിലാണ് ഹലോയുടെ രൂപകല്‍പന.\nആപ്പിലെ ആക്ടിവിറ്റികള്‍ക്ക് കോയിന്‍സ്, റിവാര്‍ഡുകള്, പോയിന്റുകള് എന്നിവ ലഭിക്കും. ഇതിനനുസരിച്ച് ഗെയിമുകളുടെ മാതൃകയില് ലെവലുകളും ഉണ്ടാകും. പോസ്റ്റുകള്, ലൈക്കുകള്, കമന്റുകള് എന്നിവയുടെ എണ്ണത്തിന്‍ഖെ അടിസ്ഥാനത്തിലാകും കര്‍മ പോയിന്‍റുകള് ലഭിക്കുക. ഫേസ്ബുക്ക്, ട്വിറ്റര് എന്നിവയില് നിന്ന് വ്യത്യസ്തമായി താല്‍പര്യങ്ങളുടെയും വികാരങ്ങളുടെയും അടിസ്ഥാനത്തില് ആളുകളെ ബന്ധിപ്പിക്കുകയാണ് ഹലോ ലക്ഷ്യമിടുന്നത്.\nവിഷ്വല് ആപ്ലിക്കേഷന് എന്ന രീതിയില് അവതരിപ്പിക്കുന്ന ഹലോയില് ചിത്രങ്ങളുടെ രൂപത്തില് മാത്രമേ പോസ്റ്റുകള് ചെയ്യാനാകൂ. ടെക്സ്റ്റ് പോസ്റ്റുകള് ഈ ആപ്പിൽ അനുവദിക്കില്ല. എന്തായാലും ഹാലോയ്ക്ക് മികച്ച പ്രതികരണമാണ് ലഭിക്കുന്നത് എന്നാണ് റിപ്പോര്‍ട്ട്.


ആരോഗ്യ സുരക്ഷക്ക് മാലിന്യമുക്ത പരിസരം മഴക്കാലപൂർവ്വ ശുചീകരണത്തിന് ആരംഭമായി.Punalur News \nഹോം Punalur ആരോഗ്യ സുരക്ഷക്ക് മാലിന്യമുക്ത പരിസരം മഴക്കാലപൂർവ്വ ശുചീകരണത്തിന് ആരംഭമായി.\nആരോഗ്യ സുരക്ഷക്ക് മാലിന്യമുക്ത പരിസരം മഴക്കാലപൂർവ്വ ശുചീകരണത്തിന് ആരംഭമായി.\nതിങ്കളാഴ്‌ച, മേയ് 13, 2019\nപുനലൂര്:ആരോഗ്യ സുരക്ഷക്ക് മാലിന്യമുക്ത പരിസരം എന്ന മുദ്രാവാക്യം ഉയര്‍ത്തിക്കൊണ്ട് സംസ്ഥാന ഗവണ്മെന്റ് ശുചിത്വ മിഷന്റെയും,ആരോഗ്യ വകുപ്പിന്റെയും, തദ്ദേശ സ്വയംഭരണ വകുപ്പിന്റെയും സംയുക്താഭിമുഖ്യത്തില് നടത്തുന്ന മഴക്കാലപൂർവ്വ ശുചീകരണത്തിന് തുടക്കമായി.\nചെമ്മന്തൂർ പ്രൈവറ്റ് ബസ് സ്റ്റാന്റും പരിസരവും വൃത്തിയാക്കിക്കൊണ്ട് നഗരസഭയിലെ മഴക്കാലപൂർവ്വ ശുചീകരണ പ്രവർത്തനങ്ങൾക്ക് തുടക്കമായത്.\nശനിയാഴ്ച രാവിലെ 8 മണിയ്ക്ക് ആരംഭിച്ച ശുചീകരണ പ്രവർത്തനങ്ങൾ നഗരസഭാ ചെയർമാൻ കെ. രാജശേഖരൻ ഉദ്ഘാടനം ചെയ്തു.\nഡെപ്യൂട്ടി ചെയർപേഴ്സൺ സുശീലാ രാധാകൃഷ്ണൻ, ആരോഗ്യ സ്ഥിരം സമിതി അദ്ധ്യക്ഷൻ സുഭാഷ് ജി.നാഥ്, മുൻ ചെയർമാൻ എം.എ. രാജഗോപാൽ, സ്റ്റാന്റിംഗ് കമ്മിറ്റി ചെയർമാൻമാർ, സി.പി.എം ഏരിയാ സെക്രട്ടറി എസ്. ബിജു,അഡ്വ:കെ.ലത്തീഫ്, കെ. ധർമ്മരാജൻ, ജോബോയ് പെരേര, കൗൺസിലർമാർ, നഗരസഭാ ആരോഗ്യ വിഭാഗം ജീവനക്കാർ തുടങ്ങിയവർ പ്രവർത്തനങ്ങൾക്ക് നേതൃത്വം നൽകി.\nകുടുംബശ്രീ പ്രവർത്തകർ, ആശാ പ്രവർത്തകർ, ഹരിത കർമ്മ സേന അഗങ്ങൾ,താലൂക്ക് സമാജം സ്കൂളിലെ എന്.എസ്.എസ് പ്രവര്‍ത്തകര്, സന്നദ്ധ സംഘടനാ അംഗങ്ങൾ തുടങ്ങിയവർ ശുചീകരണ പ്രവർത്തനങ്ങളിൽ പങ്കാളികളായി.\nഞായറാഴ്ച എല്ലാ വാർഡുകളിലും സാനിട്ടേഷൻ കമ്മിറ്റികൾ ചേരും.\nതിങ്കളാഴ്ച മുതൽ ആരോഗ്യ പ്രവർത്തകരുടെ ടീം ഭവന സന്ദർശനം നടത്തും. അതിന് ശേഷം തോടുകളും, ജലസ്രോതസ്സുകളും വൃത്തിയാക്കും.


rape Archives - themediasyndicate\nതിരുവനന്തപുരം: ക്രിമിനല് കുറ്റവാളികളുടെ പട്ടികപോലെ ഇനിമുതല് എല്ലാ സ്‌റ്റേഷന് പരിധിയിലും ലൈംഗിക കുറ്റവാളികളുടെ പട്ടിക വരാന് പോകുന്നു. ലൈംഗീക കുറ്റവാളികളാണെന്ന് കോടതി കണ്ടെത്തുകയും ശിക്ഷ ലഭിക്കുകയും ചെയ്തവരെയായിരിക്കും ...\nനാലു വയസ്സുകാരിയെ പീഡിപ്പിക്കാന് ശ്രമം; ബി.ജെ.പി പ്രവര്‍ത്തകന് അറസ്റ്റില്\nപെരുമ്പാവൂര് അറക്കപ്പടിയില് നാലു വയസ്സുകാരിയെ പീഡിപ്പിക്കാന് ശ്രമിച്ച കേസില് മാര്‍ത്താണ്ഡം സ്വദേശിയും ബി.ജെ.പികാരനുമായ ചന്ദനകുമാര് പിടിയിലായി. സി.പി.ഐ.എം വാര്‍ഡ് മെമ്പര് വാടകക്ക് നല്‍കിയ വീട്ടില് താമസിച്ചിരുന്ന അസം ...\nറിയാദ്: സ്ത്രീയെ മാനഭംഗപ്പെടുത്തി കൊന്ന നാല് പാക് പൗരന്മാരെ സൗദി തലവെട്ടി കൊന്നു. പ്രതികൾ സ്ത്രീയെ മാനഭംഗപ്പെടുത്തിയ ശേഷം കഴുത്ത് ഞെരിച്ച് കൊലപ്പെടുത്തുകയായിരുന്നു. അതിനു ശേഷം കൊല്ലപ്പെട്ട ...\n2014 ലെ ലോകസഭാ തെരഞ്ഞെടുപ്പില് വിജയിക്കാന് ബിജെപി തന്നെ ഉപയോഗിക്കുകയായിരുന്നു; അണ്ണാ ഹസാരെ\nഗൃഹലക്ഷ്മിയുടേത് കച്ചവട തന്ത്രമോ? കാണുന്നത് ഒരു മോഡലിന്റെ ചേഷ്ടകള് മാത്രം